സത്യജിത് റായി പറഞ്ഞത്... - രാജൻ പി തൊടിയൂർ - Career Magazine\nലോക സിനിമയിലെ ഏറ്റവും പ്രതിഭാ ശാലികളായ മൂന്നു പേരിൽ ഒരാൾ ഇന്ത്യക്കാരനാണ്.\nസത്യജിത് റായ്. അടുത്ത വർഷം മെയ് രണ്ടിന് സത്യജിത് റായിയുടെ ജന്മ ശതാബ്‌ദി ആഘോഷിക്കുകയാണ് ഇന്ത്യ. ഇന്ന് തൊണ്ണൂറ്റി ഒൻപതാം പിറന്നാൾ.\nഇന്ത്യൻ സിനിമയെന്നാൽ ലോകമറിയപ്പെടുന്നത് , സത്യജിത് റായ് എന്നാണ്.\nബംഗാളി സിനിമയുടെ നൂറ്റിയൊന്നാം വർഷത്തിൽ കൊൽക്കൊത്ത അദ്ദേഹത്തെ ആദരിച്ചത് ത് ‘ജോയ് ബാബ ഫെലുനാഥ്’ എന്ന സിനിമയിലെ ദുർഗ്ഗാ പൂജ പുനഃ സൃഷ്ഠിച്ചുകൊണ്ടാണ്.\nസത്യജിത് റായിയെ കാണാനും അഭിമുഖം നടത്താനും കഴിഞ്ഞിട്ടുള്ള കേരളത്തിലെ അപൂർവം പത്രപ്രവർത്തകരിൽ ഒരാളായ രാജൻ പി തൊടിയൂർ , അദ്ദേഹവുമായി പങ്കിട്ട അസാധാരണ മുഹൂർത്തം പങ്കുവെക്കുന്നു. അടുത്ത വർഷം , സത്യജിത് റായിയുടെ നൂറാം ജന്മവാർഷികത്തിൽ പ്രസിദ്ധീകരിക്കുന്ന , സത്യജിത് റായി പറഞ്ഞത്…എന്ന പുസ്തകത്തിലെ പ്രധാനപ്പെട്ട ഒരദ്ധ്യായം .\nബംഗാളി സിനിമയുടെ 101 വർഷങ്ങൾ!\nബംഗാളി സിനിമയെ , ഇന്ത്യൻ സിനിമയെ , ലോക സിനിമാ ഭൂപടത്തിൽ എത്തിച്ച സത്യജിത് റായിക്കു കൊൽക്കൊത്ത ആദരവ് പകർന്നത് , ‘ജോയ് ബാബ ഫെലുനാഥ്’ എന്ന അദ്ദേഹത്തിൻറെ സിനിമയിലെ ദുർഗ്ഗാ പൂജ പുനഃ സൃഷ്ഠിച്ചുകൊണ്ടാണ്.\nകഴിഞ്ഞ കൊൽക്കത്ത ഇന്റർനാഷണൽ ഫിലിം ഫെസ്റ്റിവലിൽ അവർ അത് നിശ്ചയിച്ചുറപ്പിച്ചിരുന്നു.\nനൂറ്റിയൊന്നാം വർഷം പൂർത്തിയാക്കിയ ബംഗാളി സിനിമയെ ആദരിക്കുന്ന പരിപാടി ഭവാനിപുരത്താണ് നടത്തിയത്. സത്യജിത് റായ് , മൃണാൾ സെൻ, ഋഷികേശ് മുഖർജി, ഉത്തം കുമാർ, റാബി ഘോഷ്, രഞ്ജിത് മല്ലിക് എന്നിവരൊക്കെ ഏറ്റവും ഇഷ്ട പ്പെട്ടിരുന്ന ഭവാനിപുരം ചലച്ചിത്ര പ്രതിഭകളുടെ ചിത്രങ്ങൾ കൊണ്ടും പോസ്റ്ററുകൾകൊണ്ടും നിറച്ചു.\nവലിയ പന്തലിനു കീഴെ ദുർഗ്ഗ മാതാ വിഗ്രഹത്തിനു മുന്നിൽ അറുപത്തിയൊന്നു വർഷം പഴക്കമുള്ള സമ്മിലാനി പൂജാരീതി ആവർത്തിച്ചു.\nഇതേ വിഗ്രഹം സിനിമയ്ക്കുവേണ്ടി നിർമ്മിക്കുമ്പോൾ അതിന് നിറം പിടിപ്പിച്ചത് സംവിധായകൻ സത്യജിത് റായ് തന്നെയായിരുന്നു.\nസിനിമ എടുക്കുമ്പോൾ ഒന്നിന് വേണ്ടിയും കാത്തിരിക്കാൻ റായ് തയ്യാറായിരുന്നില്ല. വിഗ്രഹം പെയിൻറ് ചെയ്യേണ്ട ആൾ വരാൻ വൈകിയപ്പോൾ റായ് സ്വയം ബ്രഷ് കയ്യിലെടുത്തു അത് പൂർത്തിയാക്കി.\nഒന്നിന് വേണ്ടിയും കാത്തിരിക്കാൻ അദ്ദേഹം ഒരിക്കലും തയ്യാറായില്ല.\n“സിനിമ എടുക്കുമ്പോൾ അതിൽ പൂർണ്ണമായും മുഴുകുക എന്നതാണെനിക്കിഷ്ടം”. കോവളം അശോക ഹോട്ടലിലെ വിശാലമായ മുറിയിൽ , കട്ടിലിൽ നീണ്ടു നിവർന്നു കിടന്ന് ചുണ്ടിൽ പുകയുന്ന പൈപ്പുമായി മുപ്പത്തിയാറു വർഷങ്ങൾക്കുമുൻപ് മുഴങ്ങുന്ന ശബ്ദത്തിൽ അദ്ദേഹം പറഞ്ഞത് കാതിൽ അലയടിച്ചു.\n“നാം ചെയ്യുന്ന തൊഴിലിൽ പൂർണമായും മുഴുകുക. അത് തരുന്ന ആത്മസംതൃപ്തിയാണ് വലുത്.”\nസത്യജിത് റായ്, എല്ലാം പറഞ്ഞത് സിനിമയിലൂടെയാണ് .\nഭാരതത്തെ കുറിച്ച് …അവിടത്തെ ബഹുഭൂരിപക്ഷം വരുന്ന സാധാരണക്കാരെക്കുറിച്ചു് .\nഅവരുടെ ജീവിതം , സ്വപ്നങ്ങൾ, നൊമ്പരങ്ങൾ , വിജയങ്ങൾ , പരാജയങ്ങൾ, സംസ്ക്കാരം , രാഷ്ട്രീയം ഒക്കെയും അതിൽ പ്രതിഫലിച്ചു.\nഇതിനൊക്കെയപ്പുറം, എല്ലാം കണ്ട് , അറിഞ്ഞു അദ്ദേഹം ഇന്ത്യൻ ജനജീവിതത്തെ സിനിമയിലൂടെ പുനഃ സൃഷ്ടിച്ചു.\nമുഴക്കമുള്ള പൊട്ടിച്ചിരിയും സാധാരണയിൽ കവിഞ്ഞ ഉയരവും അദ്ദേഹത്തെ എവിടെയും തലയുയർത്തി നിൽക്കുന്ന മനുഷ്യനാക്കി.\nഅസാധാരണ ചലച്ചിത്രകാരനാക്കി. എല്ലാറ്റിലുമുപരി റായിയുടെ ചിത്രങ്ങൾ ഇന്ത്യൻ ജീവിതത്തിൻറെ പരിച്ഛേദമാണെന്നുള്ളത് ലോകം അംഗീകരിച്ചു.\nഇരുപത്തിയേഴ് വർഷങ്ങൾക്കു മുൻപ് ഒരു ഏപ്രിൽ മാസം 23 ന് വിടപറയുമ്പോൾ ശേഷിച്ചത് ലോക സിനിമാ ഭൂപടത്തിൽ ഇന്ത്യക്ക് എന്നും തലയുയർത്തി നിന്ന് പറയാൻ കഴിയുന്ന ഒരുപിടി ചലച്ചിത്ര കാവ്യങ്ങൾ.\nപഥേർ പാഞ്ചാലി, അപരാജിതോ, അപുർ സൻസാർ എന്നീ തുടർചിത്രങ്ങൾ ‘അപുത്രയം, ‘ ദേവി, ചാരുലത, അശനി സങ്കേത്, മഹാനഗർ….. ആഗന്തുക് വരെ .\n‘ശുദ്ധമായ ചലച്ചിത്ര’മെന്ന് വിശേഷിക്കപ്പെട്ട പഥേർ പാഞ്ചാലി , വിദ്യാർത്ഥി ജീവിതത്തിനിടയിൽ ,1976 ൽ, ഐക്കഫ് ഫിലിം ക്യാമ്പിൽ , സണ്ണി ജോസഫ്, എൻ പി ഹഫീസ് മുഹമ്മദ്, അലി, തുടങ്ങിയവരോടൊത്തു കാണുമ്പോൾ മനസ്സിൽ കുറിച്ചിട്ടു.\nഈ ചലച്ചിത്ര പ്രതിഭയെ നേരിൽ കാണും.\nഅദ്ദേഹത്തിൻറെ പാദങ്ങളിൽ തൊട്ടു വണങ്ങും.\nപിന്നീട് ദീർഘമായി ചർച്ചചെയ്തു, പഥേർ പാഞ്ചാലി.\nഫിലോമിനയും ടെസ്സിമോൾ ജേക്കബും ഒക്കെ അതിൽ പങ്കുചേർന്നു.\nകേരളത്തിലെ ആദ്യ ‘ക്യാമ്പസ് സിനിമ’ യെടുത്ത ‘ത്രിൽ’ അന്നുണ്ടായിരുന്നു.\nസത്യജിത് റായിയെക്കുറിച്ചും നിയോ റിയലിസ്റ്റ് സിനിമയെക്കുറിച്ചും ആധികാരികമായി സംസാരിക്കാൻ ക്യാമ്പ് ഡയറക്ടർ വിളിച്ചത് അൽപ്പം അഹങ്കാരത്തോടെയാണെന്ന് സ്വീകരിച്ചത്.\nകൊല്ലം ഫാത്തിമ മാതാ നാഷണൽ കോളേജിലെ കുട്ടികൾ നിർമ്മിച്ച ‘ദി ഗ്യാപ് ‘ ഒരു നിയോ റിയലിസ്റ്റ് ചിത്രമാണെന്നായിരുന്നു അന്ന് പത്രങ്ങൾ പറഞ്ഞത്.\nഇറ്റാലിയൻ സംവിധായകനായ വിറ്റോറിയോ ഡി സിക്കയുടെ നിയോ-റിയലിസ്റ്റിക്ക് ചിത്രം “ബൈസിക്കിൾ തീവ്സ്” റായ് യിൽ സ്വാധീനമുണ്ടാക്കിയിട്ടുള്ളതായി അദ്ദേഹം സമ്മതിച്ചിട്ടുള്ളതാണ്.\nപിന്നീട് , ഏഴ് വർഷം കഴിഞ്ഞു സത്യജിത് റായ് കേരളത്തിലെത്തുമ്പോൾ മലയാളനാട് സിനിമ വാരികയുടെ പത്രാധിപരായി കഴിയുകയായിരുന്നു.\nമലയാളനാട് സിനിമ വാരിക അന്ന് മലയാളത്തിലെ മികച്ച ചലച്ചിത്ര പ്രസിദ്ധീകരണങ്ങളിൽ ഒന്നായിരുന്നു.\n” സൂര്യ കൃഷ്ണമൂർത്തി വിളിച്ചു. സത്യജിത് റായ് കേരളത്തിൽ വരുന്നു. നമുക്ക് ഒരു ഇൻറർവ്യൂ എടുക്കണം. മൂർത്തി എല്ലാ സൗകര്യവും ചെയ്തുതരും”\nമലയാളനാടിൻറെ ചീഫ് എഡിറ്റർ എസ് കെ നായർ പറയുമ്പോൾ ഒരുൾക്കിടിലത്തോടെയാണ് കേട്ടത്.\nവിശ്വ സിനിമയിലെ മികച്ച സംവിധായകൻ കേരളത്തിലെത്തുന്നു. സൂര്യ സംഘടിപ്പിക്കുന്ന റായ് ചലച്ചിത്ര മേളയിൽ പങ്കെടുക്കാൻ!\nഇന്ത്യൻ സിനിമയിലെ ഇതിഹാസ പുരുഷനെ നേരിൽ കാണാനും സംസാരിക്കാനും ഒരവസരം.\nഒരു ചലച്ചിത്ര വാരികയുടെ പത്രാധിപർക്ക് കിട്ടുന്ന ഏറ്റവും വലിയ അംഗീകാരമായി തോന്നി.\nപഥേർ പാഞ്ചാലിയുടെ സംവിധായകനെ നേരിൽ കാണുക. അദ്ദേഹവുമായി സംസാരിക്കുക.\nകോവളം അശോക ഹോട്ടലിൽ എത്തുമ്പോൾ കൃഷ്ണമൂർത്തി ഞങ്ങളെ കാത്തു നിൽപ്പുണ്ട്.\nഞാനും ഫോട്ടോഗ്രാഫർ ജോർജ് വര്ഗീസും. മനോരമയിൽ നിന്ന് ബാലചന്ദ്രനും ജയചന്ദ്രനും. ഫോട്ടോഗ്രാഫർ എൻ എൻ ബാലകൃഷ്ണനും.\nഹോട്ടലിലെ വിശാലമായ മുറിയിൽ നീണ്ടു മലർന്ന് കിടന്ന് , ചുണ്ടിൽ ഒരു പൈപ്പുമായി ഇന്ത്യൻ സിനിമയുടെ വിജയ പ്രതീകം – സത്യജിത് റായ് .\nപ്രശസ്തിയും പ്രതിഭയും ഒരു മനുഷ്യനിൽ, അടുത്തെത്താൻ കഴിയാത്ത ഒരു പ്രഭാവലയം സൃഷ്ടിക്കുന്നുണ്ട്. ഒരുപാട് ചോദ്യങ്ങൾ അദ്ദേഹത്തിനോട് ചോദിക്കണമെന്നുണ്ടായിരുന്നു. എന്നാൽ മുന്നിലെത്തിയപ്പോൾ എല്ലാം തകിടം മറിഞ്ഞു.\nകൽക്കട്ടയിൽ ‘ദി റിവർ ‘ എന്ന ചിത്രത്തിൻറെ നിർമ്മാണവുമായി ബന്ധപ്പെട്ട് എത്തിയ റെനോയറെ കാണാൻ ചെന്നതിനെക്കുറിച്ചു 1950 ൽ ‘സീക്വൻസ് മാഗസിനിൽ സത്യജിത് റായ് എഴുതിയ ലേഖനമാണ് മനസ്സിൽ ഓടിയെത്തിയത്.\nസത്യജിത് റായിയെ അടുത്തുകണ്ടപ്പോൾ അതെ അവസ്ഥ. ഒരുപാട് ചോദ്യങ്ങൾ അദ്ദേഹത്തോട് ചോദിക്കണമെന്നുണ്ടായിരുന്നു. ചീഫ് എഡിറ്ററുമായി ചേർന്ന് ഒരുപാട് ചോദ്യങ്ങൾ തയ്യാറാക്കി. അതെല്ലാം മാറിമറിഞ്ഞു.ഒരുതരം സൗഹൃദ സംഭാഷണം.\nസാംസ്കാരിക വളർച്ചയിൽ കേരളവും ബംഗാളുമായുള്ള ബന്ധം. സിനിമയിൽ അത് പ്രതിഫലിക്കുന്നതിനെക്കുറിച്ചു അദ്ദേഹം വാചാലനായി. കേരളം നൽകിയ സ്വീകരണത്തെക്കുറിച്ചു , മുൻപെങ്ങും , ഒരിക്കൽപ്പോലും ലഭിച്ചിട്ടില്ലാത്ത വരവേൽപ്പ് എന്നാണദ്ദേഹം വിശേഷിപ്പിച്ചത്.\n“കഥകളിയുടെയും വിദ്യാസമ്പന്നരുടെയും കേരവൃക്ഷങ്ങളുടെയും നാടായ കേരളം വളരെനാൾ മുൻപേ എൻറെ മനസ്സിൽ ഇടം പിടിച്ചിരുന്നു. ഒരുദിവസം ഇവിടെ വരണമെന്നും ആഗ്രഹിച്ചിരുന്നു. തിരക്കിനിടെ കഴിഞ്ഞില്ല.മനോഹരമായ സ്ഥലം. സംസ്കാര സമ്പന്നരായ ആളുകൾ. വൃത്തിയുള്ള നഗരം”.\nഅദ്ദേഹം തിരുവനന്തപുരത്തെ വിശേഷിപ്പിച്ചു.\nകേരളവും ബംഗാളുമായി സാദൃശ്യമുണ്ടെന്ന് നമ്മൾ പറയുമെങ്കിലും അദ്ദേഹം അതിനോട് യോജിച്ചില്ല.\n“സാദൃശ്യം? ബാഹ്യമായി ഒന്നുമില്ല.നഗരങ്ങൾ വളരെ വ്യത്യസ്തമാണ്. ആഹാരകാര്യങ്ങളിലും സാദൃശ്യമുള്ളതായി തോന്നുന്നില്ല. വടക്കേ ഇന്ത്യൻ ഭക്ഷണ രീതികളുമായി ചേർന്ന ആഹാര ക്രമമാണ് ഞങ്ങളുടേത്. ഇവിടെ തെക്കേ ഇന്ത്യയുടേത് മാത്രമായ ആഹാരവും. കേരളവും ബംഗാളുമായി സാദൃശ്യമുള്ളത് സാംസ്കാരിക വളർച്ചയിലാണ്. സിനിമയിലും അത് കാണാൻ കഴിയും”. അദ്ദേഹം പറഞ്ഞു\nവേറിട്ട സിനിമയുടെ ആളായിരുന്നു റായ്. ഇറ്റാലിയൻ നിയോ റിയലിസം സിനിമയിൽ വേരൂന്നിയ കാലത്തു ഇന്ത്യൻ സിനിമയിൽ അതിൻറെ തരംഗങ്ങൾ ഉയർത്തിവിട്ട സിനിമയാണ് പഥേർ പാഞ്ചാലി. ഇന്ത്യൻ സിനിമയിലും ലോകസിനിമയിലും അതുയർത്തിവിട്ട തരംഗം , ഇന്ത്യൻ സിനിമ റായിക്ക് മുൻപും പിൻപും എന്നൊരു വകഭേദം തന്നെയുണ്ടാക്കി.\nറായ് ചിത്രങ്ങൾ ഇന്ത്യൻ സിനിമയെ ലോക സിനിമയുടെ നിലവാരത്തിലേക്ക് ഉയർത്തി. ആദ്യ ചിത്രം , പഥേർ പാഞ്ചാലി , കാൻ പുരസ്കാരം നേടിയപ്പോൾ തന്നെ റായ് ലോക സിനിമയോടൊപ്പമായി.\nഎഴുത്തുകാരൻ, ചിത്രകാരൻ, തത്ത്വചിന്തകൻ, പ്രസാധകൻ, വാനനിരീക്ഷകൻ എന്നീ മേഖലയിൽ തന്റെ പ്രതിഭ തെളിയിച്ച ഉപേന്ദ്ര കിഷോർ റായ് യുടെ കൊച്ചുമകനും; ബംഗാളി സാഹിത്യ ലോകത്തെ ഹാസ്യ കവി, ബാലസാഹിത്യകാരൻ, ചിത്രകാരൻ,നിരൂപകൻ എന്നീ നിലകളിൽ പ്രശസ്തനായ സുകുമാർ റായ് യുടെ മകനുമാണ് സത്യജിത് റായ്.\nവിറ്റോറിയ ഡിസിക്കയുടെ ‘ബൈസിക്കിൾ തീവ്സ്’ കണ്ടതാണ് അദ്ദേഹത്തെ ചലച്ചിത്ര ലോകത്തേക്ക് തിരിയാൻ പ്രേരിപ്പിച്ചത് . ചലച്ചിത്രങ്ങൾ, ഡോക്യുമെന്ററികൾ, ഹ്രസ്വചിത്രങ്ങൾ ഉൾപ്പെടെ 37 ചിത്രങ്ങൾ അദ്ദേഹം സംവിധാനം ചെയ്തു. തന്റെ ആദ്യ ചിത്രമായ പഥേർ പാഞ്ചാലിയുടെ രചനയ്ക്കു വേണ്ടി റായ് തിരഞ്ഞെടുത്തത് ബംഗാളി സാഹിത്യത്തിലെ എക്കാലത്തെയും വിശിഷ്ട കലാസൃഷ്ടിയായ ബിഭൂതിഭൂഷൻ ബന്ദോപാധ്യായുടെ അതേ പേരിലുള്ള നോവലായിരുന്നു.\nനിരവധി പുരസ്കാരങ്ങൾ കരസ്തമാക്കി പഥേർ പാഞ്ചാലി. കാൻ ചലച്ചിത്രമേളയിലെ ഏറ്റവും മികച്ച ഹ്യൂമൻ ഡോക്യുമെന്റ് പുരസ്കാരവും ഇതിൽപ്പെടും. പഥേർ പാഞ്ചാലി, അപരാജിതോ, അപൂർസൻസാർ എന്നീ തുടർചിത്രങ്ങളാണ് അപുത്രയം എന്ന പേരിൽ അറിയപ്പെടുന്നത്. തിരക്കഥാരചന, നടീനടന്മാരെ തിരഞ്ഞെടുക്കൽ, പശ്ചാത്തലസംഗീതം, ഛായാഗ്രഹണം, കലാസംവിധാനം, ചിത്രസംയോജനം, പരസ്യകല എന്നിങ്ങനെ ചലച്ചിത്രനിർമ്മാണത്തിന്റെ സമസ്ത മേഖലയിലും കഴിവു തെളിയിച്ച റായ്;മികച്ച ചിത്രകാരനും കഥാകൃത്തും കൂടിയായിരുന്നു.\nഒരു ചലച്ചിത്രം നിർമ്മിക്കുന്നതിനെക്കുറിച്ചു ചിന്തിച്ചു തുടങ്ങുമ്പോൾ തന്നെ പ്രേക്ഷകൻ അദ്ദേഹത്തിൻറെ മനസ്സിലുണ്ടാകും.\n” സിനിമയെടുക്കുമ്പോൾ , അതിലൂടെ ആശയ വിനിമയം നടത്തണമെന്ന കാര്യത്തിൽ എനിക്ക് വളരെ നിർബന്ധമുണ്ട്.” അദ്ദേഹം പറഞ്ഞു. ” അതിൽ ഞാൻ വിജയിക്കുന്നുണ്ടെന്നാണ് എൻറെ വിശ്വാസം. ഓരോ പ്രേക്ഷകനും വ്യത്യസ്തമായ പ്രതികരണമാവും ഉണ്ടാകുക. എല്ലാവരിലും ഒരുപോലെ കടന്നുചെല്ലാൻ ചലച്ചിത്രകാരന് കഴിഞ്ഞു എന്ന് വരില്ല.എന്നാൽ സിനിമ മനസിലാക്കാത്തിടത്തോളം അത് പ്രേക്ഷകനിൽ നിന്നും അകന്ന് നിൽക്കും”.\nകുട്ടികളുടെ മാസികയായ ‘സന്ദേശ്’ വര്ഷങ്ങളോളം അദ്ദേഹം എഡിറ്റ് ചെയ്തു. സംഗീതത്തില് അവഗാഹമുള്ള റായ് 18 കഥാചിത്രങ്ങള്ക്കും6ഹ്രസ്വചിത്രങ്ങള്ക്കും സംഗീതം നല്കി. കേന്ദ്ര സാഹിത്യ അക്കാദമി അവാര്ഡ് ലഭിച്ചിട്ടുള്ള റായിയുടെ നോവലുകള് അദ്ദേഹത്തിന്റെ ചലച്ചിത്രങ്ങളെപ്പോലെത്തന്നെ ബംഗാളികള്ക്കു പ്രിയങ്കരങ്ങളാണ്. ദാദ സാഹേബ് ഫാൽക്കെ, പദ്മശ്രീ , പദ്മഭൂഷൺ, ഭാരത് രത്ന എന്നിവ കൂടാതെ 1980-ലെ ഫ്രഞ്ച് ലിജിയന് ഓഫ് ഓണര് റായിക്കു ലഭിച്ചു. ബെര്ലിന്, കാന്, വെനീസ് എന്നിവയടക്കം 35 അന്തര്ദ്ദേശീയ അവാര്ഡുകള് റായിക്കു ലഭിച്ചു.\n1978-ല് ബെര്ലിന് ഫിലിം ഫെസ്റ്റിവല് കമ്മിറ്റി ചാപ്ലിന്, ബെര്ഗ്മാന് എന്നിവരോടൊപ്പം എക്കാലത്തേയും മൂന്ന് ചലച്ചിത്രപ്രതിഭകള് എന്ന നിലയില് റായിയെ ആദരിച്ചു. 26 കഥാചിത്രങ്ങളും6ഹ്രസ്വചിത്രങ്ങളും റായി സംവിധാനം ചെയ്തു. പഥേര് പാഞ്ചാലി, അപരാജിത, അപൂര്സന്സാര്, ദേവി, ചാരുലത, ജല്സാഘര് എന്നിവയാണ് പ്രസിദ്ധമായവ. എന്നാൽ ഏറ്റവും ഇഷ്ടപ്പെട്ട ചലച്ചിത്രം ഏതെന്ന ചോദ്യത്തിന് ഒരുത്തരമേയുണ്ടായിരുന്നുള്ളു. “ചാരുലത”. എനിക്കേറ്റവും സംതൃപ്തി നൽകിയ ചിത്രം ചാരുലതയാണ്.”\nസിനിമയെ ഒരുകാലരൂപം എന്നരീതിയിൽ കാണുന്ന അദ്ദേഹത്തിന് കച്ചവട ലക്ഷ്യങ്ങളോടെ നിർമ്മിക്കപ്പെടുന്ന ഹിന്ദി ചിത്രങ്ങളെ കുറിച്ച് വ്യക്തമായ അഭിപ്രായമാണുണ്ടായിരുന്നത്.\n” വളരെക്കുറച്ചു ഹിന്ദി ചിത്രങ്ങളെ ഞാൻ കണ്ടിട്ടുള്ളു. ഹിന്ദി സിനിമയിലെ ചിലർ കഴിവുള്ള ചലച്ചിത്രകാരന്മാരാണ്.ഷോലെയെക്കുറിച്ചു എനിക്ക് നല്ല അഭിപ്രായമാണുള്ളത്. ഷോലെയിലെ ആദ്യത്തെ പത്തുപതിനഞ്ചു മിനിറ്റു ഒരു മികച്ച അമേരിക്കൻ സിനിമയുടെ സ്വഭാവം പുലർത്തുന്നു. കുറേക്കഴിയുമ്പോഴേക്കും ശരാശരി ഹിന്ദി സിനിമയുടെ പോരായ്മകളിലേക്കു നീങ്ങുന്നു. നമുക്ക് സ്വപ്നം കാണാൻ പോലുമാകാത്ത കാര്യങ്ങളാണ് പിന്നീട് നടക്കുന്നത്. അതിൽ ഇന്ത്യ കാണാൻ കഴിയില്ല. ഒരുതരം സിന്തറ്റിക് ലോകമാണതിലുള്ളത്. ഗൗരവമേറിയതൊന്നും അതിലില്ല. എന്നാൽ ഒരു വിനോദമെന്ന നിലയിൽ മോശപ്പെട്ട ബംഗാളി സിനിമ കാണുന്നതിലേറെ കച്ചവട സ്വഭാവമുള്ള ഹിന്ദി സിനിമ കാണാൻ ഞാൻ പോകുന്നു.\nപുതിയ ചലച്ചിത്രകാരന്മാരിൽ ശുഭാപ്തി വിശ്വാസം കാത്തുസൂക്ഷിച്ച ആളായിരുന്നു അദ്ദേഹം.\n” സിനിമയിലെത്തുന്ന ചെറുപ്പക്കാരിൽ ശുഭാപ്തി വിശ്വാസമാണെനിക്കുള്ളത്. അവർ പുതിയ മാർഗ്ഗങ്ങൾ കണ്ടെത്തുന്നു.വിദേശമാർക്കറ്റുകൾ ലഭിക്കുന്നതോടെ അവരുടെ നില ഭദ്രമാകുമെന്ന് എനിക്കുറപ്പുണ്ട്. എന്നാൽ ഒരു ചലച്ചിത്രകാരന് സിനിമയുടെ എല്ലാ വശങ്ങളെയും കുറിച്ച് നല്ല അറിവുണ്ടാകണം. ഇവിടത്തെ സ്ഥിതി അതല്ല. നല്ലൊരു തിരക്കഥാ കൃത്തും കഴിവുള്ള ക്യാമറാമാനും എഡിറ്ററും ഉണ്ടെങ്കിൽ ആർക്കും സിനിമയെടുക്കാം എന്ന അവസ്ഥ മാറണം.സിനിമക്ക് വ്യക്തമായ ഒരു മാസ്റ്റർപ്ലാൻ ഉണ്ടായിരിക്കണം.ചിത്രീകരണ സമയത്തു മാറ്റങ്ങൾ വരുത്തുന്നതിൽ കുഴപ്പമില്ല. അവസാന നിമിഷം പോലും പുതിയ ആശയങ്ങൾ കടന്നുവരാം.അവ എങ്ങനെ സ്വീകരിക്കണമെന്നതിനെക്കുറിച്ചു സംവിധായകന് അറിവുണ്ടായിരിക്കണം.വ്യക്തമായ ഒരു ധാരണ ഉണ്ടായിരിക്കേണ്ടത് വളരെ പ്രധാനമാണ്.\nപൂർണ്ണതയെക്കുറിച്ചും യാഥാർഥ്യത്തെക്കുറിച്ചും ചിന്തിക്കാതെയുള്ള ചലച്ചിത്രങ്ങൾ അദ്ദേഹം ഇഷ്ടപ്പെട്ടില്ല. ഒരു പ്രത്യേക ഫോര്മുലയിൽ നിർമ്മിക്കുന്ന സിനിമ സമൂഹത്തിനും സിനിമക്കും യാതൊന്നും സംഭാവന ചെയ്യുന്നില്ല. കച്ചവട ലക്ഷ്യങ്ങളോടെ നിർമ്മിക്കുന്ന ചിത്രങ്ങളുടെ പരാജയം നല്ല സിനിമക്ക് വഴിയൊരുക്കുമെന്നദ്ദേഹം വിശ്വസിച്ചു.” താരങ്ങളും മറ്റു ആകർഷക ഘടകങ്ങളും ചേർത്ത് കച്ചവട ലക്ഷ്യങ്ങളോടെ നിർമ്മിക്കുന്ന ചിത്രങ്ങൾ നല്ല സിനിമയെ ഉപദ്രവിച്ചുകൊണ്ടിരിക്കുകയാണ്. ഫോർമുല ചിത്രങ്ങൾ എന്നും നിലനിൽക്കുമെന്ന് കരുതേണ്ടതില്ല. എന്നാൽ ഗൗരവമേറിയ ചിത്രങ്ങൾ എന്ന് നാം കരുതുന്നത് ഒരു നല്ല ചിത്രമല്ലെങ്കിൽ അതിലർത്ഥമില്ല”.\n” വിജയങ്ങൾക്കു എളുപ്പവഴികളില്ല- അതാണ് റായ് പറഞ്ഞ പ്രധാന കാര്യം”.\nഅഭിമുഖം പൂർത്തിയായി മടങ്ങുമ്പോൾ , മഹാപ്രതിഭയുടെ പാദങ്ങളിൽ തൊട്ടു നമസ്കരിച്ചു.\nഉറക്കെ പൊട്ടിചിരിച്ചുകൊണ്ട് അദ്ദേഹം പറഞ്ഞു.\n“എൻറെ പാദങ്ങളിൽ തൊട്ടു നമസ്കരിച്ചതുകൊണ്ട് താങ്കൾക്കൊരു മികച്ച സംവിധായകനാകാൻ കഴിയില്ല.\nകഠിനാദ്ധ്വാനം , അർപ്പണബോധം അതാണ് സിനിമ ആവശ്യപ്പെടുന്നത്.”\nഒരുനിമിഷം ജാള്യതയോടെ നിന്ന എൻറെ ശിരസിൽ തലോടിക്കൊണ്ട് അദ്ദേഹം മന്ത്രിച്ചു.\nഎസ്, യു ക്യാൻ. ട്രൈ യുവർ ലെവൽ ബെസ്ററ് …”\nകോവിഡ്: നിയന്ത്രണങ്ങൾ അയയരുത്, അശ്രദ്ധ പാടില്ല- മുഖ്യമന്ത്രി\nCareer News, Notifications, Universities - Career News


എന്തുകൊണ്ട് അവഞ്ചേഴ്‍സ് എൻഡ്ഗെയിമിലുണ്ടായില്ല, വെളിപ്പെടുത്തലുമായി റെഡ് സ്‍കള് ആയി വേഷമിട്ട ഹ്യൂഗോ വീവിംഗ് | Hugo Weaving explains why he didnt play Red Skull in Avengers sequels\nഎന്തുകൊണ്ട് അവഞ്ചേഴ്‍സ്: എൻഡ്ഗെയിമിലുണ്ടായില്ല, വെളിപ്പെടുത്തലുമായി റെഡ് സ്‍കള് ആയി വേഷമിട്ട ഹ്യൂഗോ വീവിംഗ്\nLos Angeles, First Published 23, Jan 2020, 7:59 PM\nഅവഞ്ചേഴ്‍സ്: ഇൻഫിനിറ്റി വാറിലും എൻഡ്ഗെയിമിലും എന്തുകൊണ്ടാണ് റെഡ് സ്‍കള് ആയി അഭിനയിക്കാതിരുന്നത് എന്ന് വെളിപ്പെടുത്തി ഹ്യൂഗോ വീവിംഗ്.\nക്യാപ്റ്റൻ അമേരിക്ക: ദ ഫസ്റ്റ് അവഞ്ചറില് റെഡ് സ്‍കള് ആയി വേഷമിട്ടത് ഹ്യൂഗോ വീവിംഗ് ആയിരുന്നു. എന്നാല് അവഞ്ചേഴ്‍സ്: ഇൻഫിനിറ്റി വാറിലും എൻഡ്ഗെയിമിലും ഹ്യൂഗോ വീവിംഗ് ഉണ്ടായിരുന്നില്ല. മാര്‍വെലുമായുള്ള പ്രശ്‍നങ്ങളെ തുടര്‍ന്നായിരുന്നു ഹ്യൂഗോ വീവിംഗ് ചിത്രത്തില് ഇല്ലാതിരുന്നത്. റെഡ് സ്‍കള് ആയി അഭിനയിക്കാൻ താൻ ആഗ്രഹിച്ചിരുന്നുവെന്ന് ഹ്യൂഗോ വീവിംഗ് പറയുന്നു. എന്തുകൊണ്ടാണ് താൻ അവഞ്ചേഴ്‍സ്: എൻഡ്ഗെയിമിലടക്കം ഇല്ലാതിരുന്നത് എന്ന് വെളിപ്പെടുത്തുകയാണ് ഹ്യൂഗോ വീവിംഗ്.\nഅവഞ്ചേഴ്‍സ്: എൻഡ് ഗെയിമിലേക്ക് അടക്കം അഭിനയിക്കാൻ മാര്‍വെല് സമീപിച്ചിരുന്നു. എന്നാല് മതിയായ പ്രതിഫലം നല്‍കാൻ മാര്‍വെല് സ്റ്റുഡിയോസ് തയ്യാറായിരുന്നില്ല. റെഡ് സ്‍കള് കഥാപാത്രമായി അഭിനയിക്കാൻ എനിക്ക് ഇഷ്‍ടമായിരുന്നു. ക്യാപ്‍റ്റൻ അമേരിക്കയില് റെഡ് സ്‍കള് ഇല്ലാതിരിക്കുമെങ്കിലും അവഞ്ചേഴ്‍സില് തിരിച്ചെത്തുമെന്നാണ് കരുതിയത്. പക്ഷേ അവര് കരാറില് നിന്ന് പിന്നോട്ട് പോയി. അവഞ്ചേഴ്‍സിന് എനിക്ക് പറഞ്ഞ പ്രതിഫലം ആദ്യത്തേതിന് കിട്ടിയതിനേക്കാളും കുറവായിരുന്നു. ആദ്യം ഞാൻ കരാറില് ഒപ്പിടുമ്പോള് ഓരോ സിനിമയ്‍ക്കും പ്രതിഫലം വര്‍ദ്ധിക്കും എന്നായിരുന്നു പറഞ്ഞിരുന്നത്. പക്ഷേ സ്റ്റുഡിയോയുമായി ചര്‍ച്ചയ്‍ക്ക് സാധ്യതയുണ്ടായിരുന്നില്ല- ഹ്യുഗോ വീവിംഗ് പറയുന്നു.\nLast Updated 23, Jan 2020, 8:02 PM\nHugo Weavings red skull\nHugo Weaving speak\nഹ്യൂഗോ വീവിംഗ് റെഡ് സ്‍കള്\nഹ്യൂഗോ വീവിംഗ് പറയുന്നു


Emalayalee.com - ഒന്‍പതര മിനിട്ടില് ഒരു മരണം; എങ്കിലും ന്യു യോര്‍ക്കില് ക്വാറന്റൈനില്ല\nന്യു യോര്‍ക്ക്: ഒന്‍പതര മിനിട്ടില് ഒരു മരണം നടക്കുന്ന ന്യു യോര്‍ക്ക് സിറ്റി ഉള്‍പ്പെടെ ന്യു യോര്‍ക്ക് സ്റ്റേറ്റില് ക്വാറന്റൈന് ഏര്‍പ്പെടുത്തുവാനുള്ള നീക്കം പ്രസിഡന്റ് ട്രമ്പ് ഉപേക്ഷിച്ചു. അതിനു പകരം ശക്തമായ ഒരു യാത്രാ ഉപദേശാം (ട്രാവല് അഡൈ്വസറി) പ്രസിഡന്റിന്റെ നിര്‍ദേശപ്രകാരം സെന്റര് ഫോര് ഡിസീസ് കണ്ട്രോല് പുറപ്പെടുവിച്ചിട്ടുണ്ട്.\nഇതനുസരിച്ച് ന്യു യോര്‍ക്ക്, ന്യു ജെഴ്‌സി, കണക്ടിക്കട്ട് സ്റ്റേറ്റുകളിലുള്ളവര് 14 ദിവസത്തേക്ക് അത്യാവശ്യമല്ലാത്ത യാത്രകള് ഒഴിവാക്കണം.\nഅവശ്യ വിഭാഗം ജോലിക്കാരെ ഇതില് നിന്ന് ഒഴിവാക്കി. ട്രക്ക് ജീവനക്കാര്, ആരോഗ്യ പ്രവര്‍ത്തകര്, ഫൈനാന്‍ഷ്യല് രംഗത്തെ ജോലിക്കാര്, ഫുഡ് സപ്ലൈ ജീവനക്കാര് തുടങ്ങിയവര് ഒഴിവാക്കിയവരില് ഉള്‍പ്പെടുന്നു. ഈ ജീവനക്കാരൊക്കെ അത്യാവശ്യ വിഭാഗത്തില്പെടുമെന്ന് ഹോം ലാന്‍ഡ് സെക്യൂരിറ്റി നേരത്തെ പ്രഖ്യാപിച്ചിട്ടുള്ളതാണ്.\nന്യു യോര്‍ക്കിനും ഒരു പക്ഷെ ന്യു ജെഴ്‌സിക്കും കണക്ടിക്കട്ടിലെ ചില ഭാഗങ്ങള്‍ക്കും ക്വാറന്റൈന് ഏര്‍പ്പെടൂത്തും എന്നാണു ഇന്നലെ രാവിലെ പ്രസിഡന്റ് പറഞ്ഞത്. അപ്പോള് തന്നെ ന്യു യോര്‍ക്ക് ഗവര്‍ണര് അതില് എതിരഭിപ്രായം രേക്ഖപ്പെടുത്തുകയും ചെയ്തു. അതില് നിയമ പ്രശ്‌നങ്ങള് ഉണ്ടെന്നും ചൂണ്ടിക്കാട്ടി.\nവൈകിട്ടായപ്പോള് പ്രസിഡന്റ് നിലപാട് മാറ്റി. മൂന്ന് സ്റ്റേറ്റിലെയും ഗവര്‍ണര്‍മാരുമായും വൈറ്റ് ഹൗസിലെ കൊറോണ ടാസ്‌ക് ഫോഴ്‌സുമായും സംസരിച്ച ശേഷമാണു ഈ തീരുമാനമെന്നു ട്രമ്പ് പറഞ്ഞു. ക്വാറന്റൈന് ആവശ്യമില്ലെന്ന് അവര് നിര്‍ദേശിച്ചു. ട്രാവല് അഡൈ്വസറി നടപ്പാക്കാന് ഗവര്‍ണര്‍മാരെ പ്രസിഡന്റ് ചുമതലപ്പെടുത്തി.\nഅതേ സമയം ന്യു യോര്‍ക്ക് മേഖലയില് നിന്ന് വിമാനത്തിലെത്തുന്നവര്‍ക്ക് ടെക്‌സസിലും ഫ്‌ളോറിഡയില് 14 ദിവസത്തെ ക്വാറന്റൈന് ഏര്‍പ്പെടുത്തിയിട്ടുണ്ട്\nറോഡ് ഐലന്‍ഡിലാകട്ടെ ന്യു യോര്‍ക്ക് നമ്പര് പ്ലേറ്റുള്ള കാറുകള് പോലീസ് നിര്‍ത്തിക്കുന്നു. ന്യു യോര്‍ക്കില് നിന്നു വന്നവര് വീട്ടില് ക്വാറന്റൈന് പാലിക്കുന്നുണ്ടൊ എന്നറിയാന് വീടു വീടാന്തരം പരിശോധനക്കും പ്ലാനുണ്ട്.\nഅമേരിക്കയിലാകെ മരണ സംഖ്യ 2200 കടന്നു. ന്യു യോര്‍ക്കില് 800-ഉം. രാജ്യത്ത് 122,000 -ല് ഏര് കൊറോണ രോഗികളുണ്ട്. ന്യു യോര്‍ക്കില് 53,216. ന്യു യോര്‍ക്ക് സിറ്റിയില് 29,158. ന്യു ജെഴ്‌സിയില് 11,124 രോഗം ബാധിച്ചവര്


കൊച്ചുമ്മൻ ടി. ജേക്കബ്, 79, ന്യു യോർക്ക്\nന്യു യോർക്ക്: വെസ്റ്ചെസ്റ്റർ മലയാളി അസോസിയേഷൻ പ്രസിഡണ്ടും അവിഭക്ത ഫൊക്കാന നേതാവുമായിരുന്ന കൊച്ചുമ്മൻ ടി. ജേക്കബ്, 79, ന്യു റോഷലിൽ അന്തരിച്ചു. ഇന്ത്യൻ എയർ ഫോഴ്സ് ഉദ്യോഗസ്ഥനായിരുന്നു. 1979 -ൽ അമേരിക്കയിലെത്തി തുടർന്ന് ന്യു യോർക്ക് ട്രാൻസിറ്റിൽ ഉദ്യോഗസ്ഥനായി. സൂപ്പർവൈസർ ആയി വിരമിച്ചു. കുണ്ടറ തുണ്ടിൽ കുടുംബാംഗമാണ്\nപോർട്ട്ചെസ്റ്റർ സെന്റ് ജോർജ് ഓർത്തഡോക്സ് ചർച്ചിന്റെ സ്ഥാപക മെമ്പറും , അല-യു.എസ.എ ഫൗണ്ടിങ് മെംബറുമാണ്\nസംഘടനാ രംഗത്തും ചാരിറ്റി പ്രവർത്തനങ്ങളിലും എന്നും സജീവമായിരുന്നു. നിസ്വാർത്ഥതയായിരുന്നു എക്കാലവും അദ്ദേഹത്തിന്റെ പ്രവർത്തനങ്ങളെ വേറിട്ട് നിർത്തിയത്. സൗഹൃദബന്ധങ്ങൾ ഊഷ്മളമായി നിലനിർത്തിയ ചുരുക്കം ചിലരിലൊരാളാണ്.\nപുനലൂർ സ്വദേശി അന്നമ്മ ആണ് ഭാര്യ. മക്കൾ: ജോബി ജേക്കബ്, ജെയ്‌സൺ ജേക്കബ്. മരുമക്കൾ: റാണി, ഡെനിസ്.\nകൊച്ചുമക്കൾ: വില്യം, ക്രിസ്ത്യൻ, മിയ, ഇവ\nസഹോദരർ: പരേതനായ തങ്കച്ചൻ, പരേതയായ മറിയാമ്മ, ലില്ലിക്കുട്ടി, പരേതനായ വർഗീസ് ടി. ജേക്കബ്, മാത്തുക്കുട്ടി ടി. ജേക്കബ്, ഓമന കുട്ടപ്പൻ, ജോൺ ജേക്കബ്, ജേക്കബ് ടി. ജേക്കബ്, ലീലാമ്മ പ്രകാശ്, രാജൻ ടി. ജേക്കബ്. രണ്ട് പേരൊഴിച്ച് എല്ലാവരും ന്യു യോർക്കിൽ.\nപൊതുദർശനം: ജൂൺ2ബുധൻ3മുതൽ 8.30 വരെ: സെന്റ് ജോർജ് ഓർത്തഡോക്സ് ചർച്ച്, 360 ഇർവിംഗ് അവന്യു, പോർട്ട്ചെസ്റ്റർ\nസംസ്ക്കാര ശുശ്രുഷ ജൂൺ3വ്യാഴം രാവിലെ9മണി: സെന്റ് ജോർജ് ഓർത്തഡോക്സ് ചർച്ച്, 360 ഇർവിംഗ് അവന്യു, പോർട്ട്ചെസ്റ്റർ . തുടർന്ന് സംസ്കാരം ബീച്ചവുഡ് സെമിത്തേരി, ന്യു റോഷൽ .\nസംഘടനകളുമായും വ്യക്തികളുമായും ഇത്രയധികം ഗാഢബന്ധം പുലർത്തിയവർ ചുരുക്കമാണെന്നു ഫോമാ അഡ്വൈസറി ബോർഡ് ചെയർ ജോൺ സി. വർഗീസ് അനുശോചനത്തിൽ പറഞ്ഞു. അദ്ദേഹവുമായുള്ള ബന്ധം എന്നും ഓർമ്മയിൽ നിലനിൽക്കും. ഈ വേർപാട് സമൂഹത്തിനു തീരാ നഷ്ടമാണ്. ആ ധന്യാത്മാവിനു ഫോമാ ആദരാഞ്ജലി അർപ്പിക്കുന്നു.\nതന്റെ അമ്മയുടെ വൗയാറ്റിൽ ജനിക്കാത്ത സഹോദരനാണ് കൊച്ചുമ്മനെന്നു ഫോമാ നേതാവും വെസ്റ്റ് ചെസ്റ്റർ ഹ്യൂമൻ റൈറ്സ് കമ്മീഷണറുമായ തോമസ് കോശി പറഞ്ഞു. ഈ വേർപാട് തന്റെ ജീവിതത്തിന്റെ ഒരു ഭാഗം നഷ്ടപ്പെടും പോലെയാണ്. ഏത് സംഘടനയിലും ഏതു സ്ഥാനത്തും എത്താൻ പ്രാപ്തനായിരുന്നിട്ടും പിന്നണിയിൽ നിന്ന് സജീവ പ്രവർത്തനങ്ങൾ നടത്തിയ അപൂർവം വ്യക്തികളിലൊരാളാണ്.\nനല്ല ഓർമ്മകൾ മാത്രം സമ്മാനിച്ച് വിടപറഞ്ഞ അദ്ദേഹത്തിന്റെ ആത്മാവിനു നിത്യശാന്തി നേരുന്നു.\ncontact: 914 907 6318\nHearty condolence to entire family RIP\nജോസഫ് ഫിലിപ് (ബേബി ചിറയിൽ) ഡാളസ്\nപ്രൊഫ. സണ്ണി സഖറിയ, 74, ഡാലസ്\nഎബ്രഹാം തോമസ് (ജോജി-63)\nഗൗരി അമ്മ (90): ആലപ്പുഴ\nഹണി ചെറിയാൻ (47) ഡാളസ്\nരത്‌ന നായര് (74); ഹ്യൂസ്റ്റണ്:\nപൊന്നമ്മ സിറിയക് (85): ശൂരനാട്\nപത്രോസ് (കുഞ്ഞുമോന് പാലത്തുംപാട്ട്): കലിഫോര്‍ണിയ\nമണിയാട്ട് എം ജെ കുര്യാക്കോസ് (88): ന്യൂജേഴ്‌സി\nഅന്നമ്മ ജോസഫ് (ചിന്നമ്മ) ന്യൂയോര്‍ക്ക്\nസന്തോഷ് പിള്ളയുടെ മാതാവ് കനകമ്മ;ഡാലസ്:\nപാസ്റ്റർ സി എ ജോസഫ് (67) ഡാളസ്\nടി.എം. ജോണി (64): ഡാളസ്\nമേരി പുതുക്കേരില് (75) ഒക്കലഹോമ\nഎൽസി അലോഷ്യസ് (72) കൊച്ചി/ന്യു യോർക്ക്\nത്രേസ്യക്കുട്ടി ടീച്ചര് (92): തൃശൂര്\nഅമ്മാള് കുറിയാക്കോസ്, 83, റാന്നി\nഡോ. എ.സി. തോമസ്, 86, ന്യു യോര്‍ക്ക്\nഅന്നമ്മ ജോസഫ് (85): ഡാളസ്\nഎ.ടി. തോമസ് (പൊടിക്കുഞ്ഞ്-80) ന്യു ജെഴ്‌സി\nറവ. ജോൺസൺ ടൈറ്റസ്, ഡാളസ്: വിശാഖപട്ടണം\nതോമസ് കോഴിംപറമ്പത്ത് (86):ഉഴവൂര്\nറേച്ചല് ജോര്‍ജ് (94): തിരുവല്ല\nതോമസ് ഫിലിപ്പ് (ജോയ്), ഹ്യൂസ്റ്റൺ\nഅഞ്ജു ബെന്നി, 32/ത്രുശൂര്-ഫ്‌ലോറിഡ\nഅലക്‌സാണ്ടർ ജോസഫ്/ റോക്ക്ലാന്‍ഡ്\nജോസ് വട്ടത്തില് (70): ഹൂസ്റ്റണ്\nറെജി പൂവത്തൂര്; ന്യൂയോര്‍ക്ക്


ആഗോള വിശപ്പ് സൂചികയില് ഇന്ത്യ 101ാം സ്ഥാനത്ത്; പാകിസ്ഥാനും ബംഗ്ലാദേശും ഇന്ത്യയ്ക്കു മുന്നില് - Keralabhooshanam Daily ആഗോള വിശപ്പ് സൂചികയില് ഇന്ത്യ 101ാം സ്ഥാനത്ത്; പാകിസ്ഥാനും ബംഗ്ലാദേശും ഇന്ത്യയ്ക്കു മുന്നില്\nHome/NEWS/BREAKING NEWS/ആഗോള വിശപ്പ് സൂചികയില് ഇന്ത്യ 101ാം സ്ഥാനത്ത്; പാകിസ്ഥാനും ബംഗ്ലാദേശും ഇന്ത്യയ്ക്കു മുന്നില്\nന്യൂഡല്‍ഹി: ആഗോള വിശപ്പു സൂചികയില് ഇന്ത്യയുടെ സ്ഥാനം 101ാം റാങ്കിലേയ്ക്ക് കൂപ്പുകുപ്പി. 2021ലെ പട്ടികയിലാണ് 116 രാജ്യങ്ങളില് ഇന്ത്യ ബഹുദൂരം പിന്നിലേയ്ക്ക പോയത്. കഴിഞ്ഞ വര്‍ഷം 94 ആയിരുന്നു ഇന്ത്യയുടെ സ്ഥാനം. അയല്‍രാജ്യങ്ങളായ പാകിസ്ഥാന്, ബംഗ്ലാദേശ്, നേപ്പാള്, ചൈന എന്നിവരെല്ലാം ഇന്ത്യയെക്കാള് മുന്നിലാണ്.\nചൈന, ബ്രസീല്, കുവൈറ്റ് എന്നിവയടക്കം അഞ്ചില് താഴെ പോയിന്റ് നേടിയ 18 രാജ്യങ്ങളാണ് സൂചികയില് ഏറ്റവും മുന്നില്. രാജ്യത്തെ പൗരന്മാര്‍ക്ക് ലഭിക്കുന്ന ഭക്ഷണത്തിന്റെ നിലവാരവും പോഷകാഹാരത്തിന്റെ ലഭ്യതയുമാണ് ആഗോള വിശപ്പ് സൂചിക തയ്യാറാക്കുമ്പോള് പരിഗണിക്കുന്നത്. വ്യാഴാഴ്ചടയാണ് ഐറിഷ് സന്നദ്ധസംഘടനയായ കണ്‍സേണ് വേള്‍ഡ് വൈഡും ജര്‍മന് സ്ഥാപനമായ വെല്‍റ്റ് ഹങ്കര് ഹില്‍ഫും ചേര്‍ന്ന് പുതിയ റിപ്പോര്‍ട്ട് പുറത്തു വിട്ടത്. ഇന്ത്യയിലെ സാഹചര്യം ഭീതിജനകമാണെന്നാണ് റിപ്പോര്‍ട്ടിലെ സൂചന.\n2020ല് 107 രാജ്യങ്ങളില് 94ാം സ്ഥാനത്തായിരുന്നു ഇന്ത്യ. എന്നാല് ഇക്കൊല്ലം ഏഴു റാങ്കുകളോളം ഇന്ത്യ പിന്നോട്ടു പോകുകയായിരുന്നു. 20 വര്‍ഷത്തിനിടെ ഇന്ത്യയുടെ വിശപ്പു സൂചികയിലെ പോയിന്റും ബഹുദൂരം പിന്നിലേയ്ക്ക് പോയിട്ടുണ്ട്. 2000ത്തില് 38.8 ആയിരുന്നു പോയിന്റ് എങ്കില് 2012നും 2021നും ഇടയില് 28.8നും 27.5നും ഇടയിലാണ് ഇന്ത്യയുടെ പോയിന്റുനില.\nപ്രധാനമായും നാലു കാര്യങ്ങള് മുന്‍നിര്‍ത്തിയാണ് ആഗോള വിശപ്പു സൂചിക തയ്യാറാക്കുന്നത്. പോഷകാഹാരക്കുറവ്, ഭാരക്കുറവുള്ള കുട്ടികളുടെ എണ്ണം, പ്രായത്തിനൊത്ത ഉയരമില്ലാത്ത കുട്ടികളുടെ എണ്ണം, കുട്ടികളിലെ മരണനിരക്ക് എന്നിവയാണ് പട്ടിക തയ്യാറാക്കുമ്പോള് പരിഗണിക്കുന്ന ഘടകങ്ങള്. 19982000 കാലത്ത് ഇന്ത്യയില് ഭാരക്കുറവുള്ള കുട്ടികളുടെ എണ്ണം 17.1 ശതമാനം മാത്രമായിരുന്നെങ്കില് 2016-2020 കാലത്ത് ഇത് 17.3 ആയി ഉയര്‍ന്നെന്ന് റിപ്പോര്‍ട്ടില് പറയുന്നു. കൊവിഡ് 19 മഹാമാരിയുടെ ഭാഗമായി നിയന്ത്രണങ്ങള് കൂടി ഏര്‍പ്പെടുത്തിയതോടെ കുട്ടികളുടെ ഭാരക്കുറവില് ലോകത്തു തന്നെ ഏറ്റവും മുന്നിലാണ് ഇന്ത്യയുടെ സ്ഥാനമെന്നും റിപ്പോര്‍ട്ടില് പറയുന്നു.\nഅയല്‍രാജ്യങ്ങളായ നേപ്പാളിനു ബംഗ്ലാദേശിനും 76ാം സ്ഥാനമാണുള്ളത്. ഇവിടങ്ങളിലെ സ്ഥിതിയും രൂക്ഷമാണെന്നാണ് റിപ്പോര്‍ട്ടില് പരാമര്‍ശിക്കുന്നതെങ്കിലും റാങ്ക് പ്രകാരം അയല്‍രാജ്യങ്ങള് ഇന്ത്യയെക്കാള് ഏറെ മുന്നിലാണ്. മ്യാന്‍മറിന് 71ാം സ്ഥാനവും പാകിസ്ഥാന് 92ാം സ്ഥാനവുമുണ്ട്.\nഅതേസമയം, അഞ്ച് വയസില് താഴെയുള്ള കുട്ടികളുടെ മരണനിരക്ക്, കുട്ടികളിലെ വളര്‍ച്ചാ മുരടിപ്പ്, പോഷകാഹാരക്കുറവ് തുടങ്ങിയവയുടെ കാര്യത്തില് ഇന്ത്യ നില മെച്ചപ്പെടുത്തിയിട്ടുണ്ടെന്ന് റിപ്പോര്‍ട്ടില് പറയുന്നു. വിശപ്പിനെതിരായ പോരാട്ടത്തില് ലോകം തെറ്റായ പാതയിലാണെന്ന് റിപ്പോര്‍ട്ടില് പറയുന്നു. 2030ഓടു കൂടി രൂക്ഷമായ പട്ടിണിയില് നിന്ന്ു കരകയറാന് 47 ലോകരാജ്യങ്ങള്‍ക്ക് കഴിയില്ലെന്നും റിപ്പോര്‍ട്ട് സൂചിപ്പിക്കുന്നു.\nയുദ്ധം, കാലാവസ്ഥാ മാറ്റത്തോട് അനുബന്ധിച്ചുള്ള പ്രശ്‌നങ്ങള്, കൊവിഡ് 19 മഹാമാരി തുടങ്ങിയവ മൂലം ഭക്ഷ്യസുരക്ഷ പ്രതിസന്ധിയിലാണെന്ന് റിപ്പോര്‍ട്ടില് സൂചിപ്പിക്കുന്നു. കൊവിഡ് 19 മൂലമുള്ള സാമ്പത്തിക പ്രശ്‌നങ്ങളും ആരോഗ്യരംഗത്തെ അനിശ്ചിതാവസ്ഥയും പട്ടിണിയുടെ രൂക്ഷത വര്‍ധിപ്പിക്കുകയാണെന്നും റിപ്പോര്‍ട്ടില് പരാമര്‍ശമുണ്ട്.


സിനിമയിൽ നിന്ന് ഒരു ഇടവേള എടുത്ത ശേഷം ജീവിതത്തിൽ എന്താണ് സംഭവിച്ചത്. അതുകൊണ്ടാണ് ഞാൻ ഒരു ഘട്ടത്തിൽ സിനിമ ഉപേക്ഷിച്ചത്. ലെന തുറന്നു പറഞ്ഞു. – KL 78 iRITTY\nസിനിമയിൽ നിന്ന് ഒരു ഇടവേള എടുത്ത ശേഷം ജീവിതത്തിൽ എന്താണ് സംഭവിച്ചത്. അതുകൊണ്ടാണ് ഞാൻ ഒരു ഘട്ടത്തിൽ സിനിമ ഉപേക്ഷിച്ചത്. ലെന തുറന്നു പറഞ്ഞു.\nമലയാളി പ്രേക്ഷകരുടെ പ്രിയപ്പെട്ട നടിമാരിൽ ഒരാളാണ് ലെന. വർഷങ്ങളായി വിവിധ വേഷങ്ങളിൽ മലയാള സിനിമയിൽ സജീവമായിരുന്നു താരം. സീരിയലുകളിലും സിനിമകളിലും താരം അഭിനയിച്ചിട്ടുണ്ട്.\nഎന്നാൽ ഇപ്പോൾ താരം കൂടുതലും സിനിമകളിലാണ് അഭിനയിക്കുന്നത്. ഏത് വേഷവും ഏറ്റെടുക്കാൻ ധൈര്യമുള്ള നടിയാണ് ലെന. രണ്ടു പതിറ്റാണ്ടിലേറെയായി മലയാള സിനിമയിൽ സജീവമാണ്.\nസ്നേഹം എന്ന ചിത്രത്തിലൂടെയാണ് നടി മലയാള സിനിമയിൽ അരങ്ങേറ്റം കുറിച്ചത്. 1998 ൽ ഇത് പുറത്തിറങ്ങി. പിന്നീട് നിരവധി സിനിമകളിൽ അഭിനയിച്ചു.\nതന്റെ രണ്ടാം വരവിന് ശേഷം ചിത്രീകരണത്തിൽ നിന്ന് ഒരു ചെറിയ ഇടവേള എടുക്കുകയായിരുന്നു താരം. പിന്നീട് ക്ലിനിക്കൽ സൈക്കോളജി പഠിക്കാൻ മുംബൈയിലേക്ക് പോയി.\nപഠനത്തിനുശേഷം ജോലി ചെയ്യാൻ തുടങ്ങി. സിനിമയിലേക്ക് തിരികെ വരാനുള്ള ക്ഷണം പ്രവർത്തിക്കുന്നു. ഇത് താരത്തിന്റെ തിരിച്ചുവരവിനും മുമ്പത്തേക്കാൾ ശക്തമായ കഥാപാത്രങ്ങളെ അവതരിപ്പിക്കാനുള്ള അവസരത്തിനും വഴിയൊരുക്കും.\nഇപ്പോൾ, തന്റെ ജീവിതത്തിലെ ഒരു നിർണായക തീരുമാനത്തെക്കുറിച്ച് താരം വെളിപ്പെടുത്തുന്നു. സെക്കൻഡ് ലുക്കിന് ശേഷം ഉന്നത വിദ്യാഭ്യാസത്തിലേക്ക് പോകുന്നത് തന്റെ ജീവിതത്തിലെ ഏറ്റവും മികച്ച തീരുമാനങ്ങളിലൊന്നാണ് എന്ന് ലെന പറയുന്നു.\n“അതുകൊണ്ടാണ് ജീവിതം മെച്ചപ്പെട്ടത്,” പറഞ്ഞു. രണ്ടാമത്തെ വരവ് ലെനയുടെ അഭിനയ ജീവിതത്തിൽ ഒരു വഴിത്തിരിവായി.\nമികച്ച പ്രേക്ഷക സ്വീകാര്യതയാണ് ചിത്രത്തിന് ലഭിച്ചത്. താരത്തിന് പിന്നീട് നിരവധി അവസരങ്ങൾ ലഭിച്ചു. മലയാളത്തിന് പുറമേ തമിഴിലും താരം അഭിനയിക്കുന്നുണ്ട്.\n100 ലധികം മലയാള സിനിമകളിലും ഇടയ്ക്കിടെ മിനി സ്ക്രീനിലും താരം അഭിനയിച്ചിട്ടുണ്ട്. കൂടാതെ, റിയാലിറ്റി ഷോകളിൽ ജഡ്ജായും അവതാരകനായും താരം ഇടയ്ക്കിടെ പ്രത്യക്ഷപ്പെടുന്നു. മികച്ച നടിക്കുള്ള കേരള സംസ്ഥാന ടെലിവിഷൻ അവാർഡും അവർ നേടിയിട്ടുണ്ട്.\nസോഷ്യല് ഇടങ്ങളില് വൈറല് ആയ ഈ ഗ്ലാമര് താരത്തിനെ അറിയുമോ.. പുലിയും, അപ്സരസും, നാടന് പെണ് കുട്ടിയും.. കാണുക\nനേരിടേണ്ടി വന്ന ചില അനുഭവങ്ങള് വളരെ വലുത് ആയിരുന്നു : കാണാൻ അത്ര ഭംഗിയില്ലാത്തതിനാൽ സിനിമയിൽ നിന്ന് പുറത്താക്കപ്പെട്ടു; വാശിയായി ഗൗതമി നായർ അഭിനയിച്ചു.


കോഹ്‌ലിയുടെ വിവാദ പ്രസ്താവനക്ക് നടന് സിദ്ധാര്‍ത്ഥിന്റെ മറുപടി\nകോഹ്‌ലിയുടെ പ്രസ്താവനക്കെതിരെ നാനാഭാഗത്ത് നിന്നും സമൂഹമാധ്യമങ്ങളില് വിമര്‍ശനം ഉയരുന്നതിനിടെയാണ് നടന് സിദ്ധാര്‍ത്ഥും രംഗത്ത് എത്തിയിരിക്കുന്നത്.\n08 Nov, 2018 at 08:04 AM\nമറ്റുള്ള രാജ്യത്തിന്‍റെ ക്രിക്കറ്റ് താരങ്ങളെയാണ് കൂടുതല് ഇഷ്ടപ്പെടു ന്നതെങ്കില് നിങ്ങള് ഇന്ത്യയില് ജീവിക്കേണ്ടെന്ന് ഇന്ത്യന് നായകന് വിരാട് കോഹ് ലിയുടെ പരാമര്‍ശത്തിനെതിരെ രൂക്ഷ പ്രതികരണവുമായി നടന് സിദ്ധാര്‍ത്ഥ്. കോഹ് ലിയുടെ പ്രസ്താവനക്കെതിരെ നാനാഭാഗത്ത് നിന്നും സമൂഹമാധ്യമങ്ങളില് വിമര്‍ശനം ഉയരുന്നതിനിടെയാണ് നടന് സിദ്ധാര്‍ത്ഥും രംഗത്ത് എത്തിയിരിക്കുന്നത്. ട്വിറ്ററിലൂടെയായിരുന്നു സിദ്ധാര്‍ത്ഥിന്‍റെ പരാമര്‍ശം.\nകിങ് കോഹ്‌ലി എന്ന നിലയില് തുടരാനാഗ്രഹിക്കുന്നെങ്കില് ഭാവിയില് കാര്യങ്ങള് പറയുന്നതിന് മുമ്പ് ചിന്തിക്കണമെന്ന് വ്യക്തമാക്കുന്നതോടൊ പ്പം രാഹുല് ദ്രാവിന്റെ മുമ്പത്തെയൊരു പ്രസ്താവനയും സിദ്ധാര്‍ത്ഥ് സൂചിപ്പിക്കുന്നുണ്ട്. അതേസമയം ഒരു ഇന്ത്യന് നായകന്റെ വായില് നിന്ന് വരുന്ന എന്തു മാത്രം വിഡ്ഢിത്തം നിറഞ്ഞ വാക്കുകളാണി തെന്നും സിദ്ധാര്‍ത്ഥിന്റെ ട്വീറ്റിലുണ്ട്. വേഗത്തില് പതിനായിരം റണ്‍സ്, വേഗത്തില് കൂടുതല് സെഞ്ച്വറികള്, തുടങ്ങി ക്രിക്കറ്റിലെ ഒരുവിധം പ്രമുഖ റെക്കോര്‍ഡുകളെല്ലാം സ്വന്തമാക്കി മുന്നേറുന്നതിനിടെയാണ് ആരാധകര് കിങ് കോഹ്‌ലി എന്ന പേര് വിളിക്കുന്നത്.\nരണ്ട് വര്‍ഷങ്ങള്‍ക്ക് മുമ്പ് ആസ്ട്രേലിയന് ഓപ്പണ് വിജയിച്ച ജര്‍മ്മന് താരം കെര്‍ബറിനെ പ്രശംസിച്ച് രേഖപ്പെടുത്തിയ ട്വീറ്റും ഇപ്പോള് വ്യാപകമായി പ്രചരിക്കുന്നുണ്ട്. തന്റെ ഇഷ്ടപ്പെട്ട വനിത ടെന്നീസ് താരമാണ് കെര്‍ബറെന്ന് ആ ട്വീറ്റില് കോഹ്ലി പറയുന്നുണ്ട്. അണ്ടര് 19 താരമായിരിക്കെ തന്റെ ഇഷ്ടപ്പെട്ട ബാറ്റ്സ്മാന് ദക്ഷിണാഫ്രിക്കയുടെ ഹര്‍ഷല് ഗിബ്സാണെന്ന് പറയുന്നതും ഇപ്പോള് പ്രചരിക്കുന്നുണ്ട്. പഴയ കാര്യങ്ങള് കോഹ്ലിക്കോര്‍മ്മയില്ലെന്നും ഇത്തരം പ്രസ്താവനകള് നടത്തുന്നതിന് മുമ്പെങ്കിലും പഴയ ട്വീറ്റുകളെങ്കിലും നോക്കുന്നത് നന്നാവുമെന്നും ചിലര് ചൂണ്ടിക്കാണിക്കുന്നു.\nനിങ്ങളൊരു അമിതപ്രാധാന്യം ലഭിച്ച ബാറ്റ്‌സ്മാനാണ്. നിങ്ങളുടെ ബാറ്റിങില് എനിക്ക് ഒരു പ്രത്യേകതയും തോന്നിയിട്ടില്ല. ഇന്ത്യന് കളിക്കാരുടെ ബാറ്റിങിനെക്കാള് എനിക്ക് ഇംഗ്ലീഷ്, ആസ്‌ട്രേലിയന് കളിക്കാരുടെ ബാറ്റിങാണ് ഇഷ്ടപ്പെടാറുള്ളത്.' ഇങ്ങനെയായിരുന്നു ആരാധകന്‍റെ ട്വീറ്റ്. ഇതിന് കൊഹ്‍ലി നല്‍കിയ മറുപടിയാണ് വിവാദമായത്. 'ആയിക്കോട്ടെ, നിങ്ങള് ഇന്ത്യയില് ജീവിക്കണമെന്ന് ഞാന് കരുതുന്നില്ല. നിങ്ങള് മറ്റെവിടെയെങ്കിലും പോയി ജീവിക്കൂ. മറ്റു രാജ്യങ്ങളെ സ്‌നേഹിച്ചു എന്തിനാണ് നിങ്ങള് ഞങ്ങളുടെ രാജ്യത്ത് ജീവിക്കുന്നത്? നിങ്ങള്‍ക്ക് എന്നെ ഇഷ്ടമല്ലെങ്കില് അത് എനിക്കൊരു പ്രശ്നമല്ല. പക്ഷേ, ഞങ്ങളുടെ രാജ്യത്ത് ജീവിച്ച് മറ്റുള്ളവരെ ഇഷ്ടപ്പെടുന്നത് ശരിയാണെന്ന് എനിക്ക് തോന്നുന്നില്ല.'\nAlso read: വിരാട് കൊഹ്‍ലിയെ പഞ്ഞിക്കിട്ട് ആരാധകര്


Emalayalee.com - ലൈംഗിക പീഡന പരാതി ശരിവയ്ക്കാന് രണ്ടു സാക്ഷികളുടെ മൊഴികളാണ് വേണ്ടത്, എന്റെ കേസില് രണ്ടു സാക്ഷിമൊഴികളുണ്ടായിട്ടും തെളിവില്ല എന്ന് പൊലീസ് ആവര്‍ത്തിക്കുന്നു; തനുശ്രീ ദത്ത\nനാനാ പടേക്കറിനെതിരെ ബോളിവുഡ് നടി തനുശ്രീ ദത്ത നടത്തിയ പീഡനശ്രമ പരാമര്‍ശം വളരെ വലിയ വിവാദങ്ങള്‍ക്കാണ് തിരി കൊളുത്തിയിരിക്കുന്നത്. ഒരു സ്വകാര്യ മാധ്യമത്തിനു നല്‍കിയ അഭിമുഖത്തിലാണ് 2009ല് തനിക്ക് നേരെ നടന്ന ലൈംഗിക അതിക്രമത്തെ പറ്റി തനുശ്രീ തുറന്നു പറഞ്ഞത്. ബോളിവുഡ് സിനിമയായ ഹോണ് ഓകെ പ്ലീസ് എന്ന സിനിമയിലെ ഗാനചിത്രികരണത്തിനിടെ പടേക്കര് പീഡന ശ്രമം നടത്തിയെന്നാണ് ആരോപണം. തുടര്‍ന്ന് പൊലീസിലും തനുശ്രീ പരാതി നല്‍കിയിരുന്നു\nഎന്നാല് നാന പടേക്കര്‍ക്ക് എതിരെയുള്ള തനുശ്രീയുടെ ആരോപണങ്ങള് തെളിയിക്കാന് തെളിവുകളില്ലെന്ന് പൊലീസ് റിപ്പോര്‍ട്ട് സമര്‍പ്പിച്ചിരിക്കുകയാണ്. പത്ത് വര്‍ഷത്തിന് ശേഷം നടന്ന അന്വേഷണത്തില് ആവശ്യത്തിന് തെളിവുകളില്ല എന്നു പറഞ്ഞു കൊണ്ട് കേസ് എഴുതി തള്ളാനാണ് പൊലീസ് ശ്രമിക്കുന്നത്. ഇതോടെ തനുശ്രീ വീണ്ടും കൂടുതല് തെളിവുകളും ആരോപണങ്ങളുമായി രംഗത്ത് വന്നിരിക്കുകയാണ്.\n'' സിനി ആന്‍ഡ് ടിവി ആര്‍ട്ടിസ്റ്റ് അസോസിയേഷന് ഞാന് പരാതി കൊടുത്തത് 2008ലാണ്. പരാതിക്ക് ആസ്പദമായ സംഭവം നടന്നപ്പോള്. പക്ഷേ, അങ്ങനെയൊരു പരാതിയേ ഇല്ല എന്നാണ് അന്വേഷണ ഉദ്യോഗസ്ഥര് പറയുന്നത്. എഫ്‌ഐആറില് ആ പരാതിയും താന് ഉള്‍പ്പെടുത്തിയിരുന്നു. ഞാന് പരാതി കൊടുത്ത 2008ല് പ്രൊഡ്യൂസേഴ്‌സ് അസോസിയേഷന് എന്നെ വിളിപ്പിച്ചിരുന്നു. പീഡനപരാതിയില് എന്നെ സഹായിക്കുന്നതിനുപകരം അവര് അന്ന് എന്നെ കുറ്റപ്പെടുത്തുകയാണ് ഉണ്ടായത്. അവരെത്തന്നെ എന്റെ പരാതിയില് സാക്ഷികളാക്കുമ്പോള് ഞാന് എന്താണ് മനസ്സിലാക്കേണ്ടത് ? അന്നു ഞാന് കൊടുത്ത പരാതി പൊലീസിന്റെ കയ്യിലുമുണ്ട്.\nപത്ത് വര്‍ഷമായിട്ടും ആ പരാതിയില് അവര് എഫ്‌ഐആര് പോലും എടുത്തിട്ടില്ല. അന്നുമുതല് ഇന്നുവരെയും പൊലീസ് അഴിമതിയുടെ കൂട്ടിലാണ്. അതുകൊണ്ടാണ് അവര് ഫലപ്രദമായി മുന്നോട്ടുനീങ്ങാത്തത്. അന്വേഷണ ഉദ്യോഗസ്ഥര് ഇപ്പോള് മൊഴിയെടുത്തവരുടെ ലിസ്റ്റ് ഞാന് പരിശോധിച്ചു. പലരെയും ഞാന് ഓര്‍ക്കുന്നുപോലുമില്ല. ജാനിസ് എന്ന മാധ്യമപ്രവര്‍ത്തകയുടെ മൊഴിയെടുത്തു. അവര് എന്റെ പരാതി ശരി വയ്ക്കുകയും ചെയ്തു. ഹോണ് ഓകെ പ്ലീസ് എന്ന സിനിമയുടെ അസിസ്റ്റന്റ് ഡയറക്ടര് ഷൈനി ഷെട്ടിയുടെ മൊഴിയെടുത്തു. അതും എനിക്ക് അനുകൂലമാണ്.\nപക്ഷേ അവരുടെ മൊഴി പൂര്‍ണമായി എടുക്കാന് പൊലീസ് തയാറായിട്ടില്ല. അവരുടെ മൊഴി പൂര്‍ണമായി എടുക്കാന് ആവശ്യം ഉയര്‍ന്നു. പക്ഷേ പൊലീസ് വിസമ്മതിക്കുകയാണുണ്ടായത്. ലൈംഗിക പീഡന പരാതി ശരിവയ്ക്കാന് രണ്ടു സാക്ഷികളുടെ മൊഴികളാണ് വേണ്ടത്. എന്റെ കേസില് രണ്ടു സാക്ഷിമൊഴികളുണ്ടായിട്ടും തെളിവില്ല എന്ന് പൊലീസ് ആവര്‍ത്തിക്കുന്നു. ഇത് എന്ത് വ്യവസ്ഥിതിയാണ്. നാന പടേക്കറുടെ നാം ഫൗണ്ടേഷന് കോടികളുടെ അഴിമതി ഇടപാടുകളാണ് നടത്തുന്നത്. അതും പാവപ്പെട്ട കര്‍ഷരുടെ പേരില്. രാജ്യത്തിനകത്തു നിന്നും പുറത്തു നിന്നുമെല്ലാം അവര്‍ക്ക് സംഭാവനകളും കിട്ടുന്നുണ്ട്. ഒരു കേസ് തേച്ചു മായ്ച്ചുകളയാന് അവര്‍ക്ക് ഒരു ബുദ്ധിമുട്ടുമില്ല'' തനുശ്രീ പറയുന്നു.


ശിവശങ്കറിന് പിന്നാലെ ത്രിമൂർത്തികളും! ഹൈകോടതിയുടെ ആ നീക്കം.. അറസ്റ്റ് ഇന്ന്! അലറികരഞ്ഞ് ഭാഗ്യലക്ഷ്മി - metromatinee.com Lifestyle Entertainment & Sports\nഇന്ന് വെള്ളിയാഴ്ച … കേരളം ഉറ്റുനോക്കുന്നു എം. ശിവശങ്കര്, ബിനീഷ് കോടിയേരി എന്നിവര്‍ക്ക് പിന്നാലെ ഭാഗ്യലക്ഷ്മിയും കൂട്ടാളികളും അഴിക്കുള്ളിലേക്കോ… അശ്ലീല വീഡിയോ ഇട്ടതിന്റെ പേരില് നിയമത്തെ വെല്ലുവിളിച്ച് വിജയ് പി നായരെ വീട്ടില് കയറി കൈകാര്യം ചെയ്ത കേസിലെ നിര്‍ണായക മുന്‍കൂര് ജാമ്യ ഹര്‍ജി തീര്‍പ്പാക്കുന്ന ദിവസമാണിന്ന്. ഭാഗ്യ ലക്ഷ്മിദിയ സന ശ്രീലക്ഷ്മി അറയ്ക്കൽ എന്നിവരുടെ മുന്‍ജാമ്യ ഹര്‍ജി ഹൈക്കോടതി ഇന്ന് പരിഗണിക്കും.വീട്ടില് കയറി വിജയ് പി നായരെ തല്ലി മുണ്ട് പറിച്ച് ചൊറിയണം ഇട്ട് കരിയോയില് ഒഴിച്ച് മാപ്പ് പറയിപ്പിച്ച് വീഡിയോയിട്ട കേസിലാണ് നിര്‍ണായക വിധി വരുന്നത്.\nഫെമിനിസ്റ്റുകളെ അശ്ളീലം പറഞ്ഞുള്ള വീഡിയോ യൂട്യൂബിൽ പോസ്റ്റുചെയ്തതിനെതിരെ ഭാഗ്യലക്ഷ്മി, ദിയാസന, ശ്രീലക്ഷ്മി എന്നിവരാണ് തമ്പാനൂരിൽ വിജയ് പി. നായർ താമസിക്കുന്ന ലോഡ്ജിൽ എത്തി മർദ്ദിച്ചത്. തുടർന്ന് പൊലീസ് രജിസ്റ്റർ ചെയ്ത കേസിൽ ഭാഗ്യലക്ഷ്മിയും കൂട്ടരും നൽകിയ മുൻകൂർ ജാമ്യാപേക്ഷ തിരുവനന്തപുരം സെഷൻസ് കോടതി തള്ളിയിരുന്നു. തുടർന്നാണ് മൂവരും ഹൈക്കോടതിയെ സമീപിച്ചത്. വിവാദ വീഡിയോയ്ക്കെതിരെ പൊലീസിൽ പരാതി നൽകിയിട്ടും നടപടി ഉണ്ടായില്ലെന്നും പിന്നീട് വിജയ് പി. നായർ ഒത്തുതീർപ്പു ചർച്ചയ്ക്ക് വിളിച്ചതനുസരിച്ചാണ് ലോഡ്ജിൽ പോയതെന്നും ഇവിടെ വച്ച് തങ്ങളെയാണ് അയാൾ ആക്രമിച്ചതെന്നും വ്യക്തമാക്കിയാണ് മൂവരും മുൻകൂർ ജാമ്യാപേക്ഷ നൽകിയത്. എന്നാൽ താൻ ആരെയും ഒത്തുതീർപ്പുചർച്ചയ്ക്ക് വിളിച്ചിട്ടില്ലെന്നും തന്നെ മർദ്ദിച്ച് വീഡിയോ പകർത്തി പ്രതികൾ സോഷ്യൽ മീഡിയയിൽ പങ്കുവച്ചെന്നും വിജയ് പി. നായരുടെ ഹർജിയിൽ പറയുന്നു.\nഅതേസമയം കോടതി കഴിഞ്ഞ ദിവസം ഇവര്‍ക്കെതിരെ നടത്തിയ രൂക്ഷ പരാമര്‍ശം ജാമ്യം കിട്ടുമോയെന്ന സംശയം നിലനില്‍ക്കുന്നു. ജാമ്യം നിഷേധിച്ചാല് ഇവരെ ഉടന് കസ്റ്റഡിയിലെടുക്കാനാണ് തമ്പാനൂര് പോലീസ് ശ്രമിക്കുന്നത്. അതേസമയം ഭാഗ്യലക്ഷ്മിയുടേയും സുഹൃത്തുക്കളുടേയും മുന്‍കൂര് ജാമ്യാപേക്ഷയില് തീരുമാനം എടുക്കും മുമ്പ് തന്റെ ഭാഗം കേള്‍ക്കണം എന്ന് ആവശ്യപ്പെട്ട് പരാതിക്കാരനായ യു ട്യൂബര് വിജയ് പി നായരും ഹൈക്കോടതിയെ സമീപിച്ചിട്ടുണ്ട്. തനിക്കെതിരായ ആക്രമണത്തിന് പിന്നില് രാഷ്ട്രീയ ഗൂഢാലോചന ഉണ്ടെന്നാണ് ഹര്‍ജിക്കാരന്റെ വാദം. താന് സ്വമേധയാ ലാപ് ടോപ് നല്‍കിയെന്ന വാദം ശരിയല്ല. തന്റെ താമസ സ്ഥലത്ത് അതിക്രമിച്ചു കയറി തന്നെ ആക്രമിക്കുകയായിരുന്നു. മനപൂര്‍വം നിയമം കയ്യിലെടുക്കുന്ന നടപടിയാണ് ഭാഗ്യലക്ഷ്മിയുടെയും സുഹൃത്തുക്കളുടെയും ഭാഗത്തു നിന്നുണ്ടായതെന്നും വിജയ് പി നായരുടെ ഹര്‍ജിയില് പറയുന്നു.\nഎന്തായാലും ഇന്നത്തെ കോടതി വിധിയിൽ ഭാഗ്യലക്ഷ്മിയും കൂട്ടാളികളും അകത്താകുമോയെന്ന് കണ്ടറിയാം


പട്ടിക വിഭാഗം വിദ്യാര്‍ത്ഥികള്‍ക്കായി അക്കാദമി സ്ഥാപിക്കും: രാജ്മോഹന് ഉണ്ണിത്താന് എം.പി\nHome Kerala പട്ടിക വിഭാഗം വിദ്യാര്‍ത്ഥികള്‍ക്കായി അക്കാദമി സ്ഥാപിക്കും: രാജ്മോഹന് ഉണ്ണിത്താന് എം.പി\nകാസർഗോഡ് : പട്ടികജാതി ,പട്ടികവര്‍ഗ്ഗ വിഭാഗങ്ങളിലെ കുട്ടികള്‍ക്ക് താമസിച്ച് പഠിക്കാ നുള്ള അക്കാദമി കാസര്‍കോട് നഗരത്തിന്റെ ഹൃദയ ഭാഗത്ത് ഉടന് യാഥാര്‍ത്ഥ്യമാകുമെന്ന് രാജ്മോഹന് ഉണ്ണിത്താന് എം.പി പറഞ്ഞു.ജില്ലാ പഞ്ചായത്ത് വികസന സെമിനാര് ഉദ്ഘാടനം ചെയ്യുകയായിരുന്നു അദ്ദേഹം. സൗജന്യ ഭക്ഷണത്തോടുകൂടിയ തായിരിക്കും അക്കാദമി ഇതിനായി എം.പി ഫണ്ടില് നിന്ന് ഒരു കോടി രൂപ വകയിരുത്തി.\nജില്ലാ കളക്ടറുടേയും വകുപ്പ് മന്ത്രിയുടേയും പരിപൂര്‍ണ്ണ പിന്‍തുണയോടെ ആരംഭിക്കുന്ന അക്കാദമിയില് വിദ്യാര്‍ത്ഥികള്‍ക്ക് വിവിധ പ്രൊഫഷണല് മേഖലകളിലേക്ക് എത്തിപ്പെടാനുള്ള അവസരമാണ് ഒരുങ്ങുക. പി.എസ്.സി, എം.ബി.ബി.എസ്, എഞ്ചിനീയറിങ്, സിവില് സര്‍വ്വീസ് തുടങ്ങി വിവിധ കോഴ്സുകള് ഇവിടെ പരിശീലിപ്പിക്കും. ഗുണഭോക്താവിന്റെ ജീവിത കാലം മുഴുവന് ഉപകാരപ്പെടുന്ന പദ്ധതി എന്ന ആശയത്തില് നിന്നുമാണ് ഇത്തരമൊരു പദ്ധതി ഉരിത്തിരിഞ്ഞതെന്നും അദ്ദേഹം പറഞ്ഞു.\nകോട്ടയം കുമരകത്തിന് സമാനമായി കാസര്‍കോട് നീലേശ്വരം മുതല് ഏഴിമലവരെ ഹൈഡ്രോ ടൂറിസം വികസിപ്പിക്കണമെന്ന് എം.പി നിര്‍ദ്ദേശിച്ചു. കുമരകത്തെ മാലിന്യം നിറഞ്ഞ വെള്ളത്തേക്കാള് വിനോദ സഞ്ചാര സാധ്യത തുറക്കുന്ന പളുങ്കുപോലെ ശുദ്ധമായ ജലാശയങ്ങളാണ് നമുക്കുള്ളത്. അതിനെ ഉപയോഗപ്പെടുത്തി ഇരു കരകളിലും റിസോര്‍ട്ടുകള് പണിത് അതോടൊപ്പം ആയുര്‍വ്വേദ ടൂറിസത്തിനും പ്രാധാന്യം നല്‍ുന്ന പദ്ധതികള് തയ്യാറാക്കണം, അദ്ദേഹം ആവശ്യപ്പെട്ടു. കരിന്തളത്ത് ആയുഷ് കേന്ദ്രം ഒരുങ്ങുന്നതും പെരിയ എയര് സ്ട്രിപ്പിന് കേന്ദ്രാനുമതി ലഭിച്ചതും നമ്മുടെ വിനോദ സഞ്ചാരമേഖലയെ ഉണര്‍ത്തുമെന്നും അദ്ദേഹം പറഞ്ഞു.\n‘അയ്യപ്പനും കോശിയും’; പുതിയ പോസ്റ്റർ റിലീസ് ചെയ്തു


മകളുടെ പേരിലെ ഭാഗ്യം മുതലാക്കാൻ ഒരച്ഛൻ തുടങ്ങിയ ഈ കാർ കമ്പനി ഇന്ന് ലോകത്തിലെ നമ്പർ വൺ സ്ഥാപനങ്ങളിൽ ഒന്ന് | fathers attempt to bank on the luck in daughters name, the story of mercedes\nമകള് ഭാഗ്യവതിയാണെന്നാണ് അച്ഛന് പറഞ്ഞത്, പക്ഷേ 40-ാം വയസില് അര്‍ബുദം വിഴുങ്ങി, മെഴ്സിഡസ് ബെൻസിന്റെ കഥ ഇങ്ങനെ\nബിസിനസിലെ ഭാഗ്യമൊക്കെ മകൾ തന്റെ ജീവിതത്തിലേക്ക് കടന്നുവന്നതിന്റെ ഫലമാണ് എന്നായിരുന്നു അയാളുടെ വിചാരം.\nVienna, First Published Jan 31, 2020, 5:35 PM IST\nഅവൾ ഒരു കാർ കമ്പനിയും തുടങ്ങിയവളല്ല. കാറുകളോട് അടക്കാനാവാത്ത കമ്പമുള്ളവൾ പോലുമല്ല. എന്നിട്ടും അവളുടെ പേരിലാണ് ലോകത്തിലെ ഏറ്റവും വലിയ കാർ നിർമാണ കമ്പനികളിൽ ഒന്നുള്ളത്. ജർമൻ വ്യാപാരിയായിരുന്ന എമിൽ ജെലിനെക്കിന്റെ മൂത്തമകളുടെ പേര് 'മെഴ്സിഡസ് ജെലിനെക്ക്' എന്നായിരുന്നു. 1896 -ൽ വിയന്നയിലായിരുന്നു അവളുടെ ജനനം. വ്യാപാരം പച്ചപിടിച്ചത്, സമ്പത്ത് കൂമ്പാരമാകാൻ തുടങ്ങിയത് ഒക്കെ, മകൾ 'മെഴ്‌സിഡസ്' തന്റെ ജീവിതത്തിലേക്ക് കടന്നുവന്ന ശേഷമാണ് എന്നായിരുന്നു എമിലിന്റെ ഉറച്ച വിശ്വാസം.\n'Emil Jellinek and Mercedes Jellinek'\nഎമിലിന്റെ കണ്മുന്നിലായിരുന്നു യൂറോപ്പിലെ കാർ വ്യവസായത്തിന്റെ വളർച്ച. ഏറെ സാദ്ധ്യതകൾ ഒളിഞ്ഞുകിടക്കുന്ന ഒന്നാണ് അതെന്ന് അദ്ദേഹത്തിന് അതിന്റെ പ്രാരംഭദിശയിൽ തന്നെ ബോധ്യപ്പെട്ടിരുന്നു. 1896 ഡെയ്മ്ലെർ മോട്ടോർ കമ്പനിയുടെ പരസ്യം കണ്ടപ്പോൾ തന്നെ അദ്ദേഹം അതിൽ ആകൃഷ്ടനായി. എന്താണ് സംഭവം എന്ന് നേരിൽ കണ്ടു ബോധ്യപ്പെടാൻ വേണ്ടി എമിൽ ജർമനിയിലെ കാൻസ്റ്റാറ്റിലുള്ള ഡെയ്മ്ലെറിന്റെ ഫാക്ടറി സന്ദർശിക്കാനായി വെച്ചുപിടിച്ചു. അവിടെ ചെന്ന് കാര്യങ്ങളൊക്കെ കണ്ടപ്പോൾ ഒരു കാർ സ്വന്തമാക്കണം എന്നായി. ഉപയോഗിച്ചുതുടങ്ങി അധികം താമസിയാതെ എമിൽ അതിന്റെ ഒരു ഡീലർഷിപ്പും സ്വന്തമാക്കി.\nകാറുകളോട് ഉള്ള ഭ്രമം പോലെ അദ്ദേഹത്തിന് റേസിങ്ങിലും അപാരമായ താത്പര്യമായിരുന്നു. അദ്ദേഹം തന്റെ ഡെയ്മ്ലെർ കാറുമായി 1899 -ൽ നടന്ന നൈസ് കാർ റാലിയിൽ പങ്കെടുത്തു. തന്റെ മകൾ മെഴ്സിഡസിന്റെ പേരിൽ ആയിരുന്നു ആ റാലി എമിലിന്റെ ടീം വിജയകരമായി പൂർത്തിയാക്കിയത്. അടുത്ത ഒരു വർഷം കൊണ്ട് എമിൽ 30 കാറുകൾ വിറ്റു. അന്ന് അതൊക്കെ വമ്പിച്ച സെയിൽസ് ആയിരുന്നു. കൂടുതൽ മികച്ച കാറുകൾ നിർമിക്കാൻ വേണ്ടി എമിൽ എന്നും സമ്മർദ്ദം ചെലുത്തിക്കൊണ്ടിരുന്നു കമ്പനിക്കുമേൽ.\nഎമിൽ വളരെ കഠോരമായ വാക്കുകളിലാണ്, ഡെയ്മ്ലെർ ഡിസൈനർമാരോട് തന്റെ വിയോജിപ്പുകൾ രേഖപ്പെടുത്തിയിരുന്നത്.\n" നിങ്ങളുടെ ഡിസൈനർമാരെ വല്ല ഭ്രാന്താശുപത്രിയിലും കൊണ്ടിടുകയാണ് വേണ്ടത്. " "കുതിരവണ്ടിയേക്കാൾ ഒട്ടും മെച്ചമല്ല നിങ്ങളുടെ കാർ. പിന്നെ എനിക്ക് കുതിരവണ്ടി തന്നെ അങ്ങുപയോഗിച്ചാൽ പോരെ? എന്തിനാ ഞാൻ നിങ്ങളുടെ ഈ ലൊടുക്ക് കാർ വാങ്ങുന്നെ ?"\nഎമിലിന്റെ നിരന്തര പീഡനങ്ങളാണ് കുറേക്കൂടി നല്ല പെർഫോമൻസ് ഉള്ള ഒരു സ്പോർട്സ് കാർ നിർമിക്കാൻ ഡെയ്മ്ലെർ കമ്പനിയെ പ്രേരിപ്പിച്ചത്.\n" റേസിങ്ങിൽ ജയിക്കാൻ പറ്റുന്നവന്റെ വണ്ടിയേ നാളെ ആളുകൾ വാങ്ങൂ. എന്നും ആളുകൾക്ക് പ്രിയം ജയിക്കുന്നവരെത്തന്നെ ആയിരിക്കും. എന്നും അതങ്ങനെ തന്നെ ആയിരിക്കും. റേസിങ്ങിൽ നിന്ന് വിട്ടുനിൽക്കുന്നത് ഒരു കമേഴ്‌സ്യൽ സൂയിസൈഡ് ആണ്... " എന്ന് എമിൽ അന്ന് വളരെ കൃത്യമായി പറഞ്ഞു.\nവില്പന അത്ര പന്തിയല്ലാത്ത ഒരു വർഷം, എന്തുചെയ്യണം എന്നറിയാതെ നിന്ന ഡെയ്മ്ലെർ മാനേജർമാർക്ക് മുന്നിൽ എമിൽ ഒരു ഓഫർ വെച്ചു, "എന്റെ മോളുടെ പേര് ഇടാമോ കാറിന് ? എങ്കിൽ ഞാൻ 36 എണ്ണം ഒറ്റയടിക്ക് വാങ്ങാം". അമേരിക്കയിലേക്കും, പല യൂറോപ്യൻ രാജ്യങ്ങളിലേക്കും ഡെയ്മ്ലെർ സപ്ലൈ ചെയ്യാനുള്ള അവകാശം അയാൾ നേരത്തെ സ്വന്തമാക്കിക്കഴിഞ്ഞിരുന്നു. ഒടുവിൽ ഡെയ്മ്ലെർ മോട്ടോർസ് എമിലിന്റെ വാക്ക് ചെവിക്കൊണ്ടു. 1901 -ൽ അവർ പുറത്തിറക്കിയ പുതിയ സ്പോർട്സ് കാറിന് അവർ മെഴ്സിഡസ് 35 HP എന്ന് പേരിട്ടു. അത് അക്കൊല്ലത്തെ നൈസ് റേസുകളിലെ പിടിച്ചാൽ കിട്ടാത്ത താരമായി. അതോടെ ഡെയ്മ്ലെർ മോട്ടോഴ്സിന്റെ വില്പന ആകാശം തൊട്ടു. അക്കൊല്ലത്തെ പത്രങ്ങൾ വെണ്ടക്കാ അക്ഷരത്തിൽ തലക്കെട്ട് നിരത്തി, " ഇത് 'മെഴ്സിഡസ്' യുഗത്തിന്റെ പിറവി..."\n'Mercedes 35 HP Model launched in 1901' - Produced in Stuttgart, Germany, by Daimler-Motoren-Gesellschaft (DMG)\nസ്വന്തം പേരിൽ പുറത്തിറങ്ങിയ ഒരു മോട്ടോർ കാർ നാട്ടിലെ കാർപ്രേമികളുടെ ഹരമായി മാറിയ 1901 -ൽ മെഴ്സിഡസിന് പ്രായം വെറും പതിനൊന്നു വയസ്സുമാത്രം. അവൾക്ക് 13 വയസ്സുള്ളപ്പോൾ, അച്ഛൻ എമിൽ മകളുടെ ഭാഗ്യത്തെ പിന്തുടർന്ന് സ്വന്തം പേര് പോലും മാറ്റി ജെലിനെക്ക് മെഴ്സിഡസ് എന്നാക്കി. അത് ലോകത്തിൽ ആദ്യ സംഭവമായിരുന്നു. ഒരു അച്ഛൻ ആദ്യമായി മകളുടെ പേര് അക്ഷരാർത്ഥത്തിൽ 'സ്വന്ത'മാക്കി. എന്നാൽ അദ്ദേഹം പ്രതീക്ഷിച്ച ഒരു സമ്പൽ സമൃദ്ധി പിന്നീടങ്ങോട്ടുണ്ടായില്ല. ഒന്നാം ലോകമഹായുദ്ധകാലത്ത് ജെലിനെക്കിനുമേൽ ചാരപ്രവർത്തനത്തിന്റെ ആരോപണം ഉന്നയിക്കപ്പെട്ടു. അദ്ദേഹത്തിന്റെ സമ്പത്തുമുഴുവൻ കണ്ടുകെട്ടി. 1918 -ൽ സ്വിറ്റ്‌സർലണ്ടിൽ ഒരു അഭയാർത്ഥിയായി കഴിഞ്ഞു കൂടുന്ന കാലത്ത് അദ്ദേഹം മരണപ്പെട്ടു.\nമകൾ മെഴ്സിഡസോ? ആദ്യം കെട്ടി, അത് വിവാഹമോചനത്തിൽ ചെന്നവസാനിച്ചു. പിന്നെയും കെട്ടി. അതും പൊട്ടി. രണ്ടിലും കൂടി രണ്ടു മക്കൾ മാത്രം അവശേഷിച്ചു സമ്പാദ്യമായി. രണ്ടു നേരം വയറുനിറക്കാൻ അയല്പക്കത്ത് താമസിക്കുന്നവരോട് കൈ നീട്ടി ഇരക്കേണ്ടി വന്നു അവൾക്ക്. ആദ്യ ഭർത്താവ് നിർബന്ധിതസേവനത്തിന് പറഞ്ഞയക്കപ്പെട്ടു. രണ്ടാമത്തെ ഭർത്താവ് വിവാഹം കഴിഞ്ഞ് ഏറെ നാല് പിന്നിടും മുമ്പേ മരിച്ചും പോയി. 1929 -ൽ തന്റെ നാല്പതാം വയസ്സുപോലും പിന്നിടും മുമ്പ് അർബുദബാധിതയായ 'മെഴ്സിഡസ്' മരണത്തിനു കീഴടങ്ങി.\nമെഴ്സിഡസിന്റെ മരണം സംഭവിക്കുന്നതിന് മൂന്നു വര്ഷം മുമ്പ് കാൾ ബെൻസ് എന്ന ഒരു മെക്കാനിക്കൽ എഞ്ചിനീയർ തുടങ്ങിയ കാർ കമ്പനി, നഷ്ടത്തിലേക്ക് കൂപ്പുകുത്തിക്കിടന്ന ഡെയ്മ്ലെർ മോട്ടോഴ്സിന്റെ വിഴുങ്ങിയിരുന്നു. രണ്ടും കൂടി ലയിപ്പിച്ചുകൊണ്ട് പുതിയൊരു സ്ഥാപനം തുടങ്ങിയ ബെൻസ് പക്ഷേ മെഴ്സിഡസ് എന്ന പേര് നിലനിർത്തി. പുതിയ സ്ഥാപനം 'മെഴ്സിഡസ്-ബെൻസ്' എന്നറിയപ്പെട്ടു. അതിൽ മെഴ്സിഡസിന് യാതൊരു വിധ പങ്കും ഇല്ലായിരുന്നു എങ്കിൽ പോലും അത് അങ്ങനെ തന്നെ തുടർന്നു.\n'Mercedes-AMG GT Black Series'\nഒരു മകളുടെ ഭാഗ്യത്തിൽ വിശ്വസിച്ചു കൊണ്ട് അച്ഛൻ നടത്തിയ ആ 'പേരിടീൽ', കാർ നിർമ്മാണ വ്യവസായത്തിന്റെ ചരിത്രത്തിൽ തങ്കലിപികളാൽ എഴുതപ്പെട്ട ഒരു വിലപിടിപ്പുള്ള ബ്രാൻഡ് നാമമായി ഇന്നും തലയെടുപ്പോടെ നിലനിൽക്കുന്നു.\nLast Updated Jan 31, 2020, 6:06 PM IST


നിങ്ങള് ഇസ്‌ലാമിനെ രക്ഷിക്കേണ്ട , ശിക്ഷിക്കാതിരുന്നാല് മതി; വിമര്‍ശിച്ചവരോട് കെടി ജലീല് | Malappuram Life\nനിങ്ങള് ഇസ്‌ലാമിനെ രക്ഷിക്കേണ്ട , ശിക്ഷിക്കാതിരുന്നാല് മതി; വിമര്‍ശിച്ചവരോട് കെടി ജലീല്\nമലപ്പുറം: ഉപരാഷ്ട്രപതിയുടെ സന്ദര്‍ശനവുമായി ബന്ധപ്പെട്ട് ഫേസ്ബുക്കിലിട്ട പോസ്റ്റിനെ വിമര്‍ശിച്ചവരെ എതിര്‍ത്ത് മന്ത്രി കെടി ജലീല്. മിനിസ്റ്റര് ഇന് വെയ്റ്റിങ് എന്ന നിലയില് തന്റെ ചില അനുഭവങ്ങള് മാത്രമാണ് പങ്കുവെച്ചതെന്നും ഇസ്‌ലാമിനെ സംബന്ധിച്ചോ മാനവ സംസ്‌കാരത്തിന്റെ ബാലപാഠത്തെകുറിച്ചോ അറിയാത്തവരാണ് വിമര്‍ശിക്കുന്നതെന്ന് അദ്ദേഹം പറഞ്ഞു. ഉപരാഷ്ട്രപതി വെങ്കയനായിഡു മിതവാദമുഖമുള്ള നേതാവാണെന്ന് പറഞ്ഞായിരുന്നു മന്ത്രി ഫേസ്ബുക്കില് പോസ്റ്റിട്ടത്.\n‘ഇന്‍ഡ്യന് വൈസ് പ്രസിഡണ്ട് ആ പദവിയില് എത്തിക്കഴിഞ്ഞാല് രാജ്യത്തിന്റെ രണ്ടാമത്തെ പൗരനാണ് . ഈ സ്ഥാനത്തിരുന്ന ഒരാള് പിന്നീട് രാഷ്ട്രീയത്തിലേക്ക് മടങ്ങിയ ചരിത്രവുമില്ല . ഏതൊരാളിലും നന്‍മ തിന്‍മകള് സ്വാഭാവികമാണ് . എപ്പോഴും ഒരാളിലെ നെഗറ്റീവ് തേടിയല്ല പോകേണ്ടത് . അയാളിലെ നന്‍മയുടെ തലം പ്രക്ഷേപിച്ച് കാണിക്കാനാണ് ഒരു സംസ്‌കൃതചിത്തന് ശ്രമിക്കേണ്ടത് . വെങ്കയ്യ നായിഡുവിന്റെ പൂര്‍വ്വകാല രാഷ്ട്രീയമെന്തായിരുന്നുവെന്ന് എല്ലാവര്‍ക്കുമറിയാം . അന്നതിനെ നമ്മളൊക്കെ വിമര്‍ശിച്ചിട്ടുമുണ്ട് . അപ്പോള് പോലും അദ്ദേഹത്തിലെ നന്മയുടെ മുഖം ആരാലും വിസ്മരിക്കപ്പെട്ടിട്ടില്ലെന്ന് ഓര്‍ക്കണം.’ അദ്ദേഹം പറയുന്നു.\n‘ എന്റെ പല പോസ്റ്റുകള്‍ക്കും താഴെ ചില ലീഗുകാരും SDPI ജമാഅത്തെ ഇസ്ലാമി കുഞ്ഞാടുകളും പ്രതികരിക്കുമ്പോള് ഉപയോഗിക്കുന്ന ഭാഷ എനിക്കുപയോഗിക്കാന് കഴിയാത്തത് ഞനവരെപ്പോലെ അല്ലാത്തത് കൊണ്ടാണ് . അവര് അവരുടെ സംസ്‌കാരം പ്രകടിപ്പിക്കുന്നു , ഞാന് എന്റേതും.’ അദ്ദേഹം പറയുന്നു.\nപ്ലീസ് – നിങ്ങൾ ഇസ്ലാമിനെ രക്ഷിക്കേണ്ട , ശിക്ഷിക്കാതിരുന്നാൽ മതി .\nഉപരാഷ്ട്രപതിയുടെ സന്ദര്‍ശനത്തോടനുബന്ധിച്ച് മിനിസ്റ്റര് ഇന് വെയ്റ്റിംഗ് എന്ന നിലയില് എന്റെ ചില അനുഭവങ്ങള് നല്ല വാക്കുകളില് പങ്കുവെച്ചത് ചില വിവരദോഷികള് വിമര്‍ശിച്ചത് കണ്ടു . ഇസ്ലാമിനെ സംബന്ധിച്ചോ മാനവ സംസ്‌കാരത്തിന്റെ ബാലപാഠത്തെക്കുറിച്ചോ അറിയത്തവരാണവരെന്ന് പറയേണ്ടി വന്നതില് ദു:ഖമുണ്ട് .\nഇന്‍ഡ്യന് വൈസ് പ്രസിഡണ്ട് ആ പദവിയില് എത്തിക്കഴിഞ്ഞാല് രാജ്യത്തിന്റെ രണ്ടാമത്തെ പൗരനാണ് . ഈ സ്ഥാനത്തിരുന്ന ഒരാള് പിന്നീട് രാഷ്ട്രീയത്തിലേക്ക് മടങ്ങിയ ചരിത്രവുമില്ല . ഏതൊരാളിലും നന്‍മ തിന്‍മകള് സ്വാഭാവികമാണ് . എപ്പോഴും ഒരാളിലെ നെഗറ്റീവ് തേടിയല്ല പോകേണ്ടത് . അയാളിലെ നന്‍മയുടെ തലം പ്രക്ഷേപിച്ച് കാണിക്കാനാണ് ഒരു സംസ്‌കൃതചിത്തന് ശ്രമിക്കേണ്ടത് . വെങ്കയ്യ നായിഡുവിന്റെ പൂര്‍വ്വകാല രാഷ്ട്രീയമെന്തായിരുന്നുവെന്ന് എല്ലാവര്‍ക്കുമറിയാം . അന്നതിനെ നമ്മളൊക്കെ വിമര്‍ശിച്ചിട്ടുമുണ്ട് . അപ്പോള് പോലും അദ്ദേഹത്തിലെ നന്മയുടെ മുഖം ആരാലും വിസ്മരിക്കപ്പെട്ടിട്ടില്ലെന്ന് ഓര്‍ക്കണം . ‘ഒരാളുടെ തെറ്റുകളെ നിങ്ങള് മറച്ചു വെച്ചാല് ദൈവം നിങ്ങളുടെ തെറ്റുകളെയും പരലോകത്ത് മറച്ച് വെക്കും’ (നബിവചനം) . എന്റെ പല പോസ്റ്റുകള്‍ക്കും താഴെ ചില ലീഗുകാരും SDPI ജമാഅത്തെ ഇസ്ലാമി കുഞ്ഞാടുകളും പ്രതികരിക്കുമ്പോള് ഉപയോഗിക്കുന്ന ഭാഷ എനിക്കുപയോഗിക്കാന് കഴിയാത്തത് ഞനവരെപ്പോലെ അല്ലാത്തത് കൊണ്ടാണ് . അവര് അവരുടെ സംസ്‌കാരം പ്രകടിപ്പിക്കുന്നു , ഞാന് എന്റേതും .\nഒരിക്കല് പ്രവാചകനോട് ഒരാള് ചോദിച്ചു ; എന്താണ് മതം ? അതിനദ്ദേഹം നല്‍കിയ മറുപടി , എല്ലാവര്‍ക്കും നല്ലത് വരട്ടെ എന്നാഗ്രഹിക്കലാണ് മതമെന്നാണ് . സോഷ്യല് മീഡിയയില് ചിലര് ഒരുക്കുന്ന കാഴ്ചകളും എഴുതിപ്പിടിപ്പിക്കുന്ന വാക്കുകളും ഏത് മതത്തെ ഉയര്‍ത്തിക്കാണിക്കാനുദ്ദേശിച്ചാണോ അവര് ചെയ്യുന്നത് ആ വിശ്വാസത്തോട് അവ കാണുന്നവര്‍ക്കും വായിക്കുന്നവര്‍ക്കും അറപ്പും വെറുപ്പുമേ തോന്നിക്കുകയുള്ളൂ .\nആകാശം ഇടിഞ്ഞ് വീണാലും ഭൂമി പിളര്‍ന്നാലും എനിക്ക് ശരിയെന്ന് തോന്നുന്നത് പരമാവധി നല്ല വാക്കുകളില് ഞാന് പറയും . വിമര്‍ശിക്കുമ്പോഴും അങ്ങിനെത്തന്നെ . പലരുമോര്‍ക്കുന്നുണ്ടാകും , കുഞ്ഞാലിക്കുട്ടി സാഹിബിനെക്കുറിച്ച് ഒരു ചാനല് ഇന്റെര്‍വ്യൂവില് എന്നോട് ചോദിച്ചപ്പോഴുള്ള എന്റെ പ്രതികരണം . അതിന്റെ ക്ലിപ്പിംഗ് പ്രചരിപ്പിക്കലായിരുന്നു ആ സമയത്ത് പലരുടെയും മുഖ്യതൊഴില് . ആരില് നിന്നും ഒന്നും നേടാന് വേണ്ടിയല്ല അതൊന്നും പറഞ്ഞത് . ആ അഭിപ്രായത്തില് ഒരു മാറ്റവുമില്ല . ആരുടേയയെങ്കിലും വടിയും വമ്പും കണ്ട് പേടിക്കുന്നവനല്ല ഈയുള്ളവനെന്ന് ഇനിയെങ്കിലും അത്തരക്കാര് മനസ്സിലാക്കുക . ‘നിങ്ങളുടെ ദര്‍ശനത്തിലേക്ക് ആളുകളെ ക്ഷണിക്കേണ്ടത് നല്ല വാക്കുകളിലൂടെയും പെരുമാറ്റത്തിലൂടെയുമാണ്’. (വിശുദ്ധ ഖുര്‍ആന്). ഇസ്ലാം തെറ്റിദ്ധരിക്കപ്പെട്ടത് ശത്രുക്കളുടെ കുപ്രചരണം കൊണ്ടല്ല മുസ്ലിങ്ങളെന്ന് സ്വയം പരിചയപ്പെടുത്തുന്ന എന്നാല് ഇസ്ലാം എന്ന വാക്കിനോട് ഉറക്കത്തില് പോലും നീതി പുലര്‍ത്താത്ത കുടുസ്സായ മനസ്സിനുടമകളായവരുടെ വാക്കുകള്‍കൊണ്ടും പ്രവര്‍ത്തികള് കൊണ്ടുമാണ് . പ്ലീസ് ഇത്തരക്കാര് ഇസ്ലാമിനെ രക്ഷിക്കേണ്ട , ശിക്ഷിക്കാതിരുന്നാല് മതി .


വിധുബാല അഭിനയം നിര്‍ത്തിയത് നിസാര കാര്യത്തിനല്ല, പറയാന് മറുപടിയില്ലാത്ത കാര്യമായിരുന്നു നടന്നത്!!! | Vidhubala was the perfect girl-next-door who left the silver screen at the peak of her career. - Malayalam Filmibeat\n» വിധുബാല അഭിനയം നിര്‍ത്തിയത് നിസാര കാര്യത്തിനല്ല, പറയാന് മറുപടിയില്ലാത്ത കാര്യമായിരുന്നു നടന്നത്!!!\nUpdated: Wednesday, April 26, 2017, 11:07 [IST]\nമലയാള സിനിമ പ്രേക്ഷകരുടെ പ്രിയതാരമായിരുന്നു വിധുബാല. നിരവധി സിനിമകളില് അഭിനയിച്ച നടി അഭിനയ ജീവിതം പാതി വഴിയില് ഉപേക്ഷിക്കുകയായിരുന്നു. അതിന് പിന്നില് പല കാര്യങ്ങളുണ്ടെന്നാണ് നടി പറയുന്നത്.\nസിനിമയില് നിന്നും മാറി നിന്നെങ്കിലും വിധു ഇപ്പോഴും അമൃത ടിവി യിലെ കഥയല്ലിത് ജീവിതം എന്ന പരിപാടിയുടെ അവതാരകയായി വിധുബാല സജീവമായി തന്നെ രംഗത്തുണ്ട്. അതിനിടെ മംഗളം വാരികക്ക് നല്‍കിയ അഭിമുഖത്തിലാണ് അഭിനയം നിര്‍ത്തിയതിനെക്കുറിച്ച് നടി തുറന്ന് പറഞ്ഞത്.\nമലയാള സിനിമയിലെ മുന്‍കാല നായികയായിരുന്നു വിധു ബാല. 1954 ല് ജനിച്ച നടി ഏഴുപതുകളില് സിനിമയില് അഭിനയിച്ചു തുടങ്ങി. മലയാളത്തില് തന്നെ 100 സിനിമക്കു മുകളില് അഭിനയിച്ച നടി തമിഴിലും പല സിനിമകളിലും അഭിനയിച്ചിരുന്നു.\nഅഭിനയ ജീവിതം നിര്‍ത്തിയത്\n1978 ല് നടി അഭിനയം നിര്‍ത്തുകയായിരുന്നു. 'അഭിനയം' എന്ന സിനിമയിലായിരുന്നു നടി അവസാനം അഭിനയിച്ചത്. ജയനായിരുന്നു ചിത്രത്തില് നായകനായിഅഭിനയിച്ചിരുന്നത്.\nസെക്‌സ് ടച്ചുള്ള പടങ്ങള്‍ക്ക് നല്ല മാര്‍ക്കറ്റാണ്\nമലയാള സിനിമയെക്കുറിച്ച് മോശമായ അഭിപ്രായം വന്ന സമയമായിരുന്നു. സെക്‌സ് ടച്ചുള്ള സിനിമകള്‍ക്ക്് അന്യസംസ്ഥാനങ്ങളില് നല്ല മാര്‍ക്കറ്റായിരുന്നു. അതിന് തന്നെയും മുതലാക്കിയിരുന്നെന്നാണ് വിധു പറയുന്നത്.\nകട്ടൗട്ട് സീന് മോശമായി ചിത്രീകരിക്കപ്പെടുകയായിരുന്നു\n'സൈക്കോ' എന്ന സിനിമയില് താന് ക്യാരക്ടര് റോളിലാണ് അഭിനയിച്ചിരുന്നത്. പക്ഷെ താന് അഭിനയിക്കാത്ത സീനുകള് മോശമായ രീതിയില് കട്ടൗട്ടാക്കി സിനിമയില് ഉള്‍പ്പെടുത്തി മദ്രാസില് പ്രദര്‍ശിപ്പിക്കുകയായിരുന്നു\nസിനിമ കണ്ടവരെല്ലാം വിളിക്കാന് തുടങ്ങി\nസിനിമ കണ്ടിട്ട് പലരും വിളിക്കാന് തുടങ്ങി. എല്ലാവരോടും മറുപടി പറഞ്ഞ് പറഞ്ഞ് മടുത്തു. പിന്നിട് അഭിനയിക്കാനുള്ള മനസും മടുത്തു. മുമ്പ് അഭിനയത്തില് നിന്നും മാറി നില്‍ക്കണമെന്ന് കരുതിയിരുന്നു. ഈ സംഭവം കൂടി ആയാതോടെ നിര്‍ത്തി കളയാമെന്ന് തന്നെ തീരുമാനിക്കുകയായിരുന്നു.\nനിരന്തരം സിനിമകളില് അഭിനയിച്ചിരുന്നതിനാല് പെട്ടെന്നൊരു വിവാഹത്തിന് താന് ഒരുക്കമായിരുന്നില്ല. കുടുംബജീവിതം പല ഇഷ്ടങ്ങള്‍ക്കും വിലങ്ങിടും. അതിനാല് നാലു വര്‍ഷം തന്റെ ഇഷ്ടത്തിന് ജീവിച്ചു അതിന് ശേഷമായിരുന്നു വിവാഹം കഴിച്ചതെന്നും വിധുബാല പറയുന്നു.\nRead more about: television malayalam cinema film cinema malayala cinema malayalam film cinema news vidhubala മലയാള സിനിമ സിനിമ\nVidhubala was the perfect girl-next-door who left the silver screen at the peak of her career.


Emalayalee.com - ലൂസിഫര്: എ കംപ്‌ളീറ്റ് പൊളിറ്റിക്കല് ത്രില്ലര്\nലൂസിഫര്: എ കംപ്‌ളീറ്റ് പൊളിറ്റിക്കല് ത്രില്ലര്\nരാജ്യത്തിന്റെ ഗതിവിഗതികളെ നിയന്ത്രിക്കാന് പോന്നവരാണ് രാഷ്‌ട്രീയക്കാര്. അവരെ അധികാരത്തിലേറ്റാനായി പണമൊഴുക്കുന്നതാകട്ടെ, വമ്പന് ബിസിനസ് ഭീമന്‍മാരും അധോലോകവും.\nഇങ്ങനെ ഇവരുടെ പണം കൊണ്ട് തിരഞ്ഞെടുപ്പില് ജയിച്ച് അധികാരത്തിലേറുന്ന രാഷ്‌ട്രീയ പാര്‍ട്ടികള് ഈ ആഗോള ബിസിനസ് മാഗ്നറ്റുകള്‍ക്കു വേണ്ടി നയങ്ങള് രൂപീകരിക്കുന്നു. അവരുടെ സാമ്രാജ്യം വിപുലീകരിക്കാനുള്ള ആയുധമായി അധികാരം മാറുന്നു.\nകുമിഞ്ഞു കൂടുന്ന കോടികള് പിന്നീട് തീവ്രവാദ ലോകത്തെ നേതാക്കന്‍മാരുടെ ആയുധശാലയിലേക്കും അന്ത;പ്പുരത്തിലേക്കും എത്തുന്നു. ആ ഭികരതയെ കുറിച്ചുള്ള വിവരണവുമായാണ് ചിത്രത്തിന്റെ ടൈറ്റില് എഴുതി കാണിക്കുന്നത്.\nകേരളത്തിലും ഇത്തരത്തിലൊരു അധോലോകശക്തിയുടെ പിടിയില് അമരുന്നതിന്റെ മുന്നോടിയായുള്ള രാഷ്‌ട്രീയ കള്ളക്കളികളും കരുനീക്കങ്ങളും ഈ ചിത്രത്തില് വ്യക്തമായി കാണിക്കുന്നു.\nരാഷ്‌ട്രീയത്തിന്റെ അടിയൊഴുക്കുകളും നിലപാടുകളില്ലാത്തവരുടെ കളം മാറി ചവിട്ടലുകളും അധികാരം കൈയ്യാലാന് തക്കം പാര്‍ത്തിരിക്കുന്ന ഭൈമീകാമുകന്‍മാരുമെല്ലാം ഈ ചിത്രത്തിലുമുണ്ട്.\nകേരള മുഖ്യമന്ത്രി പി.കെ രാംദാസിന്റെ അകാലമരണത്തോടെയാണ് കഥ ആരംഭിക്കുന്നത്. മരണശേഷം പിന്തുടര്‍ച്ചാവകാശി ആരെന്ന ചോദ്യമുയരുന്നു.\nമൂത്തമകള് പ്രിയദര്‍ശിനി രാംദാസ്(മഞ്‌ജു വാര്യര്), മരുമകന് ബോബി(വിവേക് ഒബ്‌റോയ്), ഇളയ മകന് ജതിന് ദാസ്(ടൊവീനോ തോമസ്), രാംദാസിന്റെ വിശ്വസ്‌തനായ മഹേന്ദ്ര വര്‍മ്മ, പിന്നെ സ്റ്റീഫന് നെടുമ്പള്ളി. ഇതില് സ്റ്റീഫന് പാര്‍ട്ടിയില് തന്റേതായ നിലപാടുകള്‍കൊണ്ട് വ്യത്യസ്‌തനാണ്.\nമുഖ്യമന്ത്രി രാംദാസിന് സ്റ്റീഫനോടുള്ള അതിരു കവിഞ്ഞ വാത്സല്യം സ്വന്തം കുടുംബത്തില് പോലും പ്രശ്‌നങ്ങളുണ്ടാക്കിയിട്ടും രാംദാസ് അയാളെ തന്നില് നിന്നും അകറ്റുന്നില്ല. പക്ഷേ രാംദാസ് സ്റ്റീഫനോട് ഇത്രയധികം വാത്സല്യം കാട്ടുന്നതില് വിമുഖതയുള്ള പലരും പാര്‍ട്ടിയില് തന്നെയുണ്ട്. അതില് പ്രമുഖന് മഹേന്ദ്ര വര്‍മ്മ തന്നെയാണ്.\nപ്രിയദര്‍ശിനിയുടെ ഭര്‍ത്താവായ ബോബിക്ക് അധോലോകവുമായുള്ള ബന്ധം മറ്റാര്‍ക്കുമറിയില്ല. കേരളത്തിലെ രാഷ്‌ട്രീയാധികാരം ഉപയോഗിച്ച് ബിസിനസ് സാമ്രാജ്യങ്ങള് കെട്ടിപ്പടുക്കുകയാണ് അയാളുടെ ലക്ഷ്യം. അതിന് രാജ്യാന്തര കള്ളക്കടത്തു സംഘങ്ങളുമായി കരാറിലേര്‍പ്പെട്ട ശേഷമാണ് അയാള് ഭാര്യാപിതാവിന്റെ മരണവാര്‍ത്തയറിഞ്ഞ് കേരളത്തിലെത്തുന്നത്.\nനിലവിലുള്ള രാഷ്‌ട്രീയ അനുചരന്‍മാകെ കൈയ്യിലെടുക്കുന്ന അയാള് രാഷ്‌ടീയ കരുനീക്കങ്ങളിലൂടെ സ്റ്റീഫന് അധികാരത്തിലേറാനുള്ള സാധ്യതകള് കൊട്ടിയടയ്‌ക്കുന്നു. എന്നാല് ബോബി തന്റെ ഭാര്യയായ പ്രിയദര്‍ശിനിയേയും സഹോദരന് ജതിനെയും മുന്‍നിര്‍ത്തി സംസ്ഥാനത്തെ വലിയൊരു സാമൂഹ്യവിപത്തിലേക്കാണ് കൊണ്ടു പോകാന് ശ്രമിക്കുന്നതെന്ന് സ്റ്റീഫന് കണ്ടെത്തുന്നു.\nതുടര്‍ന്ന് സ്റ്റീഫന് ബോബിയുടെ ഗൂഢലക്ഷ്യങ്ങള് തകര്‍ക്കുന്നതും ജതിന് കേരളത്തിന്റെ മുഖ്യമന്ത്രിയായി അധികാരത്തിലേറുന്നതിനു വേണ്ട വഴിയൊരുക്കുന്നതുമാണ് കഥ.\nമോഹന്‍ലാല് എന്ന താരരാജാവിന്റെ അപാരമായ സ്‌ക്രീന് പ്രസന്‍സും ശരീരഭാഷയും ഡയലോഗ് ഡെലിവറിയും ആക്ഷനുമെല്ലാം നല്ല കിടിലന് രൂപത്തില് ചേര്‍ത്തെടുത്ത ചിത്രമാണ് ലൂസിഫര്. ചിത്രം കാണുമ്പോള് ഈ കഥാപാത്രമായി മോഹന്‍ലാല് എന്ന നടനെയല്ലാതെ മറ്റാരെയും നമുക്ക് സങ്കല്‍പ്പിക്കാനാകില്ല. അത്രയ്‌ക്ക് ആഴത്തിലും ഗാംഭീര്യത്തിലുമാണ് സ്റ്റീഫന് നെടുമ്പള്ളി എന്ന കഥാപാത്രം വെള്ളിത്തിരയില് അവതരിക്കുന്നത്.\nമോഹന്‍ലാല് ആരാധകര്‍ക്കു വേണ്ട എല്ലാ ചേരുവകകളും ഇതിലുണ്ട്. എന്നാല് അതിനായി നെടുങ്കന് ഡയലോഗുകള് സ്റ്റീഫന് എന്ന കഥാപാത്രത്തെ കൊണ്ടു പറയിക്കുന്നില്ല എന്നതും ശ്രദ്ധേയമാണ്.\nചെറിയ സംഭാഷണങ്ങളും മിതത്വമുള്ള ശരീരഭാഷയുമായി നിറഞ്ഞാടുകയാണ് മോഹന്‍ലാല് എന്ന നടന്. ആക്ഷന് രംഗങ്ങളില് പോലും കാണാന് കഴിയുന്നത് സൗന്ദര്യാത്മകമായ കൈയ്യടക്കവും കൃത്യതയുമാണ്.\nകഥാഗതിക്കും കഥാപാത്രങ്ങള്‍ക്കും ഒരേ പ്രാധാന്യം നല്‍കി അവതരിപ്പിച്ചിരിക്കുന്നു. മോഹന്‍ലാല് എന്ന കേന്ദ്ര കഥാപാത്രമുണ്ടെങ്കിലും അതിനോളം തന്നെ ശക്തമായ കഥാപാത്രങ്ങള് വേറെയുമുണ്ട് ചിത്രത്തില്.\nമുഖ്യമന്ത്രിയും രാഷ്‌ട്രീയ അതികായനുമായിരുന്ന രാംദാസിന്റെ കുടുംബത്തില് അദ്ദേഹത്തിന്റെ മരണത്തെ തുടര്‍ന്നുണ്ടാകുന്ന സംഭവ വികാസങ്ങള്, രാഷ്‌ട്രീയവും വൈകാരികവുമായ പ്രശ്‌നങ്ങളും വ്യക്തികള് തമ്മിലുള്ള അന്തര് സംഘര്‍ഷങ്ങളുമെല്ലാം യഥാര്‍ത്ഥ തീവ്രതയോടെ അവതരിപ്പിച്ചിട്ടുണ്ട്. ഇക്കാര്യത്തില് മഞ്‌ജു വാര്യര് അവതരിപ്പിക്കുന്ന പ്രിയദര്‍ശിനി എന്ന കഥാപാത്രം വളരെ ശക്തമായ സാന്നിധ്യമാണ് സിനിമയില്.\nതന്റെ മകളോട് അരുതാത്ത ബന്ധത്തിനു മുതിരുന്ന രണ്ടാംഭര്‍ത്താവായ ബോബിയെ നേരിടുന്ന രംഗത്ത് മഞ്‌ജുവിന്റെ പ്രകടനം എടുത്തു പറയേണ്ടതാണ്. ടൊവീനോ അവതരിപ്പിക്കുന്ന ജതിനും പ്രേക്ഷകരുടെ കൈയ്യടി നേടുന്നുണ്ട്. എടുത്തു പറയേണ്ട മറ്റൊരു കഥാപാത്രമാണ് വിവേക് ഒബ്‌റോയ് അവതരിപ്പിച്ച ബോബി എന്ന വില്ലന് കഥാപാത്രം.\nസ്റ്റീഫന് നെടുമ്പള്ളി എന്ന ഇരട്ട ചങ്കുള്ള നായക കഥാപാത്രത്തിന് എന്തുകൊണ്ടും ഒപ്പം നില്‍ക്കാന് കഴിയുന്ന വില്ലന് തന്നെയാണ് ബോബി. സമീപകാലത്തൊന്നും ഇത്ര മൃദുഭാഷിയും സുന്ദരനുമായ വില്ലനെ മലയാള സിനിമ കണ്ടിട്ടില്ല.\nതന്റെ മുന്‍കാല സിനിമകളില് നിന്നു വ്യത്യസ്‌തമായി ഒരു പക്കാ കൊമേഴ്‌സ്യല് എന്റര്‍ടെയ്‌നറായാണ് മുരളീ ഗോപി ഈ ചിത്രത്തിന്റെ തിരക്കഥ രൂപപ്പെടുത്തിയിരക്കുന്നത്. മോഹന്‍ലാല് എന്ന താരരാജാവിന്റെ താരമൂല്യവും നടന് എന്ന നിലയിലുളള അഭിനയ പ്രതിഭയും പരമാവധി പ്രയോജനപ്പെടുത്തിക്കൊണ്ടു തന്നെയാണ് ലൂസിഫര് ഒരുക്കിയിട്ടുള്ളത്.\nഇന്ദ്രജിത്ത്, സായ്‌കുമാര്, ബൈജു, ഷാജോണ്, നന്ദു, സാനിയ , ശിവജി എന്നിവരും ഈ ചിത്രത്തില് വളരെ ശ്രദ്ധേയമായ കഥാപാത്രങ്ങളെ അവതരിപ്പിക്കുന്നു. സയിദ് മന്‍സൂര് എന്ന ഗ്യാങ്ങ്‌സ്‌റ്ററായി പൃഥ്വിരാജും ചിത്രത്തിലുണ്ട്.\nആദ്യ സംവിധാനത്തില് പൃഥ്വിരാജിന് നൂറില് നൂറു മാര്‍ക്കും കൊടുക്കാം. ഇത്ര കൈയ്യടക്കത്തോടെ, നന്നായി ഗൃഹപാഠം ചെയ്‌താണ് അദ്ദേഹം ഈ സിനിമ ചെയ്‌തിരിക്കുന്നത്. ഒരു മികച്ച സംവിധായകന്റെ കൈയ്യടക്വും ക്രാഫ്‌റ്റും ഓരോ രംഗത്തും പ്രേക്ഷകന് കാണാനാകും.\nഅതിന്റെ ഏറ്റവും വലിയ തെളിവാണ് മോഹന്‍ലാലിനെ ഹീറോയായി അവതരിപ്പിക്കുമ്പോഴും തട്ടുപൊളിപ്പന് ഡയലോഗുകള് പറഞ്ഞ് കൈയ്യടി വാങ്ങാന് ശ്രമിക്കാതെ നീണ്ട മൗനം കൊണ്ടും അസ്‌ത്രം പോലെ തുളച്ചു കയറുന്ന നോട്ടങ്ങള് കൊണ്ടും പ്രേക്ഷകന്റെ കൈയ്യടി വാങ്ങുന്നത്.\nസുജിത് വാസുദേവിന്റെ ഛായാഗ്രഹണമാണ് എടുത്തു പറയേണ്ട മറ്റൊന്ന്. ഓരോ സീനും അതിമനോഹരമായി പകര്‍ത്തിയിട്ടുണ്ട്. ഇത്ര വിശാലമായ കാന്‍വാസില് കഥാപാത്രങ്ങള് നിറയുന്ന ചിത്രങ്ങള് അപൂര്‍വമാണ്. സംവിധായകന്റെ മനോഗതം അറിഞ്ഞു തന്നെയാണ് അദ്ദേഹം ഓരോ ഫ്രെയിമും എടുത്തിട്ടുള്ളത്.\nദീപക് ദേവിന്റെ പശ്ചാത്തല സംഗീതവും, ആക്ഷന് കൊറിയോഗ്രാഫിയും എഡിറ്റിങ്ങും ഒന്നിനൊന്നു മെച്ചം. പ്രേക്ഷകനെ ത്രില്ലടിപ്പിക്കാന് പോന്നവയാണ് ഇതെല്ലാം. ലൂസിഫര് ആരെന്ന ചോദ്യത്തിന് ഉത്തരം പറയുന്നതിലൂടെയാണ് കഥ അവസാനിക്കുന്നതും.\nമോഹന്‍ലാല് എന്ന കംപ്‌ളീറ്റ് ആക്‌ടറും പൃഥ്വിരാജ് എന്ന കന്നി സംവിധായകനും ചേര്‍ന്ന് പ്രേക്ഷകനെ അക്ഷരാര്‍ത്ഥത്തില് തിയേറ്ററില് പിടിച്ചിരുത്തുകയാണ്. അത് സിനിമ കണ്ടിറങ്ങുന്ന ഓരോ നിമിഷവും ബോധ്യപ്പെടും.


'ഹിന്ദു പാകിസ്ഥാന്' പരാമര്‍ശം; ശശി തരൂരിനെതിരെ കോടതി കേസെടുത്തു\n14 July, 2018 06:45:44 PM\nപരാമര്‍ശം മുതലാക്കി കോണ്‍ഗ്രസിനെതിരെ ബിജെപിയുടെ പ്രചാരണം\nകൊല്‍ക്കത്ത: ശശി തരൂര് എം.പിയുടെ 'ഹിന്ദു പാകിസ്ഥാന്' പരാമര്‍ശത്തിനെതിരെ കൊല്‍ക്കത്ത കോടതി കേസെടുത്തു. അടുത്തമാസം 14ന് ഹാജരാകാന് തരൂരിന് നിര്‍ദ്ദേശം. മതവികാരം വ്രണപ്പെടുത്തുന്നുവെന്ന് ആരോപിച്ചും ഭരണഘടനയെ അവഹേളിക്കുന്നതാണെന്നും കാണിച്ച് ഒരു അഭിഭാഷകന് നല്‍കിയ പരാതിയിലാണ് നടപടി. അടുത്ത ലോക്‌സഭാ തെരഞ്ഞെടുപ്പില് ബിജെപി ജയിച്ചാല് ഇന്ത്യ ഹിന്ദു പാകിസ്ഥാനാകും എന്നായിരുന്നു ശശി തരൂര് എം.പിയുടെ പ്രസ്താവന.\nവരുന്ന ലോക്‌സഭാ തിരഞ്ഞെടുപ്പില് ഭൂരിപക്ഷം ലഭിച്ചാല് രാജ്യത്തിന്റെ ഭരണഘടന മാറ്റിയെഴുതാനാണ് ബിജെപി നീക്കമെന്ന് ശശി തരൂര് എം.പി. അങ്ങിനെ സംഭവിച്ചാല് ന്യൂനപക്ഷങ്ങള്‍ക്ക് ഇടമില്ലാത്ത ഒരു ഹിന്ദു പാക്കിസ്ഥാനായി ഇന്ത്യ മാറുമെന്നും തരൂര് പറഞ്ഞു. തിരുവനന്തപുരത്ത് ജവഹര്‍ലാല് നെഹ്റു പ്രതിഭാ പുരസ്കാരം സമ്മാനിക്കവെയായിരുന്നു അദ്ദേഹത്തിന്റെ പരാമര്‍ശം. അതേസമയം ഹിന്ദു പാകിസ്ഥാന് എന്ന പരാമര്‍ശം ശശി തരൂര് ആവര്‍ത്തിച്ചു. വാക്കുകള് തിരഞ്ഞെടുക്കുന്നതില് ജാഗ്രത കാട്ടണമെന്ന് ഹൈക്കമാന്‍ഡ് നിര്‍ദേശിച്ചതിന് പിന്നാലെ ഒരു ഓണ്‍ലൈന് മാധ്യമത്തിലെഴുതിയ ലേഖനത്തില് തരൂര് തന്റെ പരാമര്‍ശം ആവര്‍ത്തിച്ചത്.\nഹിന്ദു പാകിസ്ഥാന് എന്നത് സംഘി ഹിന്ദുത്വ രാഷ്‌ട്രമാണെന്ന് വിശദീകരണത്തോടെയാണ് തരൂര് പരാമര്‍ശം ആവര്‍ത്തിച്ചത്. 2013 മുതല് താന് ഇതു പറയുന്നതാണ്. ബി.ജെ.പി അധികാരത്തിലെത്തിയിരിക്കുന്നത് ഭരണ ഘടന മാറ്റാനാണെന്ന് കേന്ദ്രമന്ത്രി അനന്തകുമാര് ഹെഗ്ഡേ പറഞ്ഞിട്ടുണ്ട്. പുതിയ ഹിന്ദുത്വ ഭരണഘടനയുടെ പണിപ്പുരയിലാണ് താനെന്ന് ആര്.എസ്.എസ് നേതാവ് ഗോവിന്ദാചാര്യ വ്യക്തമാക്കിയിട്ടുണ്ടെന്നും തരൂര് ലേഖനത്തില് പറയുന്നു. അതേസമയം പരാമര്‍ശം മുതലാക്കി കോണ്‍ഗ്രസിനെതിരെ വലിയ പ്രചാരണത്തിനാണ് ബിജെപി തുടക്കം കുറിച്ചത്. എന്നാല് കേരളത്തിലെ പ്രമുഖ കോണ്‍ഗ്രസ് നേതാക്കളെല്ലാം ശശി തരൂരിന് പിന്തുണ അറിയിച്ചിട്ടുണ്ട്.


കേരളം വീണ്ടും നമ്പര്‍വണ്; ഗ്രാമീണ മേഖലയിലെ തൊഴില് വേതനത്തില് കേരളം ഒന്നാം സ്ഥാനത്ത് | Vision News\nകേരളം വീണ്ടും നമ്പര്‍വണ്; ഗ്രാമീണ മേഖലയിലെ തൊഴില് വേതനത്തില് കേരളം ഒന്നാം സ്ഥാനത്ത്\nകേരളത്തിലെ ഒരു ഗ്രാമീണ തൊഴിലാളിക്ക് (കാര്‍ഷികേതര വിഭാഗത്തിലെ പുരുഷന്മാര്) 2020-21 വര്‍ഷത്തില് പ്രതിദിനം ശരാശരി 677.6 രൂപ വേതനം ലഭിക്കുന്നതായി റിസര്‍വ് ബാങ്ക് റിപ്പോര്‍ട്ടില് പറയുന്നു. ദേശീയ തലത്തില് ഇത് 315.3 രൂപയാണ്. രാജ്യത്തെ ഏറ്റവും വലിയ വ്യാവസായിക സംസ്ഥാനമായും മുന്‍നിര കാര്‍ഷികോല്‍പാദക സംസ്ഥാനമായും കണക്കാക്കപ്പെടുന്ന മഹാരാഷ്ട്രയില് ഒരു ഗ്രാമീണ തൊഴിലാളിക്ക് ലഭിക്കുന്നത് വെറും 262.3 രൂപ മാത്രമാണ്. കേന്ദ്ര സര്‍ക്കാരിന്റെ ഇന്ത്യന് ലേബര് ജേണലിനെ അടിസ്ഥാനമാക്കിയുള്ളതാണ് വിവരങ്ങള്. വികസനത്തിന്റേയും വ്യവസായവത്കരണത്തിന്റേയും മാതൃകയായി ചൂണ്ടിക്കാട്ടപ്പെടുന്ന ഗുജറാത്തില് 239.6 രൂപയാണ് പ്രതിദിനം ഒരു തൊഴിലാളിക്ക് കിട്ടുന്ന കൂലി. ഉത്തര്‍പ്രദേശില് 286.8 രൂപയും ബിഹാറില് ശരാശരി 289.3 രൂപയും ഗ്രാമീണ തൊഴിലാളിക്ക് പ്രതിദിനം ലഭിക്കുന്നുവെന്നും റിപ്പോര്‍ട്ടില് പറയുന്നു.\nഗുജറാത്തില് ഗ്രാമീണ കര്‍ഷകതൊഴിലാളികള്‍ക്ക് 213.1 രൂപയും മഹാരാഷ്ട്രയില് 267.7 രൂപയുമാണ് 2020-21 വര്‍ഷത്തില് പ്രതിദിനം ലഭിച്ചതെന്ന് റിസര്‍വ് ബാങ്ക് കണക്കുകള് പറയുന്നു. പഞ്ചാബില് കര്‍ഷകതൊഴിലാളികള്‍ക്ക് 357 രൂപയും ഹരിയാണയില് 384.8 രൂപയുമാണ് ലഭിച്ചുകൊണ്ടിരിക്കുന്നത്. നിര്‍മാണ മേഖലയിലും ഗ്രാമീണ തൊഴിലാളികള്‍ക്ക് കിട്ടുന്ന വേതനത്തിലും കേരളത്തെ മറികടക്കാന് ആരുമില്ല. 829.7 രൂപ നിര്‍മാണ മേഖലയിലെ തൊഴിലാളികള്‍ക്ക് കേരളത്തില് ലഭിക്കുന്നുണ്ട്. ഈ വിഭാഗത്തില് ദേശീയ ശരാശരി 362.2 രൂപ മാത്രമാണ്. തമിഴ്‌നാട്ടില് 468.3 രൂപയും മഹാരാഷ്ട്രയില് 347.9 രൂപയുമാണ് നിര്‍മാണ മേഖലയിലെ തൊഴിലാളികളുടെ പ്രതിദിന കൂലി.


F സംസ്ഥാനത്ത് കോവിഡ് വ്യാപിക്കുന്ന സാഹചര്യത്തിൽ നിയന്ത്രണങ്ങൾ കർശനമാക്കാൻ മുഖ്യമന്ത്രി പിണറായി വിജയന്റെ അധ്യക്ഷതയിൽ ചേർന്ന കോവിഡ് അവലോകന യോഗം തീരുമാനിച്ചു. - PAYYANUR NEWS\nHome KERALA സംസ്ഥാനത്ത് കോവിഡ് വ്യാപിക്കുന്ന സാഹചര്യത്തിൽ നിയന്ത്രണങ്ങൾ കർശനമാക്കാൻ മുഖ്യമന്ത്രി പിണറായി വിജയന്റെ അധ്യക്ഷതയിൽ ചേർന്ന കോവിഡ് അവലോകന യോഗം തീരുമാനിച്ചു.\nസംസ്ഥാനത്ത് കോവിഡ് വ്യാപിക്കുന്ന സാഹചര്യത്തിൽ നിയന്ത്രണങ്ങൾ കർശനമാക്കാൻ മുഖ്യമന്ത്രി പിണറായി വിജയന്റെ അധ്യക്ഷതയിൽ ചേർന്ന കോവിഡ് അവലോകന യോഗം തീരുമാനിച്ചു.\nസംസ്ഥാനത്ത് കോവിഡ് വ്യാപിക്കുന്ന സാഹചര്യത്തിൽ നിയന്ത്രണങ്ങൾ കർശനമാക്കാൻ മുഖ്യമന്ത്രി പിണറായി വിജയന്റെ അധ്യക്ഷതയിൽ ചേർന്ന കോവിഡ് അവലോകന യോഗം തീരുമാനിച്ചു. നിയന്ത്രണങ്ങളിൽ അയവുവന്നതും ജാഗ്രത കുറഞ്ഞതും കോവിഡ് വ്യാപനത്തിന് കാരണമാണെന്ന് യോഗം വിലയിരുത്തി.\nപൊതുപരിപാടികൾക്ക് കോവിഡ് മാനദണ്ഡം കർശനമായി പാലിക്കണം. ശാരീരിക അകലവും മാസ്കും നിർബന്ധമാക്കും. മാനദണ്ഡങ്ങൾ പാലിക്കുന്നുണ്ടോ എന്ന് നിരീക്ഷിക്കുന്നതിന് പൊലീസിനെ നിയോഗിക്കും. സെക്ടറൽ മജിസ്ട്രേട്ടുമാർ നിരീക്ഷണ ചുമതല തുടരും. അവരുടെ എണ്ണം വർധിപ്പിക്കും. കണ്ടെയ്‌ൻമെന്റ് സോണുകളിൽ നിയന്ത്രണങ്ങൾ കൂടുതൽ കർക്കശമാക്കും. ഫെബ്രുവരി പകുതിയോടെ രോഗവ്യാപനം കാര്യമായി കുറയ്ക്കാനാണ് സർക്കാരിന്റെ ശ്രമം. വിവാഹ ചടങ്ങുകളിലും മാനദണ്ഡങ്ങൾ കർശനമായി പാലിക്കണം. ഒരു കാരണവശാലും നൂറിലധികം പേർ ഒത്തുകൂടാൻ പാടില്ല. നിയന്ത്രണങ്ങൾ കർക്കശമാക്കുമെങ്കിലും തൊഴിലെടുക്കുന്നതിനും ജീവിതോപാധിയുമായി ബന്ധപ്പെട്ട മറ്റു കാര്യങ്ങൾക്കും തടസ്സമുണ്ടാകില്ല.\nപരിശോധന ഒരു ലക്ഷമാക്കും\nകോവിഡ് പരിശോധന പ്രതിദിനം ഒരു ലക്ഷമായി വർധിപ്പിക്കണമെന്ന് മുഖ്യമന്ത്രി നിർദേശിച്ചു. ഇതിൽ 75 ശതമാനം ആർടിപിസിആർ പരിശോധനയായിരിക്കണം. അതിഥിത്തൊഴിലാളികൾ താമസിക്കുന്ന ക്യാമ്പുകൾ, തൊഴിലാളികൾ ഒന്നിച്ചിരുന്ന് ജോലി ചെയ്യുന്ന കേന്ദ്രങ്ങൾ, വയോജന കേന്ദ്രങ്ങൾ എന്നിവിടങ്ങളിൽ എല്ലാവരെയും പരിശോധിക്കണം.\nതദ്ദേശഭരണ സ്ഥാപനങ്ങളിൽ പുതിയ ഭാരവാഹികൾ ചുമതലയേറ്റ സാഹചര്യത്തിൽ കോവിഡ് പ്രതിരോധത്തിനുള്ള വാർഡുതല സമിതികൾ വാർഡ് അംഗത്തിന്റെ നേതൃത്വത്തിൽ പുനഃസംഘടിപ്പിക്കണം. ജില്ലാ പഞ്ചായത്ത് പ്രസിഡന്റുമാരെയും കോവിഡ് പ്രതിരോധത്തിന്റെ ഭാഗമാക്കണം. ബോധവൽക്കരണം ശക്തമാക്കാനും യോഗം തീരുമാനിച്ചു.\nയോഗത്തിൽ ആരോഗ്യമന്ത്രി കെ കെ ശൈലജയും ചീഫ് സെക്രട്ടറി ഡോ. വിശ്വാസ് മേത്ത ഉൾപ്പെടെയുള്ള ഉയർന്ന ഉദ്യോഗസ്ഥരും വിദഗ്ധ സമിതി അംഗങ്ങളും പങ്കെടുത്തു.\nകോവിഡ് പകരുന്നത് കൂടുതലും വീടുകളിൽനിന്ന്\nവീടുകളിൽ നിന്നുതന്നെയാണ് 56 ശതമാനം പേർക്കും രോഗം ബാധിക്കുന്നതെന്ന് തിരുവനന്തപുരം മെഡിക്കൽ കോളേജിലെ കമ്യൂണിറ്റി മെഡിസിൻ വിഭാഗം നടത്തിയ പഠനറിപ്പോർട്ട്. മുഖ്യമന്ത്രി പിണറായി വിജയന്റെ അധ്യക്ഷതയിൽ ചേർന്ന കോവിഡ് അവലോകനയോഗത്തിലാണ് ഈ റിപ്പോർട്ട്.രോഗവുമായി പുറത്തുനിന്നു വരുന്നവരാണ് വീട്ടിലുള്ളവർക്ക് രോഗം നൽകുന്നത്. 20 ശതമാനം പേർക്ക് രോഗം പകരുന്നത് മാർക്കറ്റുകൾ, ഷോപ്പിങ് മാളുകൾ, റസ്റ്റോറന്റുകൾ എന്നിവിടങ്ങളിൽനിന്നും യോഗസ്ഥലങ്ങളിൽനിന്നുമാണ്. തൊഴിലിടങ്ങളിൽ രോഗം പടരുന്നത് 20 ശതമാനത്തോളം പേർക്കാണ്. രോഗബാധിതരാകുന്ന 65 ശതമാനം പേരും സാമൂഹ്യ അകലം പാലിക്കാത്തവരാണ്. 45 ശതമാനം മാസ്ക് ധരിക്കാത്തവർ. രോഗലക്ഷണമൊന്നുമില്ലാത്തവരിൽനിന്ന് 30 ശതമാനത്തോളം പേർക്ക് രോഗം പകരുന്നുണ്ട്. കുട്ടികളിൽ5ശതമാനം പേർക്ക് വിദ്യാലയങ്ങളിൽനിന്ന് രോഗം പകരുന്നു. എന്നാൽ 47 ശതമാനം കുട്ടികൾക്കും രോഗം പകരുന്നത് വീടുകളിൽനിന്നു തന്നെയാണ്.


ഭൂവനേശ്വര്: ബംഗാൾ ഉൾക്കടലിൽ രൂപം കൊണ്ട ഹുദ് ഹുദ് ചുഴലിക്കൊടുങ്കാറ്റ് ആന്ധ്ര, ഒഡീഷ തീരങ്ങളില് കനത്ത നാശനഷ്ടം വിതച്ചു ആഞ്ഞടിക്കുന്നു. വിശാഖ പട്ടണത്തും വിസാഗിലും ശക്തമായ കാറ്റും മഴയും തുടരുകയാണ്. വിശാഖപട്ടണത്തും ശ്രീകാകുളത്തുമായി മൂന്നു പേര് മരിച്ചു. രണ്ടു പേര് മരം വീണും ഒരാള് വീടു തകര്‍ന്നുമാണ് മരിച്ചത്. നിരവധി വീടുകളും കെട്ടിടങ്ങളും തകര്‍ന്നു. വിശാഖപട്ടണത്തും സമീപ പ്രദേശങ്ങളിലും കനത്ത മഴ തുടരുകയാണ്.\nകാറ്റിന്റെ ശക്തി അടുത്ത ആറു മണിക്കൂര് കൂടി നിലനില്‍ക്കുമെന്ന് കാലാവസ്ഥ നിരീക്ഷണകേന്ദ്രം അറിയിച്ചു. അതിനു ശേഷം വേഗത പകുതിയായി കുറയും. എന്നാല് ബുനാഴ്ച വരെ മഴ തുടരുമെന്നും കാലാവസ്ഥ നിരീക്ഷണകേന്ദ്രം അറിയിച്ചു.\nമണിക്കൂറില് 195 – 205 കിമീ വേഗതയിലുള്ള കാറ്റില് മരങ്ങള് പിഴുതെറിയപ്പെട്ടു, വൈദ്യുത തൂണുകള് തകര്‍ന്നു, കെട്ടിടങ്ങള്, മൊബൈല് ടവറുകള് തുടങ്ങിയവ തകര്‍ന്നു. ചുഴലിക്കാറ്റിനെ തുടർന്നുണ്ടായ കടൽക്ഷോഭത്തിൽ ആന്ധ്രയിലെ രണ്ടു തീരദേശ ഗ്രാമങ്ങൾ കടലെടുത്തു. കൊടുങ്കാറ്റിന്റെ ശക്തിയിൽ കടലിൽ 30 മുതൽ 45 അടി വരെ തിരമാലകൾ ഉയർന്നു.\nശക്തമായ കാറ്റ് ഇന്നു രാവിലെ 11.30നു വിശാഖപട്ടണത്ത് എത്തുമെന്നാണു കാലാവസ്ഥാ നിരീക്ഷകരുടെ നിഗമനം. എന്നാല് ഒരു മണിക്കൂര് മുമ്പ് എത്തുകയായിരുന്നു. ഇതേസമയം, കാറ്റിന്റെ പരമാവധി വേഗം 212 കിലോമീറ്ററിലെത്തുമെന്നും കരയിലേക്കു കയറുമ്പോള് 200 കിലോമീറ്ററിലേറെ വേഗമുണ്ടാകുമെന്നുമാണ് അമേരിക്കന് ബഹിരാകാശ ഏജന്‍സിയുടെ പ്രവചനം.\nരക്ഷാപ്രവർത്തനത്തിന് വന്‍തോതിലുള്ള മുന്നൊരുക്കങ്ങളാണു നടക്കുന്നത്. ഇരു സംസ്ഥാനങ്ങളിലുമായി മൊത്തം ഏഴരലക്ഷത്തോളം പേരെ മാറ്റിപ്പാര്‍പ്പിച്ചു. ദിവസങ്ങള്‍ക്കു മുന്‍പു ബംഗാള് ഉള്‍ക്കടലില് രൂപംകൊണ്ട ചുഴലിക്കാറ്റ് ഇന്ന് രാവിലെ വിശാഖപട്ടണത്ത് എത്തുകയായിരുന്നു.\nലൈറ്റ് മെട്രോ പദ്ധതി ഡി.എം.ആര്.സിക്ക് തന്നെ: മുഖ്യമന്ത്രി\nആദ്യത്തെ പൈതൃക വില്ലേജ് ഓഫിസ് പെരുന്നയില്\nഫൊക്കാനാ ജനറല് കണ്‍വന്‍ഷന്റെ പ്രവര്‍ത്തനങ്ങള് നാഷണല് കമ്മിറ്റി വിലയിരുത്തി


ഗ്ലാന്‍സയുടെ പുതിയ പതിപ്പുമായി ടൊയോട്ട | Toyota Glanza New Facelift Launch Follow Up\nഇപ്പോഴിതാ 2022 -ന്റെ തുടക്കത്തിൽ ഗ്ലാൻസയ്ക്ക് ഒരു മിഡ്-ലൈഫ് അപ്‌ഡേറ്റ് നൽകാൻ കമ്പനി പദ്ധതിയിടുന്നതായി ഇന്ത്യാ കാര് ന്യൂസ് റിപ്പോര്‍ട്ട് ചെയ്യുന്നു.\nMumbai, First Published Oct 26, 2021, 4:08 PM IST\nമാരുതിയുടെ (Maruti) ജനപ്രിയ മോഡല് ബലേനോയുടെ (Baleno) ടൊയോട്ട (Toyota) വേര്‍ഷനാണ് ഗ്ലാന്‍സ (Glanza). 2019 ജൂൺ ആറിനായിരുന്നു വാഹനത്തിന്‍റെ വിപണിയിലെ അരങ്ങേറ്റം. ടൊയോട്ട കിർലോസ്‍കർ മോട്ടോറി (ടികെഎം)ന്റെ ഉൽപന്ന ശ്രേണിയിലെ ഏറ്റുവമധികം വിൽപനയുള്ള കാറുകളില് ഒന്നാണ് നിലവില് ഗ്ലാൻസ (Glanza). ഇപ്പോഴിതാ 2022 -ന്റെ തുടക്കത്തിൽ ഗ്ലാൻസയ്ക്ക് ഒരു മിഡ്-ലൈഫ് അപ്‌ഡേറ്റ് നൽകാൻ കമ്പനി പദ്ധതിയിടുന്നതായി ഇന്ത്യാ കാര് ന്യൂസ് റിപ്പോര്‍ട്ട് ചെയ്യുന്നു.\n2022 ടൊയോട്ട ഗ്ലാൻസ ഫെയ്‌സ്‌ലിഫ്റ്റിന് കുറച്ച് കോസ്മെറ്റിക്, ഫീച്ചർ നവീകരണങ്ങൾക്ക് സാക്ഷ്യം വഹിക്കാൻ സാധ്യതയുണ്ട്, അതേസമയം ഇതിന്റെ എഞ്ചിൻ സജ്ജീകരണം മാറ്റമില്ലാതെ തുടരും. അപ്‌ഡേറ്റ് ചെയ്‌ത ടച്ച്‌സ്‌ക്രീൻ ഇൻഫോടെയിൻമെന്റ് സിസ്റ്റത്തിനും ചില മാറ്റങ്ങള് പുതുക്കിയ മോഡലില് ലഭിക്കുമെന്നാണ് പ്രതീക്ഷിക്കുന്നത്. വാഹനത്തിന്റെ മുൻവശത്ത് ചെറിയ മാറ്റങ്ങൾ വരുത്താനും സാധ്യതയുണ്ട്.\nനിലവില് G, V എന്നീ രണ്ട് ട്രിമ്മുകളിലാണ് ഗ്ലാന്‍സ് എത്തുന്നത്. 1.2 ലിറ്റർ K12B, 1.2 ലിറ്റർ K12 ഡ്യുവൽ ജെറ്റ് എന്നിവയിൽ മൈൽഡ് ഹൈബ്രിഡ് എഞ്ചിൻ ഓപ്ഷനുകളിൽ വരുന്നത് തുടരും. ആദ്യത്തേത് 83 bhp പവർ 113 Nm torque ഉം, രണ്ടാമത്തേത് 90 bhp 113 Nm torque ഉം പുറപ്പെടുവിക്കാൻ പര്യാപ്തമാണ്. ട്രാൻസ്മിഷൻ ചോയിസുകളിൽ ഒരേ അഞ്ച് സ്പീഡ് മാനുവൽ, CVT ഓട്ടോമാറ്റിക് യൂണിറ്റുകൾ ഉൾപ്പെടും. ഗ്ലാൻസ K12B പെട്രോൾ മാനുവൽ ലിറ്ററിന് 21.01 കിലോമീറ്റർ ARAI സർട്ടിഫൈഡ് മൈലേജ് വാഗ്ദാനം ചെയ്യുന്നു.\nസങ്കര ഇന്ധന വിഭാഗത്തിലടക്കമുള്ള വാഹനങ്ങൾ പങ്കിടാൻ 2018 മാർച്ചിലാണു സുസുക്കിയും ടൊയോട്ടയും കരാറിലെത്തിയത്. തുടർന്ന് ഈ കരാറിന്റെ അടിസ്ഥാനത്തിൽ ടൊയോട്ട സ്വീകരിച്ച ആദ്യ മോഡലായിരുന്നു ഗ്ലാൻസ എന്ന പേരിലെത്തിയ പ്രീമിയം ഹാച്ച്ബാക്കായ ബലേനൊ. ടൊയോട്ട കിര്‍ലോസ്‌കര് മോട്ടോറിനു വേണ്ടി മാരുതി സുസുകി ഇന്ത്യയാണ് തങ്ങളുടെ ഗുജറാത്ത് പ്ലാന്റില് ഗ്ലാന്‍സ നിര്‍മിക്കുന്നത്. തേജസ്സ്, ദീപ്‍തം എന്നിങ്ങനെ അർത്ഥം വരുന്ന ജർമ്മൻ വാക്കിൽ നിന്നാണ് ഗ്ലാൻസ എന്ന പേരിന്‍റെ പിറവി. മികച്ച അകത്തളവും മനോഹരമായ എക്സ്റ്റീരിയറും ആണ് വാഹനത്തെ യുവതലമുറയുടെ ഇഷ്ട മോഡൽ ആക്കുന്നത്. ശക്തിയേറിയതും മികച്ച ഇന്ധനക്ഷമതയുള്ള ഉള്ളതുമായ കെ സീരീസ് എഞ്ചിൻ ആണ് വാഹനത്തിൽ ഉള്ളത്.3വർഷത്തെ അല്ലെങ്കിൽ 100000 കിലോമീറ്റർ വാറന്റിയും ലഭിക്കും. ആകർഷകമായ ഫിനാൻസ് സ്കീമോടെ ഇത്5വർഷം അല്ലെങ്കിൽ 220000കിലോമീറ്റർ ആക്കി വർധിപ്പിക്കാനും സാധിക്കുമെന്നും കമ്പനി അവകാശപ്പെടുന്നു.


കക്കൂസ് പണിയാന് കാശില്ലെങ്കില് ഭാര്യയെ വിറ്റുകളയൂ; മജിസ്‌ട്രേറ്റിന്റെ പ്രസംഗം വിവാദമായി,district magistrate in biharkeralaonlinenews.com | Malayalam news, kerala news, onlinenews,\nMonday July 22nd, 2019 - 3:33:pm\nകക്കൂസ് പണിയാന് കാശില്ലെങ്കില് ഭാര്യയെ വിറ്റുകളയൂ; മജിസ്‌ട്രേറ്റി...\nകക്കൂസ് പണിയാന് കാശില്ലെങ്കില് ഭാര്യയെ വിറ്റുകളയൂ; മജിസ്‌ട്രേറ്റിന്റെ പ്രസംഗം വിവാദമായി\nPublished: Monday 24 July 2017 09:18:14 AM\nപാറ്റ്‌ന: പൊതു സ്ഥലത്തെ മല മൂത്ര വിസര്‍ജ്ജനത്തിന് അറുതി വരുത്താനുള്ള ബോധവത്കരണത്തിന്റെ ഭാഗമായുള്ള പരിപാടിയില് മജിസ്‌ട്രേറ്റിന്റെ പ്രസംഗം വിവാദമായി.\nബീഹാര് ഔറംഗാബാദ് ജില്ലാ മജിസ്ട്രേറ്റ് കന്‍വാള് തനൂജിന്റെ വാക്കുകളാണ് വലിയ വിമര്‍ശനങ്ങള്‍ക്ക് വഴിവെച്ചത്. കക്കൂസ് പണിത് നല്‍കാന് കാശില്ലെങ്കില് ഭാര്യയെ വിറ്റുകളയൂ എന്നായിരുന്നു അദ്ദേഹത്തിന്റെ പരാമര്‍ശം.\nസ്ത്രീകള്‍ക്ക് കക്കൂസ് പോലും പണിത് നല്‍കാത്ത മനോഭാവത്തിലെ സ്ത്രീ വിരുദ്ധത തുറന്നു കാട്ടാനായിരുന്നു ജില്ലാ മജിസ്ട്രേറ്റിന്റെ ശ്രമം. കക്കൂസുകള് പണിയാന് ബിഹാര് സര്‍ക്കാര് 12,000 രൂപ നല്‍കുന്നുണ്ട്.\n12000ത്തില് താഴെയാണ് സ്വന്തം ഭാര്യമാരുടെ മൂല്യം എന്ന് കരുതുന്നതവരോട് കൈ പൊക്കാനാണ് ആദ്യം ഇദ്ദേഹം സദസ്സിലുള്ളവരോട് ആവശ്യപ്പെട്ടത്. ഭാര്യയ്ക്ക് 12000 രൂപ പോലും വില കല്‍പിക്കാത്ത ഒരു പാവപ്പെട്ടവനും ഇക്കൂട്ടത്തിലുണ്ടാവില്ല എന്ന് പറഞ്ഞാണ് ശൗചാലയങ്ങള് പണിയുന്നതിന്റെ ആവശ്യകത ജനങ്ങളെ ബോധ്യപ്പെടുത്താന് അദ്ദേഹം ശ്രമിച്ചത്.\nതങ്ങളുടെ പക്കല് ശൗചാലയം പണിയാനുള്ള കാശില്ല എന്ന് സദസ്സില് നിന്നുള്ള ഒരു ഗ്രാമീണന്റെ അഭിപ്രായ പ്രകടനമാണ് തന്‍വാളിനെ പ്രകോപിപ്പിച്ചത്. ഇതാണ് നിങ്ങളുടെ മനോഭാവമെങ്കില് പോയി നിങ്ങളുടെ ഭാര്യയെ വിറ്റൂ കളയൂ എന്നാണ് മൈക്കിലൂടെ ക്ഷുഭിതനായി അദ്ദേഹം പറഞ്ഞത്.\nRead more topics: District, Magistrate, Bihar, wife\nDistrict Magistrate in Bihar tells Sell wife if you can't afford 12000 Rs.\nബിഹാറില് മസ്തിഷ്‌കജ്വര മരണം തുടരുന്നു; ആഴ്ചകള്‍ക്കിടെ മരിച്ചത് 54 കുട്ടികള്\nബീഹാറില് മസ്തിഷ്‌ക വീക്കം പടര്‍ന്ന് പിടിക്കുന്നു


പൊതുമേഖലാ ബാങ്കുകളുടെ ലയനം പ്രഖ്യാപിച്ച് ധനമന്ത്രി; പത്ത് ബാങ്കുകള് ലയിച്ച് നാലാകും – Jaihind TV\nപൊതുമേഖലാ ബാങ്കുകളുടെ ലയനം പ്രഖ്യാപിച്ച് ധനമന്ത്രി; പത്ത് ബാങ്കുകള് ലയിച്ച് നാലാകും\nരാജ്യത്തെ പൊതുമേഖലാ ബാങ്കുകളുടെ മഹാലയനം പ്രഖ്യാപിച്ച് ധനമന്ത്രി നിർമ്മല സീതാരാമൻ. പൊതുമേഖലയിലെ പത്തോളം ബാങ്കുൾ ലയിച്ച് നാലായി മാറും. ലയനം പൂര്‍ത്തിയാകുന്നതോടെ രാജ്യത്ത് 12 പൊതുമേഖലാ ബാങ്കുകള് മാത്രമാകും ഉണ്ടാകുക.\nരണ്ടാം ഘട്ട സാമ്പത്തിക ഉത്തേജന നടപടികൾ പ്രഖ്യാപിച്ച് ധനമന്ത്രി നിര്‍മലാ സീതാരാമനാണ് ബാങ്കുകളുടെ ലയനം പ്രഖാപിച്ചത്. ഭവന വായ്പാ മേഖലയിലേക്ക് 3,300 കോടി രൂപയുടെ സഹായം പ്രഖ്യാപിച്ചു. വായ്പാ നടപടികള് ലളിതമാക്കുമെന്നും മന്ത്രി പറഞ്ഞു. സാമ്പത്തിക മാന്ദ്യത്തെ തുടര്‍ന്നുള്ള പരിഷ്ക്കാരത്തിന്‍റെ ഭാഗമായി രാജ്യത്തെ നാല് വന് ബാങ്കുകള് ലയിപ്പിക്കാന് തീരുമാനിച്ചത്.\nപഞ്ചാബ് നാഷണല് ബാങ്ക്, ഓറിയന്‍റല് ബാങ്ക് ഓഫ് കോമേഴ്സ്, യുണൈറ്റഡ് ബാങ്ക് എന്നിവ ലയിപ്പിക്കും. ലയിപ്പിക്കുന്ന മറ്റ് ബാങ്കുകള് ഇവയാണ്: യൂണിയന് ബാങ്ക്, ആന്ധ്ര ബാങ്ക്, കോര്‍പറേഷന് ബാങ്ക് എന്നിവ ഒന്നാക്കും.\nകാനറ ബാങ്ക്, സിന്‍ഡിക്കേറ്റ് ബാങ്ക്എന്നിവ ലയിപ്പിക്കും.\nഇന്ത്യന് ബാങ്ക്, അലഹബാദ് ബാങ്ക് എന്നിവയും ലയിപ്പിക്കും.\nപഞ്ചാബ് നാഷണൽ ബാങ്ക്, ഓറിയന്‍റൽ ബാങ്ക് ഓഫ് കൊമേഴ്സ്, യുണൈറ്റഡ് ബാങ്ക് എന്നിവ ലയിപ്പിക്കുമ്പോൾ ഇത്തരത്തിൽ രൂപവത്കരിക്കുന്ന ബാങ്ക് പൊതുമേഖലയിലെ ഏറ്റവും വലിയ രണ്ടാമത്തെ ബാങ്കായി മാറും. ഈ ബാങ്കുകൾ ലയിക്കുന്നതോടു കൂടി 17.95 ലക്ഷം കോടിയുടെ വ്യാപാരലക്ഷ്യത്തോടുകൂടി ഇന്ത്യയിലെ രണ്ടാമത്തെ വലിയ പൊതുമേഖലാ ബാങ്കാകും. നിലവിൽ പഞ്ചാബ് നാഷണൽ ബാങ്കിന്‍റെ വ്യവഹാരത്തിന്‍റെ 1.5 ഇരട്ടിയാണിത്.\nകനറാ ബാങ്കും സിൻഡിക്കേറ്റ് ബാങ്കും ലയിക്കുന്നേതാടെ രാജ്യത്തെ നാലാമത്തെ വലിയ പൊതുമേഖലാ ബാങ്കായി ഇത് മാറും .യൂണിയൻ ബാങ്ക് ആന്ധ്ര ബാങ്ക് കോർപറേഷൻ ബാങ്കുകളുടെ ലയനം രാജ്യത്തെ അഞ്ചാമത്തെ വലിയ പൊതുമേഖല ബാങ്കായി മാറും ഇൻഡ്യൻ ബാങ്ക് – അലഹബാദ് ബാങ്ക് ലയനത്തോടെ രാജ്യത്തെ ഏഴാമത്തെ വലിയ പൊതുമേഖലാ ബാങ്കായി മാറും. ബാങ്ക് ഓഫ് ഇൻഡ്യ, സെൻട്രൽ ബാങ്ക് എന്നിവ പൊതുമേഖലയിൽ തുടരും. കൂടുതൽ ശക്തിയുള്ള കുറച്ച് ബാങ്കുകൾ മതിയന്നാണ് കേന്ദ്ര സർക്കാരിന്‍റെ നിലപാട് എന്ന് ധനമന്ത്രി പറഞ്ഞു.\nദേശീയതലത്തിൽ ഒരു കമ്മിറ്റി ഉണ്ടാകും. ബാങ്കിംഗ് മേഖലയെ ഇനിയും ശക്തിപ്പെടുത്തുമെന്നും, കിട്ടാക്കടം കുറഞ്ഞുവെന്നും 18 പൊതുമേഖലാ ബാങ്കുകളിൽ 14 ഉം ലാഭത്തിലാണ് പ്രവർത്തിക്കുന്നതെന്നും ധനമന്ത്രി വ്യക്തമാക്കി. പൊതുമേഖലാ ബാങ്കുകളുടെ ശാക്തീകരണം ലക്ഷ്യമിട്ട് ഓരോ ബാങ്കിലെയും ജനറൽ മാനേജർ അല്ലെങ്കിൽ തത്തുല്യ പദവിയിലിരിക്കുന്ന ഉദ്യോഗസ്ഥരുടെ പ്രകടനം വിലയിരുത്താൻ ദേശീയതലത്തിൽ ഒരു കമ്മിറ്റി ഉണ്ടാകും.\nവന്‍കിട വായ്പകളുടെ തിരിച്ചടവ് നിരീക്ഷിക്കുന്നതിന് പ്രത്യേക സംവിധാനം ഏർപ്പെടുത്തും. 250 കോടി രൂപയിലേറെയുള്ള വായ്പകൾ ഈ ഏജൻസിയുടെ ചുമതലയായിരിക്കുമെന്നും ധനമന്ത്രി വ്യക്തമാക്കി.


ഇന്ത്യ-ചൈന സംഘര്‍ഷം സിനിമയാകുന്നു; സംവിധാനം മേജര് രവി! - metromatinee.com Lifestyle Entertainment & Sports\nമേജര് രവിയുടെ സംവിധാനത്തിൽ ഇന്ത്യ-ചൈന പ്രശ്നം സിനിമയാകുന്നു.ഗാല്‍വന് താഴ് വരയിലെ പ്രശ്നങ്ങളും ചൈനീസ് പ്രകോപനവുമൊക്കെയാകും ചിത്രത്തിന് പ്രമേയമാവുക.ഗാല്‍വാന് പാലം നിര്‍മ്മാണവും ഇന്ത്യ-ചൈന പ്രശ്നത്തിലേക്ക് നയിച്ച പഴയ സംഭവങ്ങളുമാകും ചിത്രത്തിന്റെ ഇതിവൃത്തമെന്ന് സംവിധായകന് കൊച്ചി ടൈംസിന് നല്‍കിയ അഭിമുഖത്തില് പറഞ്ഞു. ചിത്രത്തിന്റെ പ്രാരംഭ പ്രവര്‍ത്തനങ്ങള് നടക്കുകയാണ്. 2021ല് ചിത്രം പുറത്തെത്തിക്കാനാണ് ശ്രമിക്കുന്നതെന്നും മേജര് രവി പറഞ്ഞു.\nപാന് ഇന്ത്യന് സിനിമയാണ് ഒരുക്കുന്നതെന്നും പല ഭാഷകളില് നിന്നുമുള്ളവര് സിനിമയില് ഉണ്ടാകുമെന്നും മേജര് രവി അറിയിച്ചു. മുമ്ബത്തെ സിനിമകളെല്ലാം നടന്ന് യഥാര്‍ത്ഥ ലൊക്കേഷനുകളിലായിരുന്നു. എന്നാല് പുതിയ സിനിമ ചിത്രീകരിക്കാന് ഉദ്ദേശിക്കുന്നത് ലേ ലഡാക്കിലാണെന്നും അദ്ദേഹം പറഞ്ഞു.\nമേജര് രവി സിനിമകളില് ഒന്നിലൊഴിച്ച് മറ്റ് സിനിമകളിലെല്ലാം മോഹന്‍ലാല് തന്നെയായിരുന്നു നായകന്. മോഹന്‍ലാല് തന്നെയാകുമോ നായകനായെത്തുക എന്ന ചോദ്യത്തിന് താരങ്ങളെ തീരുമാനിക്കുന്ന ഘട്ടത്തിലേക്ക് എത്തിയിട്ടില്ലെന്നായിരുന്നു മേജര് രവിയുടെ മറുപടി.\nABOUT MAJOR REVI NEW MOVIE


ആളോഹരി പ്രതീശീര്‍ഷ വരുമാനത്തില് ഖത്തര് രണ്ടാമത്\n29 May, 2018 at 04:29 PM\nനോര്‍വെയില് ഒരാളുടെ പ്രതിശീര്‍ഷ വരുമാനം 1.671 മില്യന് ഡോളറും ഖത്തറില് ഒരാളുടെ പ്രതിശീര്‍ഷ വരുമാനം 1.579 മില്യന് ഡോളറുമാണ്.\nപ്രതിസന്ധിക്കിടയിലും ആളോഹരി പ്രതീശീര്‍ഷ വരുമാനത്തില് ആഗോള തലത്തില് ഖത്തറിന് രണ്ടാം സ്ഥാനം. ലോക ബാങ്ക് പുറത്ത് വിട്ട കണക്കിലാണ് ഏറ്റവും പുതിയ വിവരമുള്ളത്. ഖത്തറിന് മുകളില് ഇനി നോര്‍വേ മാത്രമാണ് ഉള്ളത്.\nലോകത്തെ ഏറ്റവും സമ്പന്നമായ പത്ത് രാജ്യങ്ങളില് അറബ് ലോകത്ത് നിന്ന് ഖത്തറിന് പുറമെ കുവൈത്ത് മാത്രമാണ് ലോകബാങ്ക് പട്ടികയില് ഇടം നേടിയത്. നോര്‍വേ കഴിഞ്ഞാല് ഖത്തറാണ് പ്രതിശീര്‍ഷ വരുമാനത്തില് മുമ്പിലുള്ളത് . നോര്‍വെയില് ഒരാളുടെ പ്രതിശീര്‍ഷ വരുമാനം 1.671 മില്യന് ഡോളറും ഖത്തറില് ഒരാളുടെ പ്രതിശീര്‍ഷ വരുമാനം 1.579 മില്യന് ഡോളറുമാണ്. കുവൈറ്റിന് അഞ്ചാം സ്ഥാനമാണ്.\nകഴിഞ്ഞ രണ്ട് പതിണ്ടുകളായി ആഗോള തലത്തില് സാമ്പത്തിക മേഖലയില് ക്രമാധീതമായ വളര്‍ച്ചയാണ ്്ഉണ്ടായിട്ടുളളതെന്ന് ലോക ബാങ്ക് വാര്‍ഷിക റിപ്പോര്‍ട്ടില് വ്യക്തമാക്കുന്നു. പുതിയ സാഹചര്യത്തില് സംബന്ധിച്ച്‌ലോക ബാങ്ക് റിപ്പോര്‍ട്ട് ഖത്തറിനുള്ള അംഗീകാരമായാണ് വിലയിരുത്തപ്പെടുന്നത്. ഗള്‍ഫ് മേഖലയില് മാത്രമല്ല അറബ് ലോകത്ത് തന്നെ സാമ്പത്തിക സുസ്ഥിരതയില് ഒന്നാം സ്ഥാനത്ത് എത്താന് ഉപരോധകാലത്തും ഖത്തറിനായി.\nഎട്ട് മാസത്തോളമായി നീണ്ട് നില്‍ക്കുന്ന ഉപരോധത്തിനിടയിലും മികവ് പുലറത്താനും വലിയ സാമ്പത്തിക വളര്‍ച്ച കൈവരിക്കാനും രാജ്യത്തിന് കഴിഞ്ഞൂവെന്നാണ് ലോക ബാങ്കിന്റെ കണക്ക് വ്യക്തമാക്കുന്നത്.


സ്വകാര്യതയാണെനിക്കിഷ്ടം!! ഞാനെന്തു വൃത്തികെട്ട സ്ത്രീയോ ആയിക്കോട്ടെ... - metromatinee.com Lifestyle Entertainment & Sports\nഒരു സ്വകാര്യ യൂട്യൂബ് ചാനലിന് നല്‍കിയ അഭിമുഖത്തിലാണ് അഭയ ഇക്കാര്യം വ്യക്തമാക്കിയത്. സംഗീത സംവിധായകന് ഗോപി സുന്ദറിനോടൊപ്പം വാര്‍ത്തകളില് നിറഞ്ഞു നില്‍ക്കുന്ന അഭയ തന്റെ ജീവിതത്തില് ഏറ്റവും സ്വാധീനിച്ച വ്യക്തി ഗോപി സുന്ദറാണെന്നും എന്നാല് വിമര്‍ശിക്കുമ്ബോള് അല്‍പം മര്യാദ ആവാമെന്നുംതാരം പറയുന്നു. സംഗീതവുമായി ബന്ധപ്പെട്ട് നില്‍ക്കുന്നവരോട് നില്‍ക്കാന് തനിക്ക് വലിയ ഇഷ്ടമാണെന്നും എന്നാല് പാഷനും പ്രൊഫഷനുമെല്ലാം മ്യൂസിക്കാണെന്നു തിരിച്ചറിഞ്ഞത് വളരെ വൈകിയാണെന്നും പറഞ്ഞ അഭയയുടെ വാകുകള് ഇങ്ങനെ.. ‘അന്ന കത്രീനയോടൊപ്പമാണ് ഞാന് ആദ്യമായി ഗോപിയുടെ സ്റ്റുഡിയോയില് പോകുന്നത്.\nആദ്യമായി റെക്കോര്‍ഡിങ്ങ് സെഷന് കാണുന്നതും അങ്ങനെയാണ്. സംഗീതവുമായി ബന്ധപ്പെട്ടു നില്‍ക്കുന്നവരുടെ കൂടെ നില്‍ക്കാന് എനിക്കു വലിയ ഇഷ്ടമായിരുന്നു. പക്ഷേ, എന്റെ പാഷനും പ്രൊഫഷനുമെല്ലാം മ്യൂസിക്കാണെന്നു തിരിച്ചറിഞ്ഞത് വളരെ വൈകിയാണ്. എന്നെക്കൊണ്ട് പാടിച്ചു നോക്കി ഗോപി ചോദിക്കുമായിരന്നു. നീ എന്തിനാണ് എഞ്ചിനീയറിങ്ങില് ഇങ്ങനെ കമ്ബി പിടിക്കാന് പോകുന്നത്. സംഗീതം രക്തത്തില് അലിഞ്ഞതാണെങ്കിലും മ്യൂസിക്കിലേ ഞാന് രക്ഷപ്പെടൂ എന്ന തിരിച്ചറിവ് എനിക്കുണ്ടായത് വളരെ വൈകിയാണ്.’ സ്വകാര്യ ജീവിതം സ്വകാര്യമായി തന്നെ വയ്ക്കാനാണ് തനിക്കിഷ്ടം. വിമര്‍ശനങ്ങളെ എല്ലാം പോസിറ്റീവായി കാണാനാണ് ശ്രമിക്കാറുള്ളത്. ‘ഞാനെന്തു വൃത്തികെട്ട സ്ത്രീയോ ആയിക്കോട്ടെ, വിമര്‍ശിക്കുമ്ബോള് അല്‍പം മര്യാദയാകാം. ഞാന് കൊലപാതകമോ തീവ്രവാദ പ്രവര്‍ത്തനമോ ചെയ്ത ഒരാളൊന്നുമല്ല. തികച്ചും എന്റെ വ്യക്തിപരമായ കാര്യത്തിലാണ് ഈ ഇടപെടല്. പക്ഷേ, അതുകൊണ്ടാണ് ബോള്‍ഡാകാന് സാധിച്ചത്. അഭയ പറയുന്നു.\nതല-ദളപതി ആരാധകരുടെ തമ്മില്‍ത്തല്ല് മുറുകുന്നു!! വിജയ്ക്ക് ആദരാഞ്ജലികള് നേർന്ന് അജിത് ആരാധകര്\nമോഹൻലാലിൻറെ സൂപ്പർ ജോഡിയായ ഈ നായികയെ മനസിലായോ ?


ഇനിയെങ്കിലും വിവാദം അവസാനിപ്പിച്ച് പ്രതിപക്ഷം പിരിഞ്ഞു പോകണം - Boolokam News\nഅങ്ങനെ അവസാനം കോടതി വിധിയും വന്നു . ഇനിയെങ്കിലും വിവാദം അവസാനിപ്പിച്ച് പ്രതിപക്ഷം പിരിഞ്ഞു പോകണം . മുഖ്യമന്ത്രി പറഞ്ഞത് പോലെ സർക്കാർ എടുത്തു വന്ന നിലപാടുകളെ ശക്തിപ്പെടുത്തുന്നതാണ് കോടതിയുടെ തീരുമാനം . പ്രതിപക്ഷം ഉന്നയിച്ച അഴിമതി, ടെണ്ടർ വിളിക്കാത്തത്, നിയമ -ധന വകുപ്പ് അംഗീകാരം തേടാത്തത് , ഫൈസർ ബന്ധം , തട്ടിക്കൂട്ട് സ്റ്റാർട്ട് അപ്പുകൾ, അമേരിക്കാൻ നിയമം ബാധകമക്കൽ , എൻ ഐ സി യെയോ ഇവിടെയുള്ള കമ്പനികളെയൊ എൽപ്പിക്കൽ തുടങ്ങിയവ വാദങ്ങൾ ഒന്നും ഇനി ഉയർത്തേണ്ട . കോടതി പറഞ്ഞ നിർദ്ദേശങ്ങൾ ഉൾക്കൊള്ളുന്നതിന് സംസ്ഥാന സർക്കാരിന് യാതൊരു പ്രയാസവുമില്ല.\n1 കോടതി പറഞ്ഞിരിക്കുന്നത് വ്യക്തികളുടെ ഐഡനിഡിറ്റി അനോണിമസ് ആക്കണം എന്നാണ് . എൻക്രിപ്റ്റ് ചെയ്യുന്നതിനുളള നടപടികൾ നടത്തിയിരുന്നു. ഇനിയിപ്പോൾ മാസ്കിങ് കൂടി ചെയ്യണം. ( ചോദ്യം 8 കൂടി വായിക്കുക )\n2 കോണ്ട്രാകടിന് വിരുദ്ധമായി ഡാറ്റാ യുടെ സ്വകാര്യത ദുർബലപ്പെടുത്തുന്ന ഒന്നും ചെയ്യാൻ പാടില്ല എന്നും കോടതി പറഞ്ഞിട്ടുണ്ട്. കേരള സർക്കാർ ഇതിനകം ഉറപ്പ് വരുത്തിയിരിക്കുന്ന സുരക്ഷാ ക്രമീകരണങ്ങൾ പാലിക്കണം എന്നു കോടതി കൂടി പറഞ്ഞത് തികച്ചും സ്വാഗതാർഹമാണ്\n3 കോണ്ട്രാകടിന് വിരുദ്ധമായി ഡാറ്റാ കൊണ്ട് ഒന്നും ചെയ്യാൻ പാടില്ല എന്നു മാത്രമല്ല ഉപയോഗം കഴിഞ്ഞാൽ ഡാറ്റ മുഴുവൻ തിരികെ നല്കണം എന്നുമാണ് കോടതി ഇന്ന് പറഞ്ഞിട്ടുള്ളത്. ഇത് തന്നെയാണ് കേരള സർക്കാരും നിഷ്കർഷിച്ചിട്ടുള്ളത്. (സംശയമുള്ളവർക്ക് പഴയ പോസ്റ്റ് വായിക്കാം )\n4 കോവിഡ് രോഗബാധയുമായി ബന്ധപ്പെട്ട വിവരങ്ങൾ തങ്ങളുടെ പക്കലുണ്ട് എന്നു സ്പ്രിൻകളർ പരസ്യം ചെയ്യാന് പാടില്ല. ഇതിനോടും കേരള സര്ക്കാര് വിയോജിക്കേണ്ട ഒരു കാര്യവും ഇല്ല\n5 പ്രത്യക്ഷമായോ പരോക്ഷമായോ ഈ ഡാറ്റ വാണിജ്യാവശ്യങ്ങൾക്കയി ഉപയോഗിക്കാന് പാടില്ല . ഇത് തന്നെയാണ് കേരളസര്ക്കാര് ഉണ്ടാക്കിയ കരാറിലും ഉള്ളത്\n6 കേരള സർക്കാർ ലോഗോ സ്പ്രിൻകളർ ഉപയോഗിക്കാന് പാടില്ല . കേരളത്തിനെ രോഗപ്രതിരോധത്തിന് സഹായിച്ചു എന്നവകാശപ്പെടുന്ന അവരുടെ വെബ് സൈറ്റിലെ ഭാഗത്ത് കേരള സർക്കാർ ലോഗോ ഉപയോഗിച്ചിരുന്നു. അതവര് അപ്പോൾ തന്നെ നീക്കം ചെയ്തിരുന്നു.\n7 വിവരം നൽകുന്ന ആള്കള്ക്ക് ഇത് എന്തിന് വേണ്ടി ഉപയോഗിക്കുന്നു എന്നതിനെ കുറിച്ച് കൃത്യമായ വിവരം നല്കണം. ഇപ്പോൾ തന്നെ ശേഖരിക്കുന്ന നാല് വിഭാഗം ചോദ്യങ്ങള്ക്കും കൻസെന്റ് ഉണ്ട് . അഞ്ചാമത്തെ വിഭാഗത്തിനും കൺ സെന്റ് മേടിക്കുന്നതിന് ഒരു വിരോധവും ഇല്ല . ചോദ്യം 15 നോക്കുക .\nകോടതി നിര്ദ്ദേശങ്ങളുടെ പ്രസക്തി പൂരണമായും മനസ്സിലാവണമെങ്കില് വിവാദ കോലാഹലങ്ങൾ ഒഴിവാക്കി സ്പ്രിൻകളറിൽ നടന്നത് എന്തെന്നു കൃത്യമായി മനസ്സിലാക്കണം . അതിനുള്ള ഒരു ചോദ്യോത്തരി താഴെ കൊടുക്കുന്നു\nഎന്താണ് സ്പ്രിങ്ക്ലർ ഇടപാട് ?\nകോവിഡ് പകർച്ച വ്യാധിയുടെ പശ്ചാത്തലത്തിൽ സർക്കാർ ശേഖരിക്കുന്ന ആരോഗ്യവിവരങ്ങൾ കമ്പ്യൂട്ടർ സംവിധാനത്തിലേക്ക് അപ് ലോഡ് ചെയ്യുന്നതിന് ഒരു മൊബൈൽ ആപ്ലിക്കേഷനും അത് വിശകലനം ചെയ്യാനുള്ള ക്ലൗഡ് സോഫ്റ്റ് വെയറും ഐ ടി ഡിപ്പാർട്ട്മെൻറ് സംഭാവന ആയി സ്വീകരിച്ചു. ഇതാണ് ഒറ്റവാക്യത്തിൽ സ്പ്രിങ്ക്ലർ ഇടപാട്\nഭീമന് വിവര സഞ്ചായങ്ങൾ വിശകലനം ചെയ്യുന്ന സോഫ്റ്റ് വെയറുകളും സേവനങ്ങളും നൽകുന്ന ലോകത്തെ പ്രധാന കമപണികളില് ഒന്നാണ് സ്പ്രിംക്ലർ. അതിന്റെ സി ഇ ഓ ഒരു മലയാളി ആണ് . ഇത് പോലുള്ള കമപണികളെ കേരളത്തിലേക്ക് കൊണ്ട് വരാൻ നമ്മുടെ ഐ ടി ഡിപ്പാർട്മെന്റ് പരിശ്രമം നടത്തി വരികയായിരുന്നു . ഒരു ഡസനിലേറെ കമ്പനികൾ കേരളത്തില് വന്നു കഴിഞ്ഞു. ഇങ്ങനെ ഇരിക്കെയാണ് കോവിഡ് പ്രതിസന്ധിയില് സൌജന്യമായി നമ്മെ സഹായിക്കുന്നതിന് സ്പ്രിംക്ലർ മുന്നോട്ട് വരുന്നത്..\nസർക്കാരിന് ഇത് നേരിട്ട് ചെയ്തു കൂടെ? സ്പ്രിംക്ലർന്റെ ആവശ്യമുണ്ടോ ?\nആവശ്യമുണ്ടെന്നാണ് കേരളത്തിലെ ഐ ടി ഡിപ്പാർട്ട്മെൻറ് തീരുമാനിച്ചത് . അവരാണ് ഈ തീരുമാനം എടുക്കാൻ യോഗ്യരും ചുമതലപ്പെട്ടവരും . ഇത് നമ്മൾ സ്വയം ഉണ്ടാക്കാൻ ശ്രമിച്ചാൽ നീണ്ട നാൾ സമയം എടുക്കും എന്നാണ് അവരുടെ വിലയിരുത്തൽ . എന്നാൽ നമ്മുക്ക് ഇത് വച്ച് താമസിപ്പിക്കാനും പാടില്ല , കോവിഡ് സംബന്ധിച്ച വിവരങ്ങൾ വിശകലനം ചെയ്തു അടിയന്തിരമായി ഉത്തരങ്ങൾ കിട്ടിയെ തീരൂ.\n4, ഇതിന് ടെണ്ടർ വിളിച്ചോ?\nസംഭാവന വാങ്ങിക്കാൻ ടെണ്ടർ വിളിക്കേണ്ട. 15000 രൂപയിൽ താഴെയുള്ള ഒരു പർചേസിനും ടെണ്ടർ വിളിക്കേണ്ടതില്ല. ഫിനാൻസ് വകുപ്പിന്റെ അനുവാദവും വേണ്ട.\nഇപ്പോൾ പണം വേണ്ട എന്നത് ശരി , പക്ഷേ6മാസം കഴിഞ്ഞു ഈ സേവനത്തിന് പണം കൊടുക്കേണ്ടി വരില്ലേ?\n6 മാസം കഴിഞ്ഞു നമുക്ക് താൽപ്പര്യമുണ്ടെങ്കിൽ മാത്രം ഈ സേവനം തുടർന്നാൽ മതി. അപ്പോൾ പർച്ചേസ് 15000 രൂപയെക്കാൾ കൂടുതലാണെങ്കിൽ ഫയൽ ധന വകുപ്പിൽ വരണം. ദീർഘകാല കരാർ ആണെങ്കിൽ നിയമ വകുപ്പിനെയും കാണിച്ചു അഭിപ്രായങ്ങൾ തേടണം.6മാസം കഴിഞ്ഞു ഇത് തന്നെ തുടരണം എന്നു ഒരു ബാധ്യതയും നമ്മൾ ഏറ്റെടുത്തിട്ടില്ല.\nഎന്ത് കൊണ്ട് നിയമ വകുപ്പിന്റെ അംഗീകാരം തേടിയില്ല?\nഎന്തെല്ലാം കാര്യങ്ങൾക്കാണ് നിയമ വകുപ്പിന്റെ മുൻ‌കൂർ അനുവാദം വാങ്ങേണ്ടത് എന്നു സർക്കാരിന്റെ ബിസിനസ് നടപടി ചട്ടങ്ങളിൽ പറഞ്ഞിട്ടുണ്ട് . അത് പ്രകാരം ഇത്തരത്തിൽ പർച്ചേസുകളുമായി ബന്ധപ്പെട്ട് വരുന്ന ഓട്ടോമാറ്റിക് കരാറുകളിൽ നിയമ വകുപ്പിന്റെ മുൻ‌കൂർ അനുവാദം തേടേണ്ടതില്ല ,സംശയങ്ങൾ ഉണ്ടെങ്കിൽ ചോദിക്കേണ്ട കാര്യമേ ഉള്ളൂ. ഉത്തമബോധ്യത്തോടെ ബന്ധപ്പെട്ടെ സെക്രട്ടറിമാർക്ക് തന്നെ തീരുമാനം എടുക്കാം . ഉത്തരവാദിത്തം സെക്രട്ടറിക്ക് ആയിരിക്കും എന്ന് മാത്രം . ആ ഉത്തരവാദിത്തം ഏൽക്കുന്നു എന്നു ഐ ടി സെക്രട്ടറി പറഞ്ഞിട്ടുമുണ്ട് .\nക്ലൗഡ് സോഫ്റ്റ് വെയറും ആപ്ലിക്കേഷനും വാങ്ങുന്നതോടെ സ്പ്രിങ്ക്ലറിന്റെ പങ്ക് തീർന്നോ?\nഇല്ല , സ്പ്രിങ്ക്ലർ കമ്പനിയുടെ പ്രത്യേകത അവർ ആപ്ലിക്കേഷനും സോഫ്റ്റ്‌വെയറുകളും നൽകുക മാത്രമല്ല ചെയ്യുന്നത് . നമ്മൾ നൽകുന്ന ഡാറ്റാ വിശകലനം ചെയ്തു അതാത് സമയത്തെ ആവശ്യങ്ങൾ അനുസരിച്ചുള്ള റിപ്പോർട്ടുകൾ ലഭ്യമാക്കുകയും ചെയ്യും . അത് കൊണ്ടാണ് ഇവരെ സോഫ്റ്റ്‌വെയർ സേവന ദാതാവ് (SaaS) എന്നിവരെ വിളിക്കുന്നത് . ഭീമൻ ബഹുരാഷ്ട്ര കമ്പനികളും ലോകാരോഗ്യ സംഘടന പോലുള്ള സ്ഥാപനങ്ങളും ഇവരുടെ സേവനം ഉപയോഗപ്പെടുത്തുന്നു . ഇവയൊക്കെ സ്വയം ചെയ്യുന്നതിനേക്കാൾ വളരെ ചുരുങ്ങിയ ചെലവിലും വളരെ ചുരുങ്ങിയ സമയം കൊണ്ടും നമ്മുടെ അടിയന്തിര ആവശ്യങ്ങൾ സാധിക്കാൻ കഴിയും എന്നതാണ് ഒരു സേവനം വാങ്ങുമ്പോൾ ഉള്ള ഗുണം.\nനമ്മൾ നൽകുന്ന ഡാറ്റായുടെ സുരക്ഷിതത്വം ഉറപ്പ് വരുത്തുവാൻ എന്തെല്ലാം നടപടികൾ സ്വീകരിച്ചു? ഈ ഡാറ്റ സ്വകാര്യ നേട്ടത്തിനു വേണ്ടി അവർക്ക് ദുരൂപയോഗപ്പെടുത്തി കൂടെ ?\nഡാറ്റാ ദുരൂപയോഗത്തിനെതിരെ വളരെ ജാഗ്രത പുലർത്തേണ്ടതുണ്ട്. കൂട്ടത്തിൽ ഒരു കാര്യം കൂടി പറയട്ടെ. നമ്മൾ എന്ത് സോഫ്റ്റ്‌വെയർ വാങ്ങുമ്പോഴും അത് വിൽക്കുന്നയാളും വാങ്ങുന്നയാളും തമ്മിൽ ഇതെല്ലാം സംബന്ധിച്ച വ്യവസ്ഥകൾ ഉണ്ട്. നിങ്ങൾ ഫേസ് ബുക്ക് അക്കൗണ്ട് എടുക്കുമ്പോൾ പോലും ഇത്തരം ഒരു കരാറിൽ നിങ്ങൾ ഏർപ്പെടുന്നു . ഐ ടി ഡിപ്പാർട്മെന്റ് ഇത്തരത്തിൽ സ്പ്രിങ്ക്ലlറിന്റെ വ്യവസ്ഥകൾ പരിശോധിച്ച് ഡാറ്റ സുരക്ഷിതത്വം ഉറപ്പ് വരുത്തിയിട്ടുണ്ട്.\nതാഴെ പറയുന്ന കാര്യങ്ങൾ ഉറപ്പ് വരുത്തിയിട്ടുണ്ട്.\nഡാറ്റായുടെ ഉടമസ്ഥത കേരള സർക്കാരിന് ആയിരിക്കും, നമ്മൾ ആവശ്യപ്പെട്ട കാര്യത്തിനല്ലാതെ മറ്റൊന്നിനും ഇത് ഉപയോഗിക്കാൻ പാടില്ല . ഇത് ചോരുകയോ അന്യരുടെ കൈകളിൽ എത്തുകയോ ചെയ്താലും, എന്ത് വീഴ്ച വന്നാലും സ്പ്രിങ്ക്ലർ ആയിരിക്കും ഉത്തരവാദി . കരാറിന്റെ കാലാവധി കഴിഞ്ഞാൽ ശേഖരിച്ച എല്ലാ ഡാറ്റായും സ്റ്റോറേജിൽ നിന്നു തുടച്ചു നീക്കണം. ഇതില് കൂടുതൽ നിബന്ധനകൾ വേണമെന്ന് ആർക്കെങ്കിലും താൽപ്പര്യം ഉണ്ടെങ്കിൽ അതും ചെയ്യാം.\nഎന്തിനാണ് അമേരിക്കൻ നിയമത്തിനു കീഴിൽ തർക്കപരിഹാരം സമ്മതിച്ചു കൊടുത്തത് ?\nവളരെ കർശനമായ നിയമങ്ങൾ ആണ് അമേരിക്കയിലും യൂറോപ്പിലും ഇക്കാര്യത്തിൽ ഉള്ളത്, GDPR ( General Data Protection Rule) നിയമങ്ങളുടെ ലംഘനത്തിന് ഒരു കമ്പനി ആഗോള വിറ്റു വരുമാനത്തിന്റെ 4% അല്ലെങ്കിൽ 20 മില്യൺ യൂറോ ഏതാണോ വലുത് അത്രയും ഫൈൻ അടക്കേണ്ടി വരും . അമേരിക്കയിലും സമാനമായ നിയമങ്ങൾ തന്നെ നിലവിലുണ്ട്. സാധാരണ ഗതിയിൽ ഇങ്ങനെ ഒരു കേസ് വന്നാൽ കമ്പനി തന്നെ പൂട്ടി പോകും .\nഅത് കൊണ്ട് അമേരിക്കയിൽ കേസ് നടത്തുന്നതിനെ കുറിച്ച് പ്രയാസപ്പെടേണ്ടതില്ല , ഡാറ്റാ ചോർച്ച ഉണ്ടെന്ന് തെളിവുണ്ടെങ്കിൽ അവിടെയുള്ള വക്കീലന്മാർ നമ്മുടെ കേസ് ഏറ്റെടുക്കാൻ മുന്നോട്ട് വന്നോളും .\nഇക്കാര്യത്തിൽ ഇൻഡ്യൻ നിയമം ഒന്നും ബാധകമല്ലേ ?\nഇന്ത്യയിൽ ബിസിനസ് ചെയ്യുന്ന ഏതൊരു കമ്പനിക്കും ഇൻഡ്യൻ നിയമങ്ങൾ ബാധകമാണ്. അത് കൊണ്ടാണ് ഇൻഡ്യൻ നിയമവ്യവസ്ഥയിൽ പറയുന്നത് പോലെ അവരുടെ മാസ്റ്റർ എഗ്രിമെന്റിൽ ഡാറ്റാ ഇന്ത്യയിൽ തന്നെ സൂക്ഷിക്കണം എന്ന നിബന്ധന ഉൾപ്പെടുത്തിയത്. സ്പ്രിങ്ക്ലർ വിശകലനം ചെയ്യുന്ന ഡാറ്റ മുഴുവൻ സർക്കാർ സ്ഥാപനമായ സി ഡിറ്റിന്റെ ക്ലൌഡ് അക്കൌണ്ടിൽ ആണ് സൂക്ഷിക്കുന്നത്\nഎന്തിനാണ് സർക്കാർ സ്ഥാപനമായ സി ഡിറ്റ് വിദേശ കമ്പനിയായ ആമസോണിന്റെ ക്ലൗഡ് അക്കൗണ്ട് എടുത്തിരിക്കുന്നത്. ഇതിനു പ്രാപ്തിയുള്ള ഇൻഡ്യൻ കമ്പനികൾ ഇല്ലേ ?\nആദ്യം ക്ലൌഡ് അക്കൌണ്ട് എന്തിനെന്നുള്ളത് പറയാം. വിവരങ്ങൾ സൂക്ഷിക്കാനുള്ള സെർവറുകൾ നമ്മുക്ക് പരിചിതമാണല്ലോ. ഇങ്ങനെയുള്ള ഭീമൻ സെർവറുകളുടെ ഒരു നിരയാണ് ക്ലൌഡ്. ഇവിടെ സ്റ്റോറേജ് സ്‌പേസും കമ്പ്യുട്ടർ പ്രോസസിംഗ് ശേഷിയും നമ്മുക്ക് വാടകയ്ക്ക് എടുക്കാം. ഡാറ്റ സൂക്ഷിക്കുകയും വിശകലനം ചെയ്യുകയും ചെയ്യാം. നമ്മൾ തന്നെ ഇത്രയും വലിയ സ്റ്റോറേജ് സൗകര്യങ്ങൾ ഒരുക്കാനും ഭീമൻ കമ്പ്യുട്ടർ പ്രോസസിംഗ് ശേഷി ഉണ്ടാക്കാനും വേണ്ട സജ്ജീകരണങ്ങൾക്ക് വേണ്ടി വരുന്നതിന്റെ വളരെ ചെറിയ ചെലവേ ക്ലൗഡിൽ ഇതൊക്കെ വാടകയ്ക്ക് എടുക്കാൻ വേണ്ടി വരുന്നുള്ളൂ.\nക്ലൌഡ് സൗകര്യങ്ങൾ ഇന്ത്യയിൽ എൻ ഐ സിക്ക് ഉൾപ്പടെ ഉണ്ട്. കോവിഡ് 19 പ്രതിരോധ പ്രവർത്തനങ്ങൾക്കാവശ്യമായ ബിഗ് ഡേറ്റാ അനലറ്റിക്സ് ടൂളുകൾ അവരുടെ പക്കൽ ഉണ്ടെന്നതിന് ഉറപ്പില്ല എന്നാണ് നമ്മുടെ വിലയിരുത്തൽ. അതുണ്ടാക്കാൻ കാലതാമസമെടുക്കും. അത്രയും കാത്തിരിക്കാൻ കഴിയില്ല.\nകാര്യങ്ങൾ ഇങ്ങനൊയൊക്കെ ആണെങ്കിൽ എന്തിനാണ് സ്പ്രിങ്ക്ലറുടെ ഇൻഡ്യൻ അക്കൌണ്ടിൽ ഡാറ്റാ ആദ്യഘട്ടത്തിൽ അപ് ലോഡ് ചെയ്തത് ?\nഉത്തരം ലളിതമാണ് . സി ഡിറ്റ് വാങ്ങിയ ക്ലൗഡ് അക്കൌണ്ടിൽ വേണ്ട ക്രമീകരണങ്ങൾ വരുത്തുന്നതിന് വേണ്ട സമയത്തേക്ക് മാത്രമാണ് സ്പ്രിംഗ്ലർ ക്ലൌഡ് അക്കൗണ്ട് ഉപയോഗിച്ചത് .\nഇങ്ങനെ അപ്‌ലോഡ് ചെയ്തത് ചെറിയ കാലയളവ് ആണെങ്കിലും ഇതിനിടയിൽ ചോർച്ച ഉണ്ടായിട്ടില്ല എന്നു എങ്ങിനെ ഉറപ്പ് വരുത്തും ?\nഇത് നല്ല കൂത്ത് ! ചോർച്ച എന്നു ആരോപിക്കുന്നവർ അല്ലേ തെളിവ് ഹാജരാക്കേണ്ടത് . ഡാറ്റ ചോരുന്നില്ല എന്നു എങ്ങിനെയാണ് സർക്കാർ തെളിവ് ഹാജരാക്കുക.ഡാറ്റാ സുരക്ഷിതത്വം സംബന്ധിച്ച കാര്യങ്ങള് മുൻപേ തന്നെ പറഞ്ഞിട്ടുണ്ടല്ലോ\nകാര്യങ്ങൾ ഇങ്ങനെ ആയിരിക്കെ എന്ത് കൊണ്ടാണ് ഈ വിവാദം ?\nപല കാരണങ്ങളും ഉണ്ട് . ഇതിൽ തർക്ക വിഷയമായി വന്ന പല കാര്യങ്ങളും സംജ്ഞകളും സംബന്ധിച്ച് ഐ ടി മേഖലയിൽ ഉള്ളവർക്കെ ഒരു വിധം ധാരണയുള്ളൂ. അതിൽ തന്നെ ക്ലൗഡിൽ സ്പെഷ്യലൈസ് ചെയ്തവർക്കാണ് ആധികാരികമായി എന്തെങ്കിലും പറയാൻ കഴിയുക. ഒരു ഡസൻ എങ്കിലും സാങ്കേതിക വിദഗ്ദർ സോഷ്യൽ മീഡിയയിലും ബ്ലോഗുകളിലും ഒക്കെ എഴുതിയത് വായിച്ച് കഴിഞ്ഞാണ് എനിക്കും ഇതിലെ സാങ്കേതികത്വം ഒക്കെ പിടികിട്ടിയത് തന്നെ . ഈ ധാരണക്കുറവ് പലരുടെ ചർച്ചയിലും പ്രതിഫലിക്കുന്നുണ്ട് . പൊതുജനത്തിന്റെ ഈ ധാരണക്കുറവ് മുതലാക്കാൻ ചില നിക്ഷിപ്‌ത താൽപ്പര്യക്കാരും കളത്തിലിറങ്ങി . അവർക്കും ഇതേ കുറിച്ചൊന്നും വലിയ വിവരം ഇല്ല എന്നു വ്യക്തമാണ് . മുഖ്യമന്ത്രി “മാധ്യമ സിൻഡിക്കേറ്റ്” എന്നു ഭംഗ്യന്തരേണ സൂചിപ്പിച്ച ചില കുബുദ്ധികൾ നല്കിയ രേഖകളും വിവരങ്ങളും ആവർത്തിക്കുക മാത്രമാണ് ഇവരൊക്കെ ചെയ്തത്. ഇതിനൊക്കെ പിന്നിൽ സങ്കുചിത രാഷ്ട്രീയ ലക്ഷ്യങ്ങൾ ആണ് . നാടിന്റെ സുരക്ഷിതത്തമോ മഹാമാരിയുടെ പ്രതിരോധമോ അല്ല .\nഡാറ്റാ പ്രൈവസി പ്രശ്നം ഇല്ലേ ?\nയഥാർത്ഥത്തിൽ ഇതാണ് ഗൌരവമായ പ്രശ്നം . രോഗികളോട് വിവരങ്ങൾ ശേഖരിക്കുമ്പോൾ ഇത് അവരുടെ ചികിത്സയ്ക്കും രോഗ്യവ്യാപനം തടയുന്നതിനും ആണെന്ന് വ്യക്തമാക്കുന്നുണ്ട് .5 തരം വിവരങ്ങൾ ആണ് ഇപ്പോൾ നല്കുന്നത്. അതിൽ നാലെണ്ണവും വ്യക്തികളോ അവരുടെ ബന്ധുക്കളോ അപ്‌ലോഡ് ചെയ്യുന്നതാണ് . അപ്പോൾ തന്നെ അവര് അതിന് സമ്മതപത്രവും നല്കുന്നുണ്ട്. ഇനി ഒരു വിഭാഗം ആരോഗ്യ പ്രവർത്തകർ നിരീക്ഷണത്തില് ഇരിക്കുന്നവരെ സന്ദര്ശിക്കുമ്പോള് ശേഖരിക്കുന്നതാണ്. അതിനും കൂടി സമ്മത പത്രം വാങ്ങണമെങ്കിൽ ചെയ്യാവുന്നതെയുള്ളൂ.\nഒന്ന് ആലോചിക്കുക . മാഹാമാരിയെ പ്രതിരോധിക്കുന്നതിന് വേണ്ടി പൌരന്മാരുടെ സഞ്ചാര സ്വാതന്ത്ര്യം , വിശ്വാസ സംബന്ധിയായ അവകാശങ്ങൾ , തൊഴിൽ ചെയ്യാനുള്ള അവകാശം തുടങ്ങിയ കാര്യങ്ങളിൽ എത്രയെത്ര നിയന്ത്രണങ്ങൾ ആണ് നമ്മൾ കൈകൊണ്ടത് . ഇത് അസാധാരണമായ കാലഘട്ടം ആണ് , അസാധാരണമായ നിലപാടുകളും നടപടികളും ഈ സമയത്ത് വേണ്ടി വരും.\nഈ വിവാദം നീണ്ടാലുള്ള പ്രത്യാഘാതങ്ങൾ എന്തായിരിക്കും ?\nഇത് ഈ മഹാമാരിക്കെതിരായ കേരളത്തിന്റെ പ്രതിരോധത്തെ ദുർബലപ്പെടുത്തും\nനമ്മൾ ഇത് വരെ കണ്ടതിനേക്കാൾ വലിയ ഒരു ആപത്തിനെ നമ്മൾ അഭിമുഖീകരിക്കാൻ പോകുന്നു എന്നാണ് സര്ക്കാരിന്റെ അഭിപ്രായം . അഞ്ചു ലക്ഷത്തോളം വരുന്ന വിദേശത്ത് നിന്നും അന്യസംസ്ഥാനങ്ങളിൽ നിന്നും ഇവിടേക്ക് എത്താൻ പോകുന്ന മലയാളികളെ മുഴുവൻ ക്വറന്റൈൻ ചെയ്യണം . 30 ലക്ഷത്തോളം വരുന്ന പ്രായം ചെന്നവരെയും തീവ്ര രോഗങ്ങൾ ഉള്ളവരെയും വീടുകളിൽ തന്നെനിരീക്ഷണത്തിലാക്കണം . ഇവ ഉറപ്പ് വരുത്തി കൊണ്ട് ദൃഢ ആരോഗ്യമുള്ളവരെ കൊണ്ട് സമ്പദ്ഘടന ചലിപ്പിക്കണം . അവരെയും നിരന്തരം നിരീക്ഷിക്കണം. ഇതിന് ബിഗ് ഡാറ്റാ അനലിറ്റിക്സ് എന്നു പറയുന്ന സങ്കേതം അനിവാര്യമാണ് . നമ്മൾ ഇവിടെ നിന്നു ശേഖരിക്കുന്ന വിവരങ്ങൾ മാത്രമല്ല , ലോകാരോഗ്യ സംഘടന കഴിഞ്ഞ ഒരു ദശാബ്ദത്തിലേറെയായി ശേഖരിച്ച വലിയ തോതിലുള്ള വിവരങ്ങൾ ഉണ്ട് . അവയെല്ലാം സമന്വയിപ്പിച്ച് ബിഗ് ഡാറ്റ അനലിറ്റിക്‌സ് നടത്തി തന്നെ തീരുമാനങ്ങൾ എടുക്കണം. അതിന് സ്പ്രിങ്ക്ലർ പോലുള്ള കമ്പനികളുടെ പ്രാപ്തി ഉപയോഗപ്പെടുത്തണം.\nപ്രതിപക്ഷനേതാവ് പറയുന്നത് , ഇതൊക്കെ പഞ്ചാബിലും രാജസ്ഥാനിലും നാട്ടിലെ സ്റ്റാർട്ട് അപ്പുകളെ കൊണ്ട് ചെയ്യിക്കുന്നതാണെന്നാണ് . മഹാരാഷ്ട്രയിലും രാജസ്ഥാനിലും വിദേശ കമ്പനികൾ തന്നെ ആണ് ഇത് ചെയ്തു കൊണ്ടിരിന്നത് . ഇപ്പോൾ രാജസ്ഥാൻ പുതുതായി ഒരു ഡൽഹി കമ്പനിയെ ഏർപ്പാട് ചെയ്തിട്ടുണ്ട് . ഇവരുടെയും ഡാറ്റാ വിദേശ കമ്പനികളുടെ ക്ലൗഡുകളിൽ ആണ് വിവരസഞ്ചയം സൂക്ഷിക്കുന്നത് . പക്ഷേ ഇവർ ചെയ്യുന്നത് രോഗികളുടെ ഡാറ്റ മാപ്പിൽ പ്ലോട്ട് ചെയ്യുന്നത് മാത്രമാണ്. ഇതൊന്നും കേരളത്തിന് മതിയാവില്ല . ആദ്യ ഘട്ടത്തിൽ അമേരിക്കയെ കണ്ടു പഠിക്കണം, രാജസ്ഥാനെ കണ്ടു പഠിക്കണം എന്നൊക്കെ പറഞ്ഞത് പോലെ ആവേണ്ട , കേരളം മുൻപേ നടന്നോട്ടേ\nഅവസാനം ആയി ഒരു കാര്യം കൂടി , ഈ വിവാദം കേരളത്തിന്റെ ഐ ടി വ്യവസായത്തിന്റെ കടക്കൽ കത്തി വച്ച് കൊണ്ടിരിക്കുകയാണ് , ഇങ്ങനെ വിവാദങ്ങൾ ആഘോഷിക്കുന്ന ഒരു സ്ഥലത്തേക്ക് ഏത് കമ്പനി വരുമെന്നാണ് നിങ്ങൾ കരുതുന്നത്?.\nകഴിഞ്ഞ3വർഷങ്ങളുടെ പ്രത്യേകത ഐടി വകുപ്പിന്റെ ശ്രമ ഫലമായി ലോകത്തെ ഏറ്റവും വലിയ പല ഐ ടി കമ്പനികളും കേരളത്തിൽ പരീക്ഷനാടിസ്ഥാനത്തിൽ എങ്കിലും നിക്ഷേപം നടത്താൻ മുന്നോട്ട് വന്നിട്ടുണ്ട് . ഈ വളർച്ചയെ ആണ് പ്രതിപക്ഷം അറിയാതെ തകർത്ത് കൊണ്ടിരിക്കുന്നത് . ഭീമന്മാരെ മാത്രമല്ല ,കേരളത്തിലെ സ്റ്റാർട്ട് -അപ്പുകളെയും കൂടിയാണ് ഇവർ തകർക്കാൻ ശ്രമിക്കുന്നത് . കേരളം ഏറ്റവും കൂടുതൽ ഊന്നൽ നൽകിയത് ഇത്തവണ സ്റ്റാർട്ട് അ പ്പുകൾക്കാണ് . സ്റ്റാർട്ട് അപ്പുകൾ ഉണ്ടാവുന്നതിൽ നമ്മൾ ഇന്ത്യയിൽ തന്നെ ഒന്നാം സ്ഥാനത്തായിരുന്നു. ഇതും കൂടിയാണ് ഇല്ലാതെയാക്കുന്നത്.\nകേരളത്തിന് അഭിമാനം ആകേണ്ട ഒരു സ്റ്റാർട്ട് അപ്പിനെ ഏതൊക്കെ രീതിയിൽ ആണ് കഴിഞ്ഞ ദിവസം ഒരു പ്രതിപക്ഷ എം എൽ എ യും മാധ്യമങ്ങളും കൂടി താറടിച്ചത്.\nതങ്ങളുടെ ഇരയോട് ഒരു ചോദ്യമെങ്കിലും ചോദിച്ചിട്ടു വേണ്ടേ ഈ പുലയാട്ട് നടത്താൻ. അത് കൊണ്ട് കേരളത്തെ മഹാമാരിയിൽ നിന്ന് രക്ഷിക്കാൻ വേണ്ടി മാത്രമല്ല . കേരളത്തിലെ ഐ ടി വ്യവസായത്തിന്റെ ഭാവി സംരക്ഷിക്കാൻ കൂടിയാണ് സർക്കാരിന്റെ നിലപാട്\nRelated Topics:congressCOVID - 19cpmdatakerala highcourtsprinklrsprinklr controversy\nസിനിമാ സെറ്റുകളില് ആഭ്യന്തര പരാതി പരിഹാര സെല് നിര്‍ബന്ധമാക്കണമെന്ന് ഹൈക്കോടതി


അമ്മായിയമ്മ പറയാതെ പറയുന്നവ – Times Kerala\nനിങ്ങള് വിവാഹിതയാകുന്ന നിമിഷം മുതല് ശ്രദ്ധ നല്കേണ്ടുന്ന ചില കാര്യങ്ങളുണ്ട്. ഭര്‍ത്താവിന്‍റെ മാതാപിതാക്കന്മാരെ നിങ്ങളുടേത് പോലെ സ്വീകരിക്കുകയും ശുശ്രഷിക്കുകയും ചെയ്യുന്നത് ഏറ്റവും പ്രധാനപ്പെട്ട ഒരു കാര്യമാണ്.\nനിങ്ങളുടെ ഭര്‍തൃസഹോദരിമാര് എത്ര ശ്രദ്ധയും സൗഹാര്‍ദ്ദവും ഉള്ളവരായിരുന്നാലും ശരി ബന്ധത്തില് മാറ്റം വരുത്താനാവാത്ത ചില അതിരുകളുണ്ട്. നിങ്ങള് പുതിയ വീട്ടിലേക്ക് കാലുകുത്തുമ്പോള് തന്നെ നിങ്ങളുടെ അമ്മായിയമ്മ ചില കാര്യങ്ങള് നിങ്ങളുമായി പങ്കുവെയ്ക്കാന് ആഗ്രഹിക്കുന്നുണ്ട്. അവ സ്വീകരിക്കുന്നത് സന്തുഷ്ടമായ ഒരു വിവാഹ ജീവിതം നയിക്കാന് നിങ്ങളെ സഹായിക്കും.\nഅമ്മായി അമ്മ പറയാനാഗ്രഹിക്കുന്ന കാര്യങ്ങളെക്കുറിച്ച് അറിയാന് തുടര്‍ന്ന് വായിക്കുക. വിവാഹജീവിതത്തിലെ അപശബ്ദങ്ങള് ഒഴിവാക്കാന് ഇവ ഓര്‍മ്മിക്കുകയും ചെയ്യുക.\n1. ഞാന് ഇപ്പോഴും അവന്‍റെ അമ്മയാണ്\nമകന് വിവാഹിതനാകുമ്പോള് ഭാര്യക്ക് കൂടുതല് ശ്രദ്ധ നല്കുമോ എന്ന ആശങ്ക ഏത് അമ്മയ്ക്കും അനുഭവപ്പെടുന്നതാണ്. ഇത് നേരിട്ട് പറയുന്നില്ലെങ്കിലും അയാള് ഇപ്പോളും മകനായതിനാല് ആ അധികാരം കാണിക്കുന്ന ചില സൂചനകള് അമ്മായി അമ്മ നല്കും.\n2. ഞാന് ആയിരിക്കുന്നത് പോലെ സ്വീകരിക്കുക\nപെണ്‍കുട്ടികള് ഭര്‍ത്താക്കന്മാരാല് എങ്ങനെ സ്വീകരിക്കപ്പെടാന് ആഗ്രഹിക്കുന്നുവോ അതു പോലെ തന്നെയാണ് അമ്മായിയമ്മമാരും. അവരെ മാറ്റാന് ശ്രമിക്കാതിരിക്കുന്നതാണ് ഉചിതം.\n3. എന്‍റെ പ്രായത്തെയും അനുഭവപരിചയത്തെയും ബഹുമാനിക്കുക\nഅമ്മായി അമ്മ പറയുന്ന അനുഭവപരിചയത്തെ ഖണ്ഡിക്കാതിരിക്കുക. അവര് തങ്ങളുടെ അനുഭവം പങ്കുവെയ്ക്കുന്നതിന് ഒരു കാരണം ഉണ്ടായിരിക്കും. അവരുടെ കഥകളില് നിന്ന് പ്രചോദനം ഉള്‍ക്കൊള്ളുകയും അവര് നേരിട്ട വിഷമതകളെ ബഹുമാനിക്കുകയും ചെയ്യുക.\n4. നിങ്ങളുടെ പ്രശ്നങ്ങള് ചര്‍ച്ച ചെയ്യുക\nആരും പൂര്‍ണ്ണരല്ല. ഇത് നിങ്ങളുടെ അമ്മായി അമ്മയ്ക്കും ബാധകമാണ്. നിങ്ങളുടെ പ്രശ്നങ്ങള് അവരുമായി തുറന്ന് ചര്‍ച്ച ചെയ്യുന്നതിന് അവര് ആഗ്രഹിക്കുന്നു.\n5. നമ്മള് ഒരു കുടുംബമാണെന്ന് ഓര്‍മ്മിക്കുക\nമരുമകള് ചെറിയ കുടംബകാര്യങ്ങളും തമാശകളും പറയുന്നത് അമ്മായി അമ്മമാര് ഇഷ്ടപ്പെടുന്നു. കുടുംബത്തിലെ കാര്യങ്ങളില് അവര്‍ക്ക് പ്രാധാന്യം നല്കുമ്പോള് തങ്ങള് ബഹുമാനിക്കപ്പെട്ടതായി അവര്‍ക്ക് തോന്നും.\n6. എന്നെ ഒരു വ്യക്തിയായി മനസിലാക്കുക\nനിങ്ങള് വിവാഹം കഴിച്ച വ്യക്തിയുടെ ഒരു ഭാഗം മാത്രമല്ല അമ്മായി അമ്മ എന്ന് ഓര്‍മ്മിക്കുക. അവരും ആശയങ്ങളും, വിശ്വാസങ്ങളും, വികാരങ്ങളും ഉള്ള വ്യക്തികളാണ്. അവര് എങ്ങനെയാണോ അങ്ങനെ സ്വീകരിക്കുക. സ്വന്തം മാതാപിതാക്കളുമായി അവരെ താരതമ്യപ്പെടുത്താതിരിക്കുക.\nനിങ്ങള് ഭര്‍ത്താവിനെ അമ്മയുമായി ബന്ധപ്പെടുത്തി നിര്‍ത്തുന്നതിന് നടത്തുന്ന കാര്യങ്ങള് അവര് തിരിച്ചറിയുകയും അഭിനന്ദിക്കുകയും ചെയ്യും. തന്‍റെ മകനെ എത്ര നന്നായാണ് നിങ്ങള് നിയന്ത്രിക്കുന്നതെന്ന് അവര് തിരിച്ചറിയുകയും നിങ്ങളോട് നന്ദിയുളളവളായിരിക്കുകയും ചെയ്യും.


കുട്ടികള്‍ക്ക് വാക്സിന് നല്‍കാന് ചൈന അനുമതി നല്‍കി – Malayalamtoday\nകുട്ടികള്‍ക്ക് വാക്സിന് നല്‍കാന് ചൈന അനുമതി നല്‍കി\nബെയ്ജിങ്: ചൈനയില് കുട്ടികള്‍ക്ക് വാക്സിന് ഉപയോഗിക്കാന് അനുമതി നല്‍കി. മൂന്നിനും 17നും ഇടയില് പ്രായമുള്ള കുട്ടികളില് ആണ് വാക്സിന് അനുമതി നല്‍കിയത്. കുട്ടികളില് അടിയന്തിര ഉപയോഗത്തിനുള്ള കൊറോണവാക് എന്ന കോവിഡ് വാക്സിന് ഉപയോഗിക്കാനാണ് ചൈന അനുമതി നല്‍കിയത്.\nചൈനീസ് കമ്ബനിയായ സിനോവാക് നിര്‍മിച്ച വാക്സിനാണ് കൊറോണവാക്. മൂന്നിനും 17നുമിടെ പ്രായമുള്ള നൂറുകണക്കിനുപേര് പരീക്ഷണത്തിന്റെ ഭാഗമായെന്നും വാക്സിന് മുതിര്‍ന്നവര്‍ക്ക് എന്നപോലെ കുട്ടികള്‍ക്കും സുരക്ഷിതമാണെന്ന് കണ്ടെത്തിയെന്നും സിനോവാക് ചെയര്‍മാന് യിന് വെയ്ഡോങ് പറഞ്ഞു.\nഎന്നാല് ഏത് പ്രായമുള്ള കുട്ടികളിലാണ് വാക്സിന് കുത്തിവെക്കേണ്ടത് എന്നകാര്യത്തില് ഇതുവരെ അന്തിമ തീരുമാനം ആയിട്ടില്ലെന്ന് ചൈനയിലെ മാധ്യമങ്ങള് റിപ്പോര്‍ട്ട് ചെയ്തു. അഞ്ച് വാക്സിനുകള്‍ക്കാണ് ചൈന അടിയന്തര ഉപയോഗത്തിന് അനുമതി നല്‍കിയിട്ടുള്ളത്.\nമൂലക്കണ്ടം ഷാവേസ് സാംസ്‌കാരിക സമിതിയുടെയും സി.പി.ഐ.എം.മൂലക്കണ്ടം ബ്രാഞ്ചിന്റെയും സഹായഹസ്തം.\n20 ലിറ്റര് ചാരായവുമായി യുവാവ് അറസ്റ്റില്


കൊടികുത്തി കയ്യേറ്റം; ഉത്തരവുകള് കാറ്റില് പറത്തി സിപിഎം, കയ്യേറിയ ഭൂമിയില് വായനാശാല നിര്‍മാണം\nThiruvananthapuram, First Published 17, May 2019, 10:12 AM IST\nതെരഞ്ഞെടുപ്പ് കാലത്ത് കെട്ടിയ എല്‍ഡിഎഫിന്‍റെ താല്‍ക്കാലിക ഓഫീസ് ഇന്ന് ഇഎംഎസ് വായന ശാലയായി പരിണമിച്ചിരിക്കുന്നു. സൈനികനായ കേണല് പി എം കുറുപ്പിന്‍റെ വീടിനു മുന്‍വശത്തെ പുറമ്പോക്കാണ് പാര്‍ട്ടിക്കാര് കയ്യേറി കൈവശപ്പെടുത്തിയത്.\nതിരുവനന്തപുരം: കോര്‍പറേഷന്‍റെയും സബ് കളക്ടറുടെയും ഉത്തരവുകള് കാറ്റില് പറത്തിയാണ് തിരുവനന്തപുരത്ത് സിപിഎമ്മിന്‍റെ പുറമ്പോക്ക് കയ്യേറ്റം. തെരഞ്ഞെടുപ്പ് പ്രചാരണത്തിനായി കെട്ടിയ താല്‍ക്കാലിക ഓഫീസ് വായനശാലയാക്കി മാറ്റാനാണ് നീക്കം. രാഷ്ട്രീയ പാര്‍ട്ടികളും സംഘടനകളും നടത്തുന്ന ഭൂമി കയ്യേറ്റത്തെക്കുറിച്ചുളള ഏഷ്യാനെറ്റ് ന്യൂസ് അന്വേഷണം തുടരുന്നു.\nകിളളിപ്പാലം പുത്തന്‍കോട്ട ശിവക്ഷേത്ര പരിസരത്ത് ഒരു കയ്യേറ്റം വളര്‍ച്ച പ്രാപിക്കുകയാണ്. തെരഞ്ഞെടുപ്പ് കാലത്ത് കെട്ടിയ എല്‍ഡിഎഫിന്‍റെ താല്‍ക്കാലിക ഓഫീസ് ഇന്ന് ഇഎംഎസ് വായന ശാലയായി പരിണമിച്ചിരിക്കുന്നു. സൈനികനായ കേണല് പി എം കുറുപ്പിന്‍റെ വീടിനു മുന്‍വശത്തെ പുറമ്പോക്കാണ് പാര്‍ട്ടിക്കാര് കയ്യേറി കൈവശപ്പെടുത്തിയത്.\nRead Also : തലസ്ഥാനത്തെ കണ്ണായ ഇടങ്ങളിൽ പാർട്ടി ഓഫീസുകളുടെ 'കൊടി കുത്തി കയ്യേറ്റം'\nനിലവില് ഈസ്റ്റേണ് കേഡറില് ജോലി ചെയ്യുന്ന കേണല് പി എം കുറുപ്പ് സംഭവമറിഞ്ഞ് മുഖ്യമന്ത്രിയുടെ ഓഫീസിലും ജില്ലാ കളക്ടര്‍ക്കും പരാതി നല്‍കി. തുടര്‍ന്ന് സ്ഥിരമോ താല്‍ക്കാലികമോ ആയ നിര്‍മാണം പാടില്ലെന്ന് കാട്ടി വില്ലേജ് ഓഫീസര് ഉത്തരവ് പതിപ്പിച്ചു. എന്നിട്ടും കാര്യമുണ്ടായില്ല.\nഒടുവില് കേണല് കുറുപ്പിന്‍റെ ബന്ധുവായ രാജേന്ദ്രന് നല്‍കിയ പരാതിയില് കയ്യേറ്റം പൊളിച്ചു മാറ്റണമെന്ന് കാട്ടി മേയര് ഉത്തരവിട്ടു. ഈ ഉത്തരവ് എക്സിക്യൂട്ടീവ് എഞ്ചിനീയര് സിപിഎം ചാല ലോക്കല് സെക്രട്ടറി മണികണ്ഠനെ അറിയിച്ചു. മൂന്നു ദിവസത്തിനകം ഷെഡ് പൊളിച്ചു മാറ്റണമെന്നായിരുന്നു ഏപ്രില് നാലിന് നല്‍കിയ ഉത്തരവ്. സമാനമായ ഉത്തരവ് സബ് കളക്ടറും നല്‍കി. ഒരു മാസം പിന്നിടുമ്പോഴും പാര്‍ട്ടിക്കാരുടെ കയ്യേറ്റം ഇളക്കമില്ലാതെ തുടരുന്നു.\nLast Updated 17, May 2019, 10:50 AM IST


supreme court instruction to act lock dow\n'ലോക്ക് ഡൗൺ നടപ്പിലാക്കണം'- കേന്ദ്രത്തോടും സംസ്ഥാനങ്ങളോടും സുപ്രീം കോടതി നിർദേശം\nPublished on : 03 May, 2021 , 3:46 am\nന്യൂഡല്‍ഹി: കോവിഡ് രണ്ടാം തരംഗം രാജ്യത്തെ മുള്‍മുനയിലാക്കി അതിവേഗം കുതിക്കുന്ന പുതിയ സാഹചര്യത്തില് രാജ്യത്ത് വീണ്ടും ലോക്ഡൗണ് പ്രഖ്യാപിച്ച് നടപടികള് ഊര്‍ജിതമാക്കാന് കേന്ദ്രത്തോടും സംസ്ഥാനങ്ങളോടും നിര്‍ദേശിച്ച് സുപ്രീം കോടതി. രണ്ടാം വ്യാപനം തടയാന് സര്‍ക്കാറുകള് സ്വീകരിച്ച നടപടി സംബന്ധിച്ച വിശദീകരണം ഉദ്യോഗസ്ഥരില്‍നിന്ന് കേട്ടശേഷമായിരുന്നു കോടതി ഇടപെടല്.\nആള്‍ക്കൂട്ടം ഒത്തുചേരുന്നതും പരിപാടികളും വിലക്കി സര്‍ക്കാറുകള് ഉത്തരവിറക്കണം. ഇതിന്‍റെ ഭാഗമായി പൊതുജന താല്‍പര്യാര്‍ഥം ലോക്ഡൗണും പ്രഖ്യാപിക്കണം. ലോക്ഡൗണില് കുടുങ്ങാനിടയുള്ള അവശ വിഭാഗങ്ങളുടെ സംരക്ഷണത്തിന് നടപടികളും സ്വീകരിക്കണമെന്ന് കോടതി ഉത്തരവില് പറയുന്നു.\nകഴിഞ്ഞ വര്‍ഷം മാര്‍ച്ചിലാണ് രാജ്യത്ത് ആദ്യമായി കോവിഡ് ലോക്ഡൗണ് പ്രഖ്യാപിക്കുന്നത്. ഇതിനെ തുടര്‍ന്ന് ലക്ഷക്കണക്കിന് ഇതര സംസ്ഥാന തൊഴിലാളികള് രാജ്യത്തിന്‍റെ പല ഭാഗങ്ങളില് കുടുങ്ങിയിരുന്നു. അതേസമയം, ഞായറാഴ്ച മാത്രം രാജ്യത്ത് 3.92 ലക്ഷം പേരിലാണ് പുതുതായി കോവിഡ് സ്ഥിരീകരിക്കുന്നത്. 3,689 പേര് മരിക്കുകയും ചെയ്തു. രോഗ നിരക്കും മരണവും കുത്തനെ ഉയരുന്നത് രാജ്യത്തെ ആരോഗ്യ സംവിധാനം താറുമാറാക്കുകയാണ്. വിവിധ സംസ്ഥാനങ്ങള് ഇതിനകം കടുത്ത നടപടികള് സ്വീകരിച്ചിട്ടുണ്ട്.


കോവിഡ് നെഗറ്റീവ് സര്‍ട്ടിഫിക്കറ്റ് നിര്‍ബന്ധം; കേരള-കര്‍ണാടക അതിര്‍ത്തിയില് ഇന്ന് മുതല് നിയന്ത്രണം – Chandrika Daily\nBy web desk3Saturday March 20, 2021 08:41 am\nതലപ്പാടി അതിര്‍ത്തിയില് ഇന്നലെയെത്തിയ യാത്രക്കാര്‍ക്ക് ശനിയാഴ്ച മുതല് ആര്‍ടിപിസിആര് നെഗറ്റീവ് സര്‍ട്ടിഫിക്കറ്റ് നിര്‍ബന്ധമെന്ന നിര്‍ദേശം നല്‍കിയിട്ടുണ്ട്\nകൊച്ചി: കേരള- കര്‍ണാടക അതിര്‍ത്തി യാത്രയ്ക്ക് കര്‍ണാടക സര്‍ക്കാര് ഏര്‍പ്പെടുത്തിയ നിയന്ത്രണം ഇന്ന് മുതല് നിലവില് വരും. കോവിഡ് നെഗറ്റീവ് സര്‍ട്ടിഫിക്കറ്റ് നിര്‍ബന്ധമാക്കി അതിര്‍ത്തികളില് പരിശോധന നടത്തിയതിന് ശേഷമാവും പ്രവേശനം അനുവദിക്കുക.\nതലപ്പാടി അതിര്‍ത്തിയില് ഇന്നലെയെത്തിയ യാത്രക്കാര്‍ക്ക് ശനിയാഴ്ച മുതല് ആര്‍ടിപിസിആര് നെഗറ്റീവ് സര്‍ട്ടിഫിക്കറ്റ് നിര്‍ബന്ധമെന്ന നിര്‍ദേശം നല്‍കിയിട്ടുണ്ട്. കോവിഡ് രണ്ടാം തരംഗ മുന്നറിയിപ്പിനെ തുടര്‍ന്ന് നിയന്ത്രണമേര്‍പ്പെടുത്തി, പരിശോധനകള് കര്‍ശനമാക്കനാണ് കര്‍ണാടക സര്‍ക്കാരിന്റെ തീരുമാനം.\nഇതിന് മുമ്പും കര്‍ണാടക ഇതുപോലെ നിയന്ത്രണം ഏര്‍പ്പെടുത്തിയിരുന്നു. എന്നാല് കനത്ത പ്രതിഷേധങ്ങള് ഉയര്‍ന്നതിനെ തുടര്‍ന്ന് പിന്‍വലിക്കുകയായിരുന്നു.


മോഹൻലാലിനൊപ്പമുള്ള ഈ കുട്ടിക്കൂട്ടത്തിൽ ഒരു ഗായകനുണ്ട്- Malayalam singer shares his childhood photo with Mohanlalr\nമോഹൻലാലിനൊപ്പം 1987ൽ എടുത്ത ഈ ചിത്രം പങ്കുവച്ചിരിക്കുന്നത് ഗായകൻ തന്നെയാണ്\nUpdated: September 10, 2020 11:18:43 pm\nപ്രിയനടനൊപ്പം പോസ് ചെയ്യുകയാണ് ഒരു പറ്റം ആളുകൾ, കൂട്ടത്തിൽ മൂന്നു കുട്ടികളുമുണ്ട്. ആ കുട്ടിക്കൂട്ടത്തിലെ ഒരു കുട്ടി ഇന്ന് മലയാളികൾക്ക് ഏറെ സുപരിചിതനാണ്. മലയാളികളുടെ പ്രിയപ്പെട്ട പാട്ടുകാരനായി മാറിയ വിധുപ്രതാപ് ആണ് ആ കുട്ടി. പ്രിയപ്പെട്ട താരത്തിനൊപ്പം 1987ൽ എടുത്ത ഈ ചിത്രം സമൂഹമാധ്യമങ്ങളിൽ പങ്കുവച്ചത് വിധു പ്രതാപ് തന്നെയാണ്.\nപലപ്പോഴും ചെറിയ ചില കരുതലുകൾ ആണ് നമ്മളെ ഒരുപാട് സന്തോഷിപ്പിക്കുന്നത്, മനസ്സ് നിറക്കുന്നത്. എന്താണ് ഏറ്റവും വിലപ്പെട്ടതെന്നും ആരാണ് എപ്പോഴും കൂടെ ഉള്ളതെന്നും നമ്മളെ ഓരോരുത്തരെയും ഈ മഹാമാരി ഓർമിപ്പിച്ചു കൊണ്ടേയിരിക്കുന്നു. സുഖമായിരിക്കുന്നോ എന്ന് ചുറ്റുമുള്ളവരെ എല്ലാം വിളിച്ചന്വേഷിക്കാൻ ഉള്ള മനസ്സ് കാണിച്ച പ്രിയപ്പെട്ട ലാലേട്ടന് ഹൃദയം നിറയെ സ്നേഹം….ഒട്ടും പ്രതീക്ഷിക്കാത്ത സമയത്താണ് അങ്ങനെ ഒരു സ്നേഹാന്വേഷണം ഇന്നെന്നെ തേടി വന്നത്. നന്ദി ലാലേട്ടാ, ആ കരുതലിനും കറയില്ലാത്ത ആ സ്നേഹത്തിനും #ItsInTheLittleThings #GratitudeEveryday\nRead more: ഉയരം കൊണ്ട് മമ്മൂട്ടിയേയും അത്ഭുതപ്പെടുത്തിയ നായിക: ഈ നടിയെ മനസ്സിലായോ?\nസംഗീതസം‌വിധായകൻ ദേവരാജൻ മാഷുടെ ശിഷ്യനായ വിധു ‘പാദമുദ്ര’ എന്ന സിനിമയിലൂടെയാണ് പിന്നണി ഗാനരംഗത്ത് തുടക്കം കുറിച്ചത്. എന്നാൽ ‘ദേവദാസി’ (1999) എന്ന ചിത്രത്തിലെ ‘പൊൻ വസന്തം’ എന്നു തുടങ്ങുന്ന ഗാനത്തിനു ശേഷമാണ് വിധു പ്രതാപ് അറിയപ്പെടാൻ തുടങ്ങിയത്. പിന്നീട് 1999ൽ തന്നെ പുറത്തിറങ്ങിയ നിറം എന്ന ചിത്രത്തിലെ ‘ശുക്‌രിയ’ എന്ന ഗാനം അദ്ദേഹത്തെ ഏറെ ശ്രദ്ധേയനാക്കി. മലയാളം, തമിഴ്, കന്നട, തെലുങ്ക് ഭാഷകളിലായി നൂറോളം ഗാനങ്ങൾ വിധു പ്രതാപ് ആലപിച്ചിട്ടുണ്ട്.\n2008 ഓഗസ്റ്റ് 20ന് ആയിരുന്നു വിധുവും ദീപ്തിയും തമ്മിലുള്ള വിവാഹം. പാട്ട് പാടി മലയാളികളുടെ പ്രിയങ്കരനായ വിധു പ്രതാപും നൃത്തത്തിലൂടെ ആസ്വാദകരുടെ ഹൃദയം കീഴടക്കിയ ദീപ്തിയും സോഷ്യൽ മീഡിയുടെ പ്രിയപ്പെട്ട ദമ്പതികളാണ്. ഇടയ്ക്കിടെ ഇരുവരും ടിക്ക്‌ടോക്ക് വീഡിയോയുമായി എത്തി കാഴ്ചക്കാരെ ഏറെ ചിരിപ്പിക്കാറുണ്ട്.\nലോക്ക്ഡൗണ് കാലം എങ്ങനെ ക്രിയാത്മകമായി സമയം ചെലവഴിക്കാം എന്നതിനെ കുറിച്ചുള്ള വിധുവിന്റെയും ദീപ്തിയുടെയും വീഡിയോയും അടുത്തിടെ ഏറെ ശ്രദ്ധിക്കപ്പെട്ടിരുന്നു.\nWeb Title: Mohanlal malayalam singer childhood photo vidhu prathap


‘കോൺഗ്രസ്സിന് നാൽപ്പത്തിനാല് സീറ്റ് തികച്ച് കിട്ടില്ല, പ്രാദേശിക കക്ഷികളും സർക്കാർ രൂപീകരിക്കില്ല ’; പ്രധാനമന്ത്രി • Live Kerala News\n‘കോൺഗ്രസ്സിന് നാൽപ്പത്തിനാല് സീറ്റ് തികച്ച് കിട്ടില്ല, പ്രാദേശിക കക്ഷികളും സർക്കാർ രൂപീകരിക്കില്ല ’; പ്രധാനമന്ത്രി\n11/5/2019 at 6:25 am\nറോത്തക്ക്: കേന്ദ്രത്തിൽ പ്രാദേശിക പാർട്ടികൾ സർക്കാർ രൂപീകരിക്കാനുള്ള സാദ്ധ്യതകൾ തള്ളിക്കളഞ്ഞ് പ്രധാനമന്ത്രി നരേന്ദ്ര മോദി. എൻ ഡി എക്കും ബിജെപിക്കും ഇപ്പോൾ നിലവിലുള്ളതിനേക്കാൾ കൂടുതൽ സീറ്റുകൾ ലഭിക്കുമെന്നും അദ്ദേഹം പറഞ്ഞു. ഇത് ശക്തമായ ഒരു കേന്ദ്ര സർക്കാരിനുള്ള അടിത്തറയാകുമെന്നും അദ്ദേഹം വ്യക്തമാക്കി.‘ഇപ്പോഴുള്ളതിനേക്കാൾ കൂടുതൽ സീറ്റുകൾ ബിജെപിക്ക് ലഭിക്കുമെന്നാണ് ജനാഭിപ്രായം. എൻ ഡി എ സഖ്യകക്ഷികൾക്കും ഇപ്പോഴുള്ളതിനെക്കാൾ കൂടുതൽ സീറ്റുകൾ ലഭിക്കും.\nവ്യക്തമായ ഭൂരിപക്ഷമുള്ള സുശക്തമായ ഒരു സർക്കാർ രൂപീകരിക്കാൻ ഞങ്ങൾക്ക് സാധിക്കും. ബിജെപിക്ക് ഇപ്പോൾ മതിയായ സീറ്റുകൾ ഇല്ലാത്ത മേഖലകളിൽ പോലും ഇത്തവണ കൂടുതൽ സീറ്റുകൾ ലഭിക്കും. ഭാരതത്തിന്റെ എല്ലാ മൂലകളിൽ നിന്നും ഞങ്ങൾക്ക് സീറ്റുകൾ ലഭിക്കും.’ അദ്ദേഹം ശുഭാപ്തിവിശ്വാസം പ്രകടിപ്പിച്ചു. കോൺഗ്രസ്സിന് ഇപ്പോഴുള്ള നാൽപ്പത്തിനാല് സീറ്റുകൾ പോലും ലഭിക്കില്ല. കാരണം ജനങ്ങൾ കോൺഗ്രസ്സിന് വോട്ട് ചെയ്യാൻ തയ്യാറല്ല. ഹരിയാനയിലെ തിരഞ്ഞെടുപ്പ് പ്രചാരണത്തിനിടെ പ്രധാനമന്ത്രി അഭിപ്രായപ്പെട്ടു.\nയാതൊരു തെളിവുകളുമില്ലാത്ത നുണപ്രചാരണങ്ങളാണ് കോൺഗ്രസ്സ് നടത്തുന്നതെന്നും പ്രധാനമന്ത്രി ആരോപിച്ചു. ജനങ്ങൾ ഇത് തിരിച്ചറിയുന്നുണ്ടെന്നും 2014 ലോക്സഭാ തിരഞ്ഞെടുപ്പിൽ ലഭിച്ച 44 സീറ്റിലും താഴെയായിരിക്കും ഇത്തവണ കോൺഗ്രസ്സിന് ലഭിക്കുകയെന്നും അദ്ദേഹം പറഞ്ഞു.‘പരാജയം മണത്ത പ്രതിപക്ഷം ഇപ്പോഴേ ന്യായീകരണങ്ങൾ കണ്ടെത്തുകയാണ്. അതു കൊണ്ടാണ് അവർ നാഴികക്ക് നാൽപ്പത് വട്ടം വോട്ടിംഗ് യന്ത്രത്തെ കുറ്റപ്പെടുത്തുന്നത്.’ പ്രധാനമന്ത്രി പറഞ്ഞു.\n‘തിരഞ്ഞെടുപ്പിന്റെ ഇതുവരെയുള്ള ഘട്ടങ്ങളെ വിശകലനം ചെയ്തതിൽ നിന്നും സ്വന്തം കാൽച്ചുവട്ടിലെ മണ്ണ് ഒലിച്ച് പോകുകയാണെന്ന് പ്രതിപക്ഷത്തിന് മനസ്സിലായി. അത് കൊണ്ടാണ് അവർ എന്നെ ആക്ഷേപിക്കുന്നത്. അവർ പരാജയത്തിന്റെ ഒരു ഭാഗം എന്റെ മേൽ കെട്ടിവെക്കുന്നു, ഒരു ഭാഗം വോട്ടിംഗ് യന്ത്രത്തിന്റെയും ഒരു ഭാഗം തിരഞ്ഞെടുപ്പ് കമ്മീഷന്റെയും മേൽ കെട്ടി വെക്കുന്നു. ജനങ്ങൾ അവർക്ക് അനുകൂലമായി ചിന്തിക്കുകയില്ല എന്ന് അവർ തിരിച്ചറിഞ്ഞത് കൊണ്ടാണ് ഇതൊക്കെ ചെയ്യുന്നത്.’ മോദി പറഞ്ഞു.


VACCINE EPPOL NALKUM | കേന്ദ്രസർക്കാർ ഉടൻ അറിയിക്കണം... കേരളത്തിന് വാക്‌സിന് എപ്പോള് നല്‍കും? വെള്ളിയാഴ്ചക്കകം മറുപടി വേണമെന്ന് കേന്ദ്രത്തോട് കടുപ്പിച്ച് ഹൈക്കോടതി - Malayalivartha.com Widgets Magazine\n14 MAY 2021 01:48 PM IST\nഓൺലൈൻ ക്ലാസിനിടെ ഭൂമി കുലുക്കം: പേടിക്കരുതെന്ന് കുട്ടികളോട് പറഞ്ഞ ടീച്ചർ പേടിച്ചോടി: പിന്നെ കണ്ടത് വമ്പൻ ദിനോസറിനെ; യു.കെ.ജി കുട്ടികൾക്ക് ക്ലാസുകൾ ആസ്വദിക്കാൻ ടീച്ചറുടെ മകന്റെ ഒന്നൊന്നര ഐഡിയ: സംഭവം വൈറൽ\nകേരളത്തിന് ആവശ്യമായ വാക്സിൻ എപ്പോൾ നൽകാനാകുമെന്ന് കേന്ദ്രസർക്കാർ അറിയിക്കണമെന്ന് ഹൈക്കോടതി. വെള്ളിയാഴ്ചയ്ക്കകം കേന്ദ്രം ഇക്കര്യത്തിൽ വ്യക്തമായ മറുപടി നൽകണമെന്നും കോടതി നിർദേശിച്ചു. വാക്സിൻ ലഭ്യതയുമായി ബന്ധപ്പെട്ട ആശങ്കകൾ പരിഹരിക്കണമെന്ന് ആവശ്യപ്പെട്ടുള്ള ഹർജി പരിഗണിക്കവെയാണ് ഹൈക്കോടതിയുടെ നിർദേശം.\nഅതേസമയം രാജ്യത്ത് കൊവിഡ് രണ്ടാം തരംഗം പെട്ടെന്ന് അവസാനിക്കില്ലെന്ന് വിലയിരുത്തൽ. സ്ഥിതി നിയന്ത്രിക്കാൻ ഇനിയും ആഴ്ചകൾ വേണ്ടിവരുമെന്നാണ് നീതി ആയോഗിൻറെ കണക്കുകൂട്ടൽ. കൊവിഡ് പ്രതിദിന കേസുകളിൽ കുറവുണ്ടെങ്കിലും മരണ നിരക്ക് ഈ മാസം കുത്തനെ ഉയരുകയാണ്.\n3,43,144 പേർക്കാണ് ഇന്ന് രാജ്യത്ത് കൊവിഡ് സ്ഥിരീകരിച്ചത്. തിങ്കളാഴ്ചയും ചൊവ്വാഴ്ചയും കൊവിഡ് കേസുകൾ മൂന്നര ലക്ഷത്തിനു മുകളിലെത്തിയ ശേഷം ഇന്നലെ 3,62,000 ആയി ഉയർന്നിരുന്നു. ഇന്ന് കേസുകളിൽ കുറവുണ്ടായത് നേരിയ ആശ്വാസമായെങ്കിലും മരണനിരക്ക് അതേ പടി തുടരുകയാണ്. ഇന്നും നാലായിരം മരണം സ്ഥിരീകരിച്ചു.\nഏപ്രിൽ മാസത്തിൽ കേസ് ഫറ്റാലിറ്റി റേറ്റ് (സിഎഫ്ആർ) 0.7 ശതമാനമായിരുന്നു. എന്നാൽ മേയ് ആയപ്പോൾ ആകെ കേസുകളുടെ 1.1 ശതമാനമായി മരണസംഖ്യ ഉയർന്നു. മഹാരാഷ്ട്രയിലും ദില്ലിയിലും കേസുകൾ കുറയുമ്പോൾ കർണ്ണാടക, കേരളം തുടങ്ങിയ സംസ്ഥാനങ്ങളിലെ സംഖ്യ മാറ്റമില്ലാതെ തുടരുകയാണ്. പോസിറ്റിവിറ്റി റേറ്റ് ദേശീയ തലത്തിൽ 18.3 ശതമാനമായി കുറഞ്ഞു.\nഎങ്കിലും കൊവിഡ് രണ്ടാം തരംഗം പെട്ടെന്ന് അവസാനിക്കില്ല എന്ന മുന്നറിയിപ്പാണ് നീതി ആയോഗിലെ വിദഗ്ധ സമിതി കേന്ദ്ര സർക്കാരിന് നല്കിയിരിക്കുന്നത്. തരംഗം നിയന്ത്രിക്കാൻ ആഴ്ചകൾ വേണ്ടിവരും. പോസിറ്റിവിറ്റി റേറ്റ് കുറയാതെ പ്രാദേശിക നിയന്ത്രണം പിൻവലിക്കരുത്.\nദേശീയ പോസിറ്റിവിറ്റി റേറ്റ് കുറയുന്നത് പരിശോധനകളുടെ എണ്ണം ഗണ്യമായി കൂട്ടാൻ കഴിയാത്തതുകൊണ്ടാണെന്നാണ് വിലയിരുത്തൽ. ഡിസംബറോടെ വാക്സിനേഷൻ പരമാവധി പേരിലെത്താതെ മറ്റു മാർഗ്ഗമില്ല. അപ്പോഴും മൂന്നാം തരംഗത്തിൻ്റെ ഭീഷണിയും നിലനിൽക്കുന്നു. ഈ വർഷവും സ്കൂളുകൾ തുറക്കാനാകും എന്ന പ്രതിക്ഷ ഇപ്പോൾ സർക്കാരിലെ വിദഗ്ധർക്കില്ല\nആദ്യ തരംഗത്തിൽ പ്രതിദിന കേസുകൾ 98,000 വരെയാണ് ഉയർന്നത്. ഇത് പതിനായിരത്തിലെത്തിക്കാൻ വേണ്ടി വന്നത് അഞ്ചു മാസമാണ്. ഇപ്പോഴത്തെ മൂന്നു ലക്ഷം എന്ന സംഖ്യ പത്തിലൊന്നായി കുറയ്ക്കാൻ ആറു മാസമെങ്കിലും വേണ്ടി വന്നേക്കാം എന്നാണ് വിദഗ്ധരുടെ കണക്കുകൂട്ടൽ.


ഒടുവില് കുറ്റസമതം; സിഡ്നി ടെസ്റ്റ് ഇന്ത്യ തോല്‍ക്കാന് കാരണം തന്റെ തെറ്റായ രണ്ട് തീരുമാനങ്ങളെന്ന് ബക്നര് | Steve Bucknor admits his2mistakes might have cost India the Sydney Test in 2008\nഒടുവില് കുറ്റസമ്മതം; സിഡ്നി ടെസ്റ്റ് ഇന്ത്യ തോല്‍ക്കാന് കാരണം തന്റെ തെറ്റായ രണ്ട് തീരുമാനങ്ങളെന്ന് ബക്നര്\nJamaica, First Published 19, Jul 2020, 5:32 PM\nസിഡ്നി ടെസ്റ്റില് ആദ്യം ബാറ്റ് ചെയ്ത ഓസീസ് 135/6 എന്ന നിലയില് തകര്‍ന്നടിഞ്ഞപ്പോള് ഇഷാന്ത് ശര്‍മയുടെ പന്തില് ആന്‍ഡ്ര്യു സൈമണ്ട്സ് ക്യാച്ച് നല്‍കിയിയെങ്കിലും ബക്നര് അനുവദിച്ചില്ല. ഇന്‍സൈഡ് എഡ്ജ് ചെയ്തുവെന്ന് വ്യക്തമായ പന്തില് ഇന്ത്യന് താരങ്ങള് പരമാവധി അപ്പീല് ചെയ്തിട്ടും ബക്നര് വഴങ്ങിയില്ല.\nജമൈക്ക: സ്റ്റീവ് ബക്നറെന്ന അമ്പയറെ ഇന്ത്യന് ആരാധകര് ഒരിക്കലും മറക്കില്ല. ഐസിസി എലൈറ്റ് പാനല് അമ്പയര്‍മാരില് ഒരാളായിരുന്നെങ്കിലും ഇന്ത്യന് താരങ്ങള്‍ക്കെതിരെ പക്ഷപാതപരമായ തീരുമാനങ്ങളിലൂടെ എന്നും ഇന്ത്യന് ആരാധകരുടെ കണ്ണിലെ കരടായിരുന്നു ബക്നര്. ഇന്ത്യന് താരങ്ങളില് ബാറ്റിംഗ് ഇതിഹാസം സച്ചിന് ടെന്‍ഡുല്‍ക്കറായിരുന്നു പലപ്പോഴും ബക്നറുടെ അമ്പയറിംഗ് പിഴവുകളുടെ ഏറ്റവും വലിയ ഇര. അടുത്തിടെ തന്റെ പിഴവുകള് തുറന്നുപറഞ്ഞ് ബക്നര് രംഗത്തെത്തിയിരുന്നു.\nഇപ്പോഴിതാ 2008ലെ സിഡ്നി ടെസ്റ്റിലെ തന്റെ തെറ്റായ രണ്ട് തീരുമാനങ്ങളാണ് ഇന്ത്യന് തോല്‍വിക്ക് കാരണമായതെന്ന് വെളിപ്പെടുത്തിയിരിക്കുകയാണ് ബക്നര്. മിഡ്‌ഡേക്ക് നല്‍കിയ അഭിമുഖത്തിലാണ് ബക്നറുടെ വെളിപ്പെടുത്തല്. സിഡ്നി ടെസ്റ്റില് ഞാന് രണ്ട് തെറ്റുകള് വരുത്തി. ഒന്നാം ദിനം ഒരു ഓസീസ് ബാറ്റ്സ്മാനെ സെഞ്ചുറി അടിക്കാന് അനുവദിച്ചു. അവസാന ദിവസം ദ്രാവിഡിനെ ബാറ്റില് തട്ടാത്ത ഒരു പന്തില് ഇന്ത്യന് ബാറ്റ്സ്മാനെ ഔട്ട് വിധിക്കുകയും ചെയ്തു. ഇതില് അഞ്ചാം ദിവസത്തെ പിഴവാണ് ഇന്ത്യയെ തോല്‍വിയിലേക്ക് നയിച്ചതില് പ്രധാനം. പക്ഷെ ഫീല്‍ഡില് രണ്ട് തെറ്റുവരുത്തുന്ന ആദ്യ അമ്പയറൊന്നുമല്ല ഞാന്. എങ്കിലും അത് രണ്ടും പിഴവുകള് തന്നെയാണ്. അത് എന്നെ വോട്ടയാടുകയും ചെയ്യും-ബക്നര് പറഞ്ഞു.\nസിഡ്നി ടെസ്റ്റില് ആദ്യം ബാറ്റ് ചെയ്ത ഓസീസ് 135/6 എന്ന നിലയില് തകര്‍ന്നടിഞ്ഞപ്പോള് ഇഷാന്ത് ശര്‍മയുടെ പന്തില് ആന്‍ഡ്ര്യു സൈമണ്ട്സ് ക്യാച്ച് നല്‍കിയിയെങ്കിലും ബക്നര് അനുവദിച്ചില്ല. ഇന്‍സൈഡ് എഡ്ജ് ചെയ്തുവെന്ന് വ്യക്തമായ പന്തില് ഇന്ത്യന് താരങ്ങള് പരമാവധി അപ്പീല് ചെയ്തിട്ടും ബക്നര് വഴങ്ങിയില്ല. 30 റണ്‍സായിരുന്നു അപ്പോള് സൈമണ്ട്സിന്റെ വ്യക്തിഗത സ്കോര്. മത്സരത്തില് പിന്നീട്160 റണ്‍സടിച്ച സൈമണ്ട്സ് ഓസീസിനെ 463 റണ്‍സിലെത്തിച്ചു. സച്ചിന്റെയും ലക്ഷ്മണിന്റെയും സെഞ്ചുറികളുടെ കരുത്തില് ഇന്ത്യ 69 റണ്‍സിന്റെ ഒന്നാം ഇന്നിംഗ്സ് ലീഡ് നേടി.\nAlso Read: തെറ്റായ തീരുമാനത്തിലൂടെ സച്ചിനെ ഒന്നിലേറെത്തവണ പുറത്താക്കിയിട്ടുണ്ടെന്ന് സ്റ്റീവ് ബക്‌നര്\nഅഞ്ചാം ദിനം 72 ഓവറില് 333 റണ്‍സിന്റെ വിജയലക്ഷ്യമാണ് ഓസീസ് ഇന്ത്യക്ക് മുന്നില്‍വെച്ചത്. ദ്രാവിഡും ഗാംഗുലിയും തമ്മില് ഇന്ത്യക്കായി മികച്ച കൂട്ടുകെട്ട് പടുത്തുയര്‍ത്തുന്നതിനിടെ സൈമണ്ട്സിന്റെ പന്തില് ദ്രാവിഡിനെ ഔട്ട് വിളിച്ചതായിരുന്നു. 38 റണ്‍സെടുത്ത ദ്രാവിഡിന്റെ ബാറ്റില് തട്ടാത്ത പന്തിലായിരുന്നു ബക്നര് ഔട്ട് വിളിച്ചത്. റീപ്ലേകളില് പന്ത് ബാറ്റില് തട്ടിയിട്ടില്ലെന്ന് വ്യക്തമായിരുന്നു. ഇതോടെ ബാറ്റിംഗ് തകര്‍ച്ച നേരിട്ട ഇന്ത്യ മത്സരം കൈവിടുകയും ചെയ്തു.\nLast Updated 19, Jul 2020, 6:03 PM\nSydney Test in 2008